
جميع حقوق الطبع والنشر محفوظة للدار 


دار تویا للنشر والتوزیع 


د. محمد Ab‏ صدیق 

E 5‏ 4 الطب- جامعة 
استشاري ومدرس الطب النفسي- كلية الطب- > 
Lil‏ مصر ۱ 
نائب رئيس الجمعية ds pabl‏ للعلاج النفسي الجمعي 
(سابقا) ۱ 
زميل الكلية الملكية البريطانية للأطباءِ النفسيين 
عضو الجمعية الأمريكية للعلاج النفسي الجمعي 
عضو الجمعية العالية للعلاج النفسي الجمعي 


کل ما هو مكتوبٌ في هذا الکتاب هو اجتهادات وتحلیلات وروی 
شخصية بحتة, مبنيةٌ على تجربتي Aled‏ الخاصة (کانسان)» 
وعلی خبرتي العلميّة والتعليميّة والعلاجيّة امتواضعة (کطبیب 


JS‏ كلمة هنا oros‏ الخطأ lg cll‏ وتخضع للنقد والتفنید.. 
ويُؤخذ منها 9,59 علیها.. ولیس لها Gi‏ هدف سوی نشر التوعية 
النفسيّة باستخدام لغة سهلة ومفردات بسيطة. اجتهدث في 
فهمها واستیعابها وتوصیلها قذر الستطاع. 


G- و‎ 


محمد طه 


إهداء .. 


إلى 
وإلى سلمى.. 


لحما كل عمرى.. وحياتى.. ورحلتى.. 


ir 
ya 
۳۱ 

6 ۰ 


الفمهرس 


المقدمة 

اسمع جسمك 

يا رجال.. ما تحرموش نفسكم من أنوثتكم 
التلاتة اللي عايشين جواك 

إنت شايفني؟ 

إوعى تلبس 

أنا إنتي؟ 

انتبه.. أنت ترجع إلى الخلف 

أنا بعشق البحر 

أنت تكرهني.. إذن أنا موجود 
كرباج (لازم).. وحبل (المفروض) 
الحزن الأزرق الدافي 

قبول الموت.. حياة 


ثقوب se‏ ية 


£۹ 
100 
104 
vw 
wr 
10 
140 
144 
۳۰۳ 
۳۰ 
۳۰۹ 
۳۰۸ 
۳۹۰ 
rw 
۲1٤ 
Yu 
1۸ 
rr» 
۳۳۳ 
rro 
۳۳۷ 
۳۳۹ 
rrr 
۳۳ 


الصندوق 

ما تصدقش dole JS‏ إنت مصدقها 
الکاریر شیفت 

انت مين؟ 

الصورة الكاملة 

جهاد الجینات 

علاقات خطرة 

!= القلاقة مع شخص نرجسي 
Bal Y‏ مع شخص اعتمادي 
y‏ عَلاقة التقدیس 

:- عَلاقة العمی 

0- العلاقة مع حد موسوس 
A‏ العلاقة مع الافي» 

-Y‏ العلاقة اللي تحير 

„A‏ العلاقة اللي تجنن 

3- العلاقة مع سیکوباث 

-٠‏ العلاقة اللي ما تتسماش 

-١١‏ علاقة الضحية والجاني والمنقذ 
-١‏ العلاقة اللي تكون فيها دابا متهم 
Y‏ العلاقة مع مدمن 

-٤١‏ العلاقة الجزئية 

5- علاقة الحبل السري 

YA‏ العلاقة مع شخص تمثيلي 

۷- علاقة التقمص 

۱۱ 


العلاقة مع مجموعة 
علاقة کبش الفداء 

علاقة تحقیق النبوءة 

علاقة البلع 

العلاقة مع شخص انطوائي 

العلاقة مع نسخة قدهة من نفس الشخص 
علاقتك بدورك ف المجتمع 

العلاقة مع شخص مستغل 

علاقة التقمص الاسقاطي 

علاقة الزواج 

العلاقة الجنسية 

إيه فيك اللي بیعمل علاقة؟ 


العلاقة الحقيقية 


-\A 
=۹ 
Y. 
-Y) 
YY 
YY 
az 
Yo 
كد‎ 
YY 
YA 
YA 
Y. 


M 


dea dio 


مُمکن تکون آعقد حاجة في الدنیا هي العلاقات بين البشر.. 

العلاقات بين البشر زي ما هي أحد الأسباب المهمة للسعادة 
والبهجة والاقبال على الحياة.. ساعات بتکون آحد آهم مصادر 
التعاسة والأم.. ممکن علاقة تطلعك سابع سماء وعلاقة تانية 
تنزلك سابع أرض.. اللي بیبوظ ویشوه ويؤذي الناس علاقة.. 
واللي بیصلح ویغیر ویعالج الناس برضه علاقة.. Lo]‏ بنکبر من 
خلال علاقاتنا مع بعض.. 

فيه دراسة اتعملت 3 drole‏ هارفارد واتفشرت قریب. الدراسة 
دي استمرت VO‏ سنة» أجيال من الباحثين وأجیال من البشر. 
كانوا بیشوفوا هو إيه اللي فرق في حياة الناس بعد السنین 
الطويلة اللي عاشوها هما وأولادهم وأحفادهم.. معظمهم 
كانوا متصورين في الأول إن اللي هايفرق في حياتهم هو الفلوس 
والشهرة وغيرها.. 


Ir 


بس اکتشف الباحشون في آخر الدراسة إن AST‏ حاجة فرقت 
في dow‏ الناس النفسية والجسدية» وطول آعمارهم ومدى 
سعادتهم وقدرتهم على مقاومة الأمراض والأحزان والشيخوخة 
وغیرها.. هي وجود علاقات طيبة في حياتهم.. علاقات Lyd‏ قرب 
وحب وتراحم وتفاهم.. علاقات كان الطرف GLY!‏ فیها متاح 
وموجود في عز الأوقات الصعبة.. وعلى العکس.. الناس اللي ما 
کانش عندهم علاقات بالشکل ده في حیاتهم.. آعمارهم كانت 
آقصر.. نسبة اصابتهم بالأمراض امختلفة كانت أكتر.. قدرتهم 
على تحمل A)‏ النفسي والجسدي كانت آقل.. وجالهم کمان 
آلزهاهر في شیخوختهم.. 


العلاقات الطيبة هي أكسير الحياة.. وهي الترياق الوحید ضد 
الذبول الروحي.. واطوت النفسي.. 


في OLS‏ (علاقات خطرة) هانتکلم عن آنواع وأشکال كتير من 
العلاقات.. بدءًا من علاقتك بنفسك.. وانتهاء بعلاقتتك بکل اللي 
حواليك.. علشان کده الکتاب مقسم إلى خمسة آقسام.. 


القسم الأول (الفصول من ١‏ إلى (Y‏ بخص تركيبتك آنت شخصيًا.. 
اللي مهم تعرفها وتبقی واعي بیها قبل ما تعمل أي علاقة مع 
أي حد.. هانتکلم عن علاقتك بجسمك.. وعن تكوينك النفسي 
الرجولي والأنشوي.. وعن التلات آشخاص QUI‏ عایشین جواك.. 


القسم التاني (الفصول من € إلى ) عن بعض الحاجات الهمة 
جدا في علاقتك بالآخرین.. هو إنت في العلاقة دي بتکون نفسك 
واللا بتکون حد تاني؟ طيب هو انت شايف اللي قدامك زي ما 
هو واللا بتتعامل مع حد غيره في صورته؟ طیب اللي قدامكث 
نفسه بیتعامل معاك كما آنت. واللا بيلبسك صورة حد غبرك؟ 


vé 


القسم التالت (الفصول من ۷ إلى ۱۰) هانشوف فيه نتيجة 
اضطراب ولخبطة بعض علاقاتنا مع الآخرین.. خاصة القريبين 
مننا.. وإزاي ده ممکن یخلینا نرجع في تاریخنا النفسي للخلف 
Ling‏ عن لحظة واحدة LS‏ حاسين فيها بالأمان, أو نغرق في 
خیالات وأوهام أو آفکار ووساوس مالهاش أي علاقة ¿ll‏ أو 
نتمنی حتی الرجوع للرحم وحياة الجنبن علشان ننفصل عن 
الدنياء ونبعد عن آذی الناس. 


القسم الرابع (الفصول من ١١‏ إلى )١9‏ عن التغيير.. عن الشفاء 
والالتئام النفسي.. عن قبول كل مشاعرك وأجزاءك من غير نقص 
أو تشويه أو اختزال.. عن قبول الحياة وقبول الموت.. عن امتلاء 
كل الفراغات النفسية اللي جواك.. والخروج من الصندوق الضيق 
كمان أثر طيّب وراك.. Labs‏ التغيير ده مش هايحصل من 
غير ما تشوف الصورة الكاملة لكل اللي فات من حياتك قدام 
عينيك» وتقرر إنك تفضل طول عمرك في جهاد نفسي شريف Y‏ 
يتوقف. في مواجهة كل ما قد يصيب نفسك بسوء.. حتى لو 
كانت جيناتك.. 


„la‏ وبعد ما شوفت وحسيت واتحركت واتغيرت.. وبعد ما 
اتفکیت واتجمّعت واتلملمت والتأمت.. هانستعرض ‏ الفصل 
العشرین والأخير بعض آنواع وأشكال العلاقات اللي مهم تاخد 
بالك منها في رحلة حياتك.. علشان تبقى واعي بيهاء وتعرف 
تلقطها وتشوفها کویس. وتحمي نفسك منها ب کل شجاعة 
ومسئولية.. مهما كان التمن.. 


yo 


الکتاب عبارة عن وجبة نفسية dows‏ يُفضل تناولها على فترات» 
وبجرعات مناسبة.. ولو یت ف آي لحظة بمشاعر زيادة مش 
عارف تتصرف Lyd‏ أو لقيت جواك أسئلة صعبة مش لاقي 
ليها dole!‏ أو اكتشفت إن عندك مشكلة نفسية محتاجة علاج.. 
أنصحك وقتها إنك تقعد تفضفض مع آقرب طبيب نفسي.. زي 
ما بيحصل في كل دول العام التقدم. 


وزي كتاب (الخروج عن النص) الاي ما كنتش متوقع نجاحه 
الكبير ولا متصور انتشاره الواسع.. (علاقات خطرة) مكتوب 
بالعاميّة db nab!‏ للتبسيط والتّبسيرء وتوصيل الأفكار والمعلومات 
النفسيّة العميقة والمعقدة في بعض الأحيانء باستخدام لغة 
سهلة ومفردات بسيطة وقريبة.. Li‏ بكتبلك وكأنى قاعد معاك.. 
وبكلمك بنفس طریقتی» ونفس لهجتى» ونفس كلامى.. 


عاوز أقولكم حاجة مهمة.. كل الفضل فى هذا الكتاب وفى كل ما 
سبقه أو تلاه من كتب أو مقالات أو محاضرات يرجع للراجل 
اللى علمنى وربانى وساعدن إنى أتغير خطوة ورا خطوة ويوم 
بعد يوم.. الراجل اللى علم آلاف الناس غبری» وعالج آلاف 
أخرى بأشكال وطرق مختلفة مباشرة وغير مباشرة.. وصنع حركة 
dole‏ علاجية نفسية حقيقية وعميقة فى مصر والعام العربى 
خلال الكام سنة اللى فاتوا.. Lily‏ -فقط- أحد نواتجهاء ولست 
أحسنها.. الراجل ده أنا مدين ليه بعمرى وحياق وعلمى وكل 
عملى الحقيقي الطيب.. GY‏ اتعلمت منه يعنى إيه حياق 
ويعنى إيه ote‏ ويعنى إيه عمل.. 


۱۹ 


كل ما تقروا کلمة من کلامی أو تسمعوا منی محاضرة أو ندوة 
أو لقاء فى أى سیاق.. اعرفوا إنى بالظبط زى (البوسطجی).. مش 
باعمل أى HSI Lele‏ من إنى آوصل رسالة من صاحبها إلى 
مستقبلها.. وافتکروا إن الصاحب الحقيقي والأصيل لكل الرسایل 
اللی بوصلها اسمه (د. رفعت محفوظ).. آستاذی Glo‏ الروحی.. 
اللی WUE‏ فى يوم من الأيام "لو عاوز ترد J‏ الجمیل.. ote‏ الناس 
LI UI‏ علمتهولك".. واللى آحد آهم مبادئه فى التعلیم والعلاج: 
Li"‏ مصدق إن آی حد من QUI‏ بعلمه أو آعالجه هایکون فى یوم 
من الأيام آحسن منی.. وده نجاحی الحقيقي".... احفظوا الاسم 


۱۷ 


ده کویس. و ادعوله بکل خير.. 


الکتاب ده عنك.. 


وعن اللي حواليك.. 


وعن اللي بینکم.. 

الکتاب ده.. مش ها بفارقك.. 
لأنه بكل بساطة.. 

ها يبقى حتة منك.. 


إنك شاركت فى كتابته.. 
يا للا „Lu‏ 


)1( 
اسمع حسمت 


(\) 


Lo‏ حسمك؟ 


سوّال غریب.. مش کده؟ 

غالبًا آول ¿yo‏ حد يسألهولك.. 

DESL‏ من إنه رفیق عمرك وصاحبك من يوم ما اتولدت.. 
وبالرغم من إنك ساکن فيه حتی من قبل ما تتولد.. وبالرغم 
من انه Lob‏ شاف واستحمل معاك! 

بتحبه؟ 

طیب بتکرهه؟ 

قابله؟ 

مش قابله؟ 

بتحترمه؟ 

بتحتقره؟ 

بتهمله؟ 

واللا آقولك.. بلاش انت.. خلینا SS‏ إنتي.. 

حاسة بجسمك؟ 

حاسة بوجوده؟ 

حاسة انه جزء منك وانك جزء منه؟ 


۳۱ 


حاسة )43 بينتمى ليك وإنك بتنتمي لیه؟ واللا بتتعاملي معاه 
على انه حاجة طالعالك کده ومضطرة تتعایثی معاها؟ 


حاسة di]‏ فخر ونعمة وجمال واللا بلاء ونقمة وعار؟ 


إمتى آخر مرة سمعتیه؟ 

أو إمتى آخر مرة حاورتیه وأخدتي وإديتي معاه؟ 
نجیب من الآخر؟ 

هو فيه علاقة بينك وبين جسمك من آصله؟ 


(v) 


جسمك أصدق منك.. 


آه.. يعني ممکن بکل بساطة تقول بالکلام انك مطمن بس 
رجلك اللي بتتهز عمال على بطال تقول في نفس الوقت إنك 
مليان خوف.. ممكن لسانك يقول (صباح الخير) بس وشك 
المكشر بيقول (صباح الشر).. ممكن sd‏ إنك ¿ly‏ جذا 
أي تواصل بينك وبين حد. الكلام مش بيوصل فيه أكتر من 
V‏ في المية بس من الرسالة.. وكل الباقي بيوصل بالطريقة اللي 
اتكلمت بيهاء ووضع وحركة وتعبيرات جسمك وانت بتتكلم.. 


عه 


تصور! 


۳۲ 


سیجموند فروید قعد RST‏ من ۲۰ سنة يحلل في الناس عن 
طریق الکلام اللي بیقولوه وهما ممددین قدامه على الشپزلونج.. 
واکتشف في آخر dike‏ إن بعض اللي كان بیحکهوله مرضاه 
ومریضاته عن صدماتهم الجنسية في طفولتهم كان محض خیال.. 
وبعدها بدأ GAY‏ (فريتز بیرلز) یدور على مصدر آصدق 
من الکلام لمعرفة تركيبة النفس البشرية ومحتویاتها وأمراضها 
وعلاجها.. لغاية ما لقى ضالته في (الجسد).. ولغته.. ومعناها.. 
وعمل مدرسة كاملة في العلاج النفسي اسمها (الجیشتالت). 


واکتشف (بيرلز) إن كتير Lite‏ کلامهم منفصل عن جسمهم. 
منفصل عن مشاعرهم. منفصل عن أفكارهم.. يعني کلامك في 
dir‏ وجسمك في حتة تانية» ومشاعرك في حتة AVE‏ وأفكارك في 
اتجاه غير التاني وغالبا مش بيتقابلوا.. وإننا لو عاوزين نکون 
أصحاء نفسيًا.. يبقى مهم إن اللي أفكر فيه. مشي مع اللي 
حاسه. وان اللي بقوله بلساني يكون هو اللي بقوله بجسمي.. 
شغال لوحده.. وعايش مع نفسه.. وما لهوش دعوة بغيره.. 


(بيرلز) كان بيعالج مرضاه بإنه يعرفهم على جسمهم من أول 
وجديد.. ويصالحهم عليه.. ويرجعلهم اللي فقدوه منه ومن 
نفسهم خلاله (وطلع بعدها العلاج بالحركة والعلاج بالرقص 
والعلاج بالفنون التعبيرية).. 


كان بيسألهم ويخليهم يسألوا نفسهم: 


۳۳ 


جسمك بیقول إيه؟ 
جسمك عاوز يعمل ایه؟ 
جسمك ملك مين؟ 
جسمك ملك مين؟ 





تيجي تسأل نفسك السؤال ده.. اسأل كده: جسمي ملك مين؟ 


احتمال تكتشف إنك عشت طول عمرك مسلم عقد ملكية 
جسمك لحد تاني.. أبوك.. أمك.. المجتمع.. جوزك.. الناس اللي 
ماشية في الشارع!! 


(v) 


ما تستغربش لما آقولك إن جسمك ده فيه متحف حفریات؟ آه.. 
جسمك فيه متحف حفریات.. ملیان تحف غالية وقاثیل قدهة 
ولوحات من عصور سابقة.. 


إزاي؟ 


كل مرة كنت راجع من اللعب في الشارع ورجلك مش نضيفه 
ومامتك وقفتك على الباب وقالتلك: 'إوعى تدوس على 
السجادة".. رجلك خزنت الطاقة اللي كانت فيها واحتفظت بيها 
لغاية النهاردة.. 


٤ 


کل مرة كنت هاتمد فيها إيدك على الأكل وانت في زيارة مع 
عيلتك لحد وأبوك بصلك البصة QUI‏ نشفت إيدك مكانها.. 
عضلات إيدك قررت تفضل فاكرة الذكرى دي لغاية دلوقت.. 


كل مرة جيتي تلبسي الفستان وتوريه طامتك (وإنتي عندك 
خمس سنين) وقالتلك عيب يا بنت ده ضهره عريان.. ضهرك 
لسه فاكرها.. 


كل مرة حبيتي تكتشفي أي حتة في جسمك (وإنتي عندك تلات 
سنن)» وآخدتي قلم محترم على وشك.. عضلات وشك مشر 
ناسياها.. 


كل مرة حد حاول يقرب من جسمك بشكل غريب وغير مريح.. 
جسمك حافظها بكل تفاصيلها.. 


وقر الأيام.. وتعدي السنين.. ونكبر.. وكل حتة في جسمنا فيها 
کر وكل علي فیا کا وگل Mala‏ لبها او وكل 
واحد وحظه.. وكل واحد وطريقة تعبير جسمه عن ذكرياته 
وآلامه القدمة.. 


طريقة مشيته كأنه متخشب.. واللي إيده تترعش قدام الناس.. 


اللي تكره جسمها فتهينه وتبهدله وتعرضه للبيع.. واللي ترفضه 
فتسيبه يزيد ويتنفخ.. اللي تحتقره فتبطل تاکل أو تنقيا الأكل 
بالمشرط أو تخربشه بضوافرها لغاية ما يسيل دم.. 


Yo 


واللي تقرر تنتقم من کل اللي آذوها طول حیاتها بأنها تنتقم 
اللي مش شايفة Lyle‏ واللي مش مصدقاه واللي مستکتراه 
واللي بتستغربه.. 

اللي شعرها یسقط بدون أي سبب طبي واضح.. أو دورتها 
الشهرية تتلخبط بدون أي تفسیر.. of‏ بشرتها تقوم بثورة علیها.. 
أو تتجنن لو وزنها زاد كام جرام.. 

آلام مزمنة في كل حتة في جسمه رغم کل الفحوصات والتحالیل 
السليمة.. واللي وشه يتملى تجاعيد قبل الأوان.. وفي الآخر.. اللي 
مرض من أمراض (المناعة الذاتية).. 

جسمك له كيان.. وله وجود.. وله ذاكرة.. 

له.. 


هسة.. 


۳۹ 


4 


من أكتر الأمراض النفسية المنتشرة في مصر نوع منها اسمه 
(الأمراض النفس- جسدية).. يعني الأمراض اللي Lad‏ المريض 
بيشتكي بأعراض جسمانية. لكن سببها الحقيقي نفسي مش 


الأمراض دي بتنتشر في بعض الجتمعات الاي بيكون فيها التعبير 
عن PY‏ النفسي أو ا مشاعر النفسية الحقيقية غير مقبول.. علشان 
إنه يعبر عن OI‏ النفسي.. بس بلغته الخاصة.. 


كتير أوى من الأطباء المصريين في جميع التخصصات تقريبًا 
بيلاحظوا ظاهرة شهيرة جدًا في العيادات والمستشفيات: إن العبان 
مش بيخف (رغم dow‏ التشخيص والعلاج)» أو مش بيبطل 
يشتكي (رغم إنه إكلينيكيًا (AS‏ أو انه هجرد ما يظهر عليه 
بوادر تحسن يبطل العلاج (رغم تنبيه الطبيب عليه). أو إنه 
يخف فعلا بس يتعب تاني قبل يوم واحد من زيارة الطبیب 
للاستشارة!.. والسبب ورا ده بسيط جذا.. وهو إن الاحتياج 
النفسي الإنساني البسيط اللي الجسم عبر عنه باطرض (النفس- 
جسدي) أو مع المرض (الجسدي) لسه لم يشبع.. الاحتياج ده 
اسمه: الاحتياج للاهتمام.. الاحتياج إني أتشاف.. وأتسمع.. وألاقي 


۳۷ 


الزوجة اللي زوجها مشغول عنها طول الوقت. شوية في شغله, 
وشوية بیقرا الجراید» وشوية بیشوف الأخبار.. عقلها الباطن عارف 
كويس قوي انه غير مسموح ليها تعبر عن تذمرها وضيقها 
(والا اللي حوالیها واولهم آهلها وناسها ومجتمعها هایستنکروا 
ده ویطلبوا منها تحمد ربنا على اللي هيه فیه).. فیختار جسمها 
انه يعبر عن اللي جواها بأ في کل حتة. ومشاکل في الهضم 
والتنفس وبذل المجهود.. وصعوبات عضلية وحسية وساعات 
كتير جدا جنسية.. 


التلميذ اللي أهله مش شايفين منه غير درجاته ونتيجته في 
الثانوية العامة» مش هايقولهم (ارحموني) أو (شوفوني أنا مش 
نتيجتي) أو (حرام عليكم اختزلتوني في أرقام يا ولاد ال.....).. لا.. 
جسمه هايتكلم بدلا منه وهايجيله (صداع) ما لهوش تفسير 
ولا علاج.. 


البنت الاي اتعرضت للتحرش والانتهاك البدني في مجتمع (متدين 
بطبعه) بيوصل للبنت كل لحظة إن جسمها (عار) لازم تخجل 
وتتكسف منه.. وإن وجودها غير مرغوب فيه من أساسه.. 
هاتخاف تعبر عن غضبها وإحباطها ورغبتها إنها تاخد حقها 
على مرأى ومسمع من الجميع.. فجسمها يقرر يقوم بالمهمة دي 
بدالها ويعلن عن عصيانه ليهاء وليهم.. 


ونلف على العيادات.. ونعمل تحاليل.. ونصور أشعات.. وتتلخبط 
العلاقات.. وتبوظ الجوازات.. وتنتهي العائلات.. ولا حول ولا قوة 
إلا بالله.. 


YA 


(0) 


كتير gus Me‏ التشبیهات والاستعارات اللغوية هي في الحقيقة 
آوصاف جسمانبة.. بس Lo]‏ من RS‏ ما بنستخدمها.. نسینا 
أصلها.. 

يعني في (فكرة حلوة).. كلمة (حلوة) دي بتوصف طعم.. أصله 
حاسة التذوق.. وفي Lely)‏ خشن).. الخشونة دي ملمس.. أصله 
حاسة اللمس.. وفي (صارخة الجمال).. كلمة (صارخة) دي بتوصف 
صوت ¿is‏ جدًا.. أصله حاسة السمع.. وغيرهم كتير.. 


إشمعنا؟ إيه دخل الكلام ده في الموضوع؟ 
في الحقيقة.. هو ده الموضوع.. هو ده كل الموضوع.. 


الوضوع Lil‏ نسينا الأصل.. وانشغلنا بالفرع.. الأصل هو جسمك.. 
اللي وجوده وتعبيره سبق بكتير جدا وجود أي لغة كلامية 
لفظية.. واللي هو الوعاء اللي ربنا اختارهولك علشان يستودع 
فيه نفسك وروحك.. البحر الواسع اللي بتمشي فيه شرايينك 
وتستقر فيه أعضاؤك.. ا منجم الغالي اللي هاتفضل تستكشف 
اللي جواه طول عمرك.. 


بس إحنا نسينا جسمنا لغاية ما بعدنا عنه وبقي غريب علينا.. 
قمنا بعقوقه بمنتهى الصفاقة» ومش بنبطل نقوله (أف لك) ليل 
ونهار.. حرمناه مننا.. وحرمنا نفسنا منه.. 


۳۹ 


تيجي نفتکره؟ 
طيب باللا.. اسأل نفسك تاني: 


بتعامل جسمك إزاي؟ علاقتك بجسمك إيه؟ إيه الرسايل اللي 
وصلتك عنه.. مرة باسم التربية ومرة باسم ال مجتمع ومرة 
باسم الدين- زورًا وبهتانًا؟ إيه الرسايل اللي بتوصلك منه؟ وإيه 
الرسايل اللى انت بتوصلهاله؟ 

بتسمعه؟ بتعرف تسمعه؟ بتعرف تفهم هو عاوز يقول إيه؟ 
بيصرخ إزاي؟ بيبكي إمتى؟ بتحس هو محتاج إيه؟ بتشوف 
قراراته واختياراته؟ قادر تستوعب حكمته وفلسفته؟ 

اقبليه الأول.. هايخس بعدها بمنتهى البساطة, وبأقل مجهود. 
ومن غير دكاترة ولا برامج دايت.. 

بلاش تععامل مع جسمك علی انه اتو قساف تحمل علیه 
دايا وماتسمحش له إنه ياخد حقه في الراحة والاستجمام.. 
إوعى تصدقي إن جسمك (عار)» وانه dig ye‏ وإنه قلة أدب» 
وانه هدفه الوحید في الوجود هو متعة واٍشباع کائن dow!‏ 
(de)‏ 


عاملوا آجسامکم ها تستحق.. لأنها تستحق.. 


۳۰ 


۳۱ 


(y) 
يا رجال..‎ 
ما حرموش نفسکم من أنوثتكم..‎ 


(\) 


بيولوجيًا.. کل واحد Lid‏ فيه هرمونات ذکورة وهرمونات آنونة 


يعني الراجل فيه -بشکل طبيعي- نسبة معينة من هرمون 
الذكورة (تستيستيرون) ونسبة أخرى أقل من هرمون الأنوثة 
(استروجين).. وكذلك المرأة فيها نفس النوعين من الهرمونات 


ده على مستوى التكوين الجسدي البيولوجي.. ومعظمنا عارف 
الكلام ده من أيام دراسة الأحياء في ثانوية عامة.. 


لكن اللي مادرسناهوش في الأحياء ولا في Land‏ ومش عارف ليه 
أو إزاي لغاية دلوقت.. هو إن كل واحد Lid‏ جواه على الستوی 
النفسي نفس التركيبة دي بالظبط.. 


يعني -نفسيًا- الرجل جواه رجولة وأنوثةء وا مرأة جواها رجولة 
وآنوشة.. بس هواصفات ومعاني ووظائف نفسية مختلفة.. والكلام 
ده معروف ومکتوب ومنشور من آبام الحضارات الانسانية 
القدهة لغاية dilo Ling:‏ مروراً بعلماء نفسيين کبار زى کارل 
جوستاف یونج ودونالد وینیکوت وهاری جانترب.. 


إيه النكتة الظريفة دی؟ 


إيه الکلام الغریب والصعب Foo‏ 


ey 


في الحقيقة هو مش نكتة ولا كلام غريب ولا صعب.. بس Lo]‏ 
اللي ساعات بنتجاهل آبسط الحقایق وآوضحها.. ده Lo)‏ حتی 
(Lely‏ و(راجل منسون).. 


إيه الموضوع؟! 


الموضوع ببساطة هي إن الرجولة (النفسية) اللي جوه حضرتك 
(كذكر). هي المسئولة عن صفات زي الشجاعة والجدعنة, 
والشهامة. والإصرارء والتحدي وامثابرة» وما إلى ذلك.. والأنونة 
اللي جوه حضرتك (برضه کذکر). مسئولة عن صفات زي الحنية 
والقرب والودة والرحمة والطيبة ورقة القلب وغيرها.. 


نفس الكلام بالنسبة ليكي (BE)‏ الرجولة (النفسية) اللي 
Sloe‏ هي اللي بتخليكي في بعض الأوقات والمواقف شجاعة 
وجدعة ومسئولة ومش بتيأسي وعندك استعداد تحاربي وتتحدي 
الكون كله علشان توصلي لهدفك.. والأنوثة اللي جواي» هي اللي 
في مواقف تانية بتطلع منك الحنان والحب والعطف والقرب 
والأمومة والرقة والطيبة والسماح.. 


ده بفرض إن حضرتك (رجل طبيعي)» وحضرتك (أنثى طبيعية).. 
وساعتها بنسمي دی (رجولة حقيقية). ونسمي دي (أنوثة 
حقيقية).. ويكون موجود جواك وجواي خليط متناسب من 
الاتنين.. فتكون شجاع وفي نفس الوقت حنين. شهم وفي نفس 
الوقت خجول, تعرف تشيل السئولية وفي نفس الوقت متسامح.. 
متحدي 39 نفس الوقت قريب وودود.. وهکذا.. 


ví 


وإنتي تكوني dub‏ 39 نفس الوقت حدودك واضحة, حنينة بس 
صارمة عند اللزوم.. LAS)‏ 39 نفس الوقت جدعة.. عطوفة ds‏ 
نفس الوفت مش بتسيبى حقك.. وهكذا.. وهكذا.. وهكذا.. 


وكل ما تكون (كرجل) قريب من (الأنوثة الحقيقية) اللي جواك.. 
كل ما تكون صفاتها جزاً لا يتجزأ lie‏ ومش صعب عليك في 
وقت من الأوقات التعامل بيهاء وكل ما تكوني (BIS)‏ قريبة 
من (الرجولة الحقيقية) اللي جوای.. كل ما تكون خصائصها جزءًا 
أصيلًا من مكوناتك الشخصية» وتستخدميها في آوقاتها المناسبة.. 


كل اللي OLS‏ ده هو الطبيعي.. اللي من المفترض يكون عندنا 


ندخل على الوجع بقى.. 


بس بعد ما تاخد نفسك شوية.. 

:١ مشهد‎ 


- طفل عنده 0 سنوات.. حد من أصحابه ضربه وهو بيلعب 
معاه.. 


- الأب: إوعى تعيط الرجالة مش بتعيط.. البنات بس اللي 
- يتكرر هذا المشهد مرات كتيرة وفي سياقات مختلفة.. 

- بعد سنة.. الطفل ياخد قرار نفسي داخاي إنه يدفن ملامح 
أنوثته الحقيقية اللي جواه علشان وصله من آبوه aid Lyi)‏ 
وان الضعف الانسانی شيء غير مقبول.. وها أن الأنوثة الحقيقية 
والرجولة الحقيقية مرتبطين (ومتعشقين) في بعض بشکل فطري. 
فهو كمان هايدفن رجولته الحقيقية ويستبدلها (برجولة 
مزيفة).. يعني يطلع راجل خشن. قاسيء بيستعرض عضلاته 
وقسوته وصوته العالي وافتراءه وعنجهيته على خلق call‏ عمال 
على بطال.. 


Y مشهد‎ 


بشعرها وجمال جسمها.. 


fr 


- الأم: إيه يا بنت اللي إنتي لابساه ده؟ بلاش مسخرة وقلة 
أدب.. So L4 les]‏ بري هاتعمی إيه؟ 


- وفي مرة آخری. حد من قرايبها أو أصحاب باباها أو جيرانها هد 


- بعد شوية» ومع كمية رسايل في نفس الاتجاه. تصل البنت 
إلى استنتاج بسيط dr‏ وهو إن الأنوثة عيب أو الأنوثة حرام 
أو الأنوثة (عار)» ون (الأنوثة) بتجيب الشاکل, وتجيب الكلام 
وتشجع الناس إنهم هدوا إيديهم علیها ويتحرشوا بيها ويسيئوا 
استغلالها.. 


- تاخد البنت قرار نفسي ¿Lo‏ تفضل عايشة بيه طول عمرهاء 
وهو إنها تدفن أنوثتها الحقيقية وتعيش بأنوثة مزيفة علشان 
تتعايش مع اللي حواليها.. وكمان تدفن رجولتها الحقيقية, 
وتستبدلها برجولة مزيفة.. 


- نفس البنت عندها ۲۰ سنة, قاصة شعرها قصة رجاليء 
بتتكلم بأسلوب فج لابسة قميص كاروء على بنطلون شبيه جذا 
بالبنطلونات الرجالي.. وعندها يقين (معذورة جدًا فيه) إنها لو 
ما عملتش كده. وعاشت راجل (مزيف طبعًا) في هذا ا مجتمع 
فهي مش هاتاخد حقهاء وهايتداس عليهاء وهاتتبهدل.. 

- بنت شبهها واتعرضت لنفس التجربة بالظبط.. تعيش بأنوثة 
(مزيفة). مليانة ميوعة ومياصة وإغواء وصوت سافر وضحكة 
تجيب آخر الشارع. لأنها قررت بعقلها الباطن تنتقم من كل 
اللي آذوها بأنها تخليهم (يريلوا) من الجري وراها با معنى 
الحرف.. 


۳۷ 


قبل ما LEW!‏ تتلخبط. وتفقد تركيزك.. آنا هالخصلك الکلام ده 
LS Lo]‏ بنتولد وجوانا رجولة حقيقية (الجدعنة والشجاعة 
والاصرار وغيرهم). وأنوثة حقيقية (الحنية والقرب والمودة 
وغيرهم).. والرسايل اللي بتوصلنا من التربية وال مجتمع وساعات 
الفهم غير الصحيح للدين بتخلينا ناخد قرارات نفسية مصيرية 
عند سن معين بدفن أحدهما أو كليهما (لأنهم مرتبطين ببعض) 
واستبدالهم برجولة مزيفة (قسوة وخشونة وافترا)..أو أنوثة 
مزيفة (ميوعة ومياصة وإغواء سافر).. أو الاتنين.. وده بيحصل 
عند الستات والرجالة على حد سواء.. 


حلو الكلام؟ 
إنت اسمك مكتوب؟ 
لقيتي اسمك برضه مكتوب؟ 


اكتشفت أى حاجة جديدة فى نفسك أو فى حد تعرفه؟ 


۳۸ 


)+( 
بیوتنا الراْعة.. 
اعلامنا المثالي.. 
بیوصل لينا إيه من الرسائل النفسية بخصوص ال موضوع Tos‏ 


بیقبل صفات الأنوثة الاي الفترض تکون موجودة بشکل طبيعي 
في الرجالة؟ 


الستات؟ 


بیشجع على الرجولة الحقيقية واللا بیزرع فينا الرجولة اطزیفة؟ 


بیحترم الأنوثة الحقيقية واللا بیدفنها ویخلق مکانها الأنوثة 
المزيفة وبکل اصرار؟ 


آنا مش هاجاوب.. 


علشان الاجابات أنتم عارفینها ¿SÍ‏ وأحسن مني.. 


۳۹ 


4 


من أجمل أوصاف الأنوثة (الحقيقية Lg! (Lab‏ هي ال Being‏ 
يعني الوجود.. ليها علاقة بأصل الوجود الإنساني وكينونته.. 
ولو لاحظت هاتلاقي كل صفات الأنوثة (الحقيقية) اللي قلناها 
مرتبطة بنوعية وجود إنساني معين (الحنية الود. القرب.....)» 
وفي امقابل بتتوصف الرجولة (الحقيقية برضه) Lgl‏ مرتبطة 
بال Doing‏ يعني الفعل.. وليها علاقة بالحركة وطاقتها (الاصرار 
deli!‏ التحدي.......). والأجمل والأجمل إن الفعل ما ينفعش 
من غير وجود.. يعني مهم أكون موجود وأحس بوجودي الأول 
علشان أقدر أتحرك وأفعل وأنفذ بعد كده.. 


الرجولة مالهاش أي معنى أو وظيفة لو مش مبنية ومتأصلة على 
وجود وكيان أنثوي حقيقي.. 

علشان كده دور الأم في التربية مهم وسابق Me‏ عن دور الأب.. 
والأم هي اللي بتقوم في أول سنتين من عمر الطفل (سنوات 
الرضاعة) بترسيخ وزرع شعوره بكيانه وبوجوده من خلال كيانها 
ووجودها وقربها الجسماني والشعوري والحسي منه.. وبعدها 
يجي دور الأب اللي بيزرع فيه طاقة الفعل ورد الفعل والحركة .. 


أول سؤال هايقفز لذهنك دلوقت هو إزاي يكون الكلام ده 
صحيح بالرغم من إن حواء خُلقت بعد آدم» وخُلقت من ضلعه؟ 


وإجابتي المتواضعة -على حد علمي- هي أنها خلقت من ضلعه, 
اللي كان (موجود) من يوم ما ربنا (بث) فيه من روحه.. 


(0) 


زي ما فيه رجولة وأنوثة في الأفراد.. آنا بأفترض إنه فيه رجولة 
وأنوثة في المجتمعات.. بمعنى إنه فيه مجتمع (ذكوري- مشر 
هاقول رجولي).. ومجتمع (أنثوي- وده لسه ما عرفهوش أوي).. 
وطبعًا انتوا عارفين الكلام اللي جاي: 

مجتمعنا (ومجتمعات GLI‏ كتير) قرر -من زمان جدا- يرفض 
الأنوثة ويحاربها ويشوهها ويدفنهاء مرة باسم التريبة» ومرة 
باسم العادات والتقاليد. ومرة باسم الفهم ا مغلوط للدين.. 
مجتمعنا قرر يستبدل الأنوثة الحقيقية, بأنوثة مزيفة تَرضي -في 
الظلام- رجولته القاسية المتسلطة (المزيفة برضه).. 


مجتمعنا -فى رأيي- قرر -وبكل بساطة- يحرم نفسه من أجمل 
ما فیه» ويشوه أروع خلقه» وينتقم من نفسه.. في نفسه.. 


إحنا بنخاف من ال مرأة.. بنغاف من الأنوثة.. علشان كده 


إحنا مرعوبين من وجودها وقدراتها وحيويتها.. علشان كده 
بنموتها بالحياة.. 


Lio!‏ مهددين من احساسن بالضعف قدامها.. علشان كده 


٤١ 


بنوصفها إنها متقلبة اطزاج.. رغم إن الطبيعة نفسها متقلبة 
ا لمزاج.. وفيها ليل ونهار وصيف وشتا.. الأنوثة برضه فیها 
ليل ونهار.. وصيف وشتا.. OY‏ وجودها مرتبط بوجود الطبيعة 
وكيانها وصفاتها.. 

بنشوه جسمها باسم الدين كذبا وزورا وبهتانا وافتراء.. علشان 
نحرمها من مجرد الشعور بجسمها واحتياجاته. اللي بنعتبرها 
مش من حقها. 

بنفرض Ladle‏ بوصایتنا الغاشمة طريقة کلام وطريقة شغل 
وطريقة dus‏ هي آقرب للعبد في حضرة السید.. علشان نتغلب 
على احساسنا العمیق بالخوف والضعف والتهدید من مجرد 
وجودها وكيانها وحیاتها.. 


بنطفیها.. WY‏ خايفين نتحرق من نورها.. 
بنهینها.. لأننا مرعوبين من احساسها بکرامتها.. 
بنخنقها.. لأننا مش قادرین نستحمل انطلاقها وحریتها.. 


الأنوثة هي الابداع.. 
هي الحرية.. 


¿Y 


ay 


هي الوجود.. 
والجمال.. 
والنور.. 


هي الأرض الخصبة.. والسماء المحتوية الساترة.. 
هي البداية.. والنهاية.. والرحلة.. 


الأنوثة هي رحم الحياة.. 


يا رجال.. 


ما تحرموش نفسكم من أنوثتكم.. 


(Y) 
التلاته اللي عایشین جواك‎ 


باختصار شدید.. ومن غير أي مقدمات.. فيه تلات بني آدمين 
غير بعض عايشين جواك في اللحظة اللي بكلمك فيها دلوقت.. 
يعني جسمك عامل زي ما يكون شقة مفروشة فيها تلات أوض 
منفصلة.. كل أوضة فيهم عايش فيها بني آدم غير التاني.. وكل 
واحد فيهم ليه حياته وذكرياته وتصرفاته الخاصة بيه لوحده.. 
وفي كل موقف في حياتك. واحد من التلاتة دول بيمسك زمام 
الأمور.. ويكون ليه الغلبة والسيطرة على الاتنين التانيين.. 
وهكذا.. 


اللي بیطلع منك وأنت 3 حفلة أو فرح أو رحلة مع أصحابك.. 
اسمه (الطفل) بتاع حضرتك.. ساکن جواك من أيام طفولتك» 
وبیطلع ویشم نفسه وقت اللعب والهزار والفرح والتنطیط.. 
الطفل ده هو نسخة منك وآنت «yo‏ متخزنة جواك وبتمسك 
زمام نفسك في الوقت الناسب.. وقتها الطفل ده بیلبسك (زي 
العفریت کده).. يعني بتکون طفل.. بتکون فى حالة طفولية 
سائدة.. تسمع وتشوف وتفهم وتستقبل وتتصرف زي CUS Lo‏ 3 
طفولتك بالظبط.. تتحرك هرونة وليونة وحرية, تفهم وتستوعب 
تلعب وترقص وتسرح بخيالك وتبدع بدون حدود.. 


الشکل ده من الطفل الداخاي بتاعك اسمه حالة GY‏ الطفلية 
..Child Ego State‏ أو (الطفل ال ).. علشان هو Má‏ حر.. زي 
ما خلقه ربنا على فطرته.. قبل ما يتربى ویتشوه ویتکیف على 
اللي أبوه وأمه عاوزينه.. ساعتها هايكون ليه اسم تاني.. وشكل 
تاني.. اسمه (الطفل المتكيف) أو (الطفل المذعن).. وده برضه 
موجود جواك.. بس دي النسخة اللي حضرتك جيت عند سن 
معين وقررت تتنازل فيه عن تلقائيتك وفطرتك وحريتك وصوتك 


<۷ 


العالي وحقك في الاعتراض والاختیار والقبول والرفض.. وتتحول إلى 
طفل لطیف ظریف بیسمع الکلام ويشرب اللبن وما يقولش 
(Y)‏ علشان اللي حوالیه پسقفوله ویقبلوه ویحبوه ویهتموا بيه 
ویرضوا عنه.. الطفل ده صوته واطي.. وقعدته منحنية.. وعینه 
مکسورة.. وحضرتك بتلبسه برضه ما الظروف اللي حواليك تکون 
قاسية وصعبة وانت مش عارف تعمل معاها أي حاجة غير انك 
Le‏ تکونش نفسك.. 


فيه شکل تالت للطفل الداخلي ده اسمه (الطفل اطتمرد).. وده 
اللي elo‏ رافض لأي قواعد أو قوانين.. دای في صراع أو منافسة 
مع غبره.. عنید وصعب SLI‏ وسریع الصد والرد. 


ده الساکن الأول.. اللي اسمه (الطفل الداخلی).. اللي ممکن یکون 


Lab)‏ حر).. أو Lab)‏ متکیف/مذعن) أو (طفل متمرد).. واللي 
بتتحول حضرتك Wolo‏ منهم في مواقف معينة.. وبالمناسبة.. 


كلمة تتحول هنا معناها تتحول بجد.. باللعنی النفسي والحضور 
العقاي والسلوك الجسدي.. 


الساکن التانی.. اسمه (الوالد).. أو (حالة GY!‏ الوالدیة) Parent‏ 
Ego State‏ زي ما (ٍريك ببرن) صاحب النظرية دي ما بيسميها.. 
وده بقی با سيدي الأب gl)‏ الأم).. اللي بيطلع من جواك وقت 
ما تکون في موقف يستدعي الحنان والأبوة (أو الأمومة) وسعة 
الأفق.. موقف محتاج سماح وعطف وتفهم وعطاء.. حالة 
مطلوب تكون فيها كبير.. بيسمع ويسمح ويطبطب وينصح 
ويرشد.. تحس باللي قدامك وتراعيه وتساعده وتقدر احتياجاته.. 
زي الأب ما بيعمل ما ابنه بالظبط.. 


1:۸ 


بس زي ما الطفل اللي جواك ليه آکتر من صورة.. برضه (الوالد) 
اللي جواك ليه آکتر من صورة.. الصورة الأولى اللي وصفناها دي 
اسمها (الوالد الراعي).. وده شکل طيب وحنین من صورة الأب 
(آو الأم) اللي اتکونت عندك من صغرك. من خلال تعاملك مع 
آبوك وأمك ومدرسك وکل من كان هثل (والد) بالنسبة لك.. فيه 
بقى صورة LG‏ للوالد ده ممکن برضه تکون اتکونت عندك 
من خلال والديك أو من هثلهم اسمها (الوالد الناقد)» وده لما 
بيطلع من جواك بیکون شخص قاسي وغاضب ومش بیعجبه 
العجب.. حد مش بيبطل نقد ولا لوم ولا آوامر ولا تعلیمات.. 
صارم وقاطع ومتسلط ومش بيرضى آبذا.. الحالة دي بتلبسك في 
المواقف اللي بتستفزك وتثبر غضبك وتخرجك بره اطار التفهم 
والحكمة.. لأنك ساعتها مش بتسمع ولا بتفهم ولا بتدي فرص.. 
آنت بتکون ثور هائج صلب الرأي ما ینفعش معاه آخد ولا 


عاوز أؤكد إن کل شخصية أو حالة من دول ليها ما هیزها من 
طريقة في الکلام.. نبرة في الصوت.. طريقة في الحركة itl‏ 
والجلوس.. شوية کلمات معينة Lob‏ بیها.. تعبيرات وش 
مختلفة.. طريقة في استقبال الأحداث والتعامل معاها.. وحتی 
بناء عصبي خاص في المخ.. وكأنها فعلا شخص منفصل بذاته.. 


يعني لما تکون في حالة (الطفل od!‏ (.. بتتحرك ببساطة بتستقبل 
بدون نقد ولا حکم. بتفکر Lig pe‏ من غير کلاکیع ولا تعقیدات» 
کلامك بیکون فيه كتير من العفوية والفکاهة والبهجة واطرح.. 
بتعبر عن نفسك وعن مشاعرك بتلقائية ومن غير تکلیف.. ولا 
بتکون في حالة (الطفل المتكيف/المذعن). بتکون هادي جذا.. 
منسحب.. بتسمع الکلام بدون مناقشتة.. بتخاف تقول (I)‏ 


<a 


تستحمل الاساءة والاهانة من غير رد.. قعدتك منحنية» صوتك 
«bly‏ معندکش أي استعداد للاعتراض أو الاختلاف أو النقد 
أو الابداع.. کلماتك بتكون من قبیل (هو ليه بیحصل معابا 
کده؟).. (آنا حظي دايا وحش؟).. Lil)‏ نفسي في کذا- بكسر 
النون).. وما بتکون في حالة (الطفل المتمرد) بتعترض وتتمرد 
على أي شيء وکل شيء.. 


ولو لبستك حالة (الوالد الراعي).. بتطبطب كتير على اللي 
حواليك» وبتستخدم كلمات زي (عاوز أساعدك).. (علشان 
مصلحتك).. Lil)‏ آدری منك):: وهکذا.. ولو كنت في حالة (الوالد 
الناقد).. كلامك بيكون مليان (لازم) و(المفروض) و(هو كده).. 
وبتشهر صباع (السبابة) كتير في وجه غيرك كتعبير عن اللوازم 
والفروضات والقواعد والغضب والصرامة اللي بتكون فيها.. 


فيه بقى حالة تالتة وأخيرةء ساكنة جواك زي إخواتهاء وبتطلع 
منك في مواقف مختلفة شوية.. الحالة دي اسمها (البالغ) أو 
(حالة الأنا الراشدة) ..Adult Ego State‏ ودي بتطلع منك في 
المواقف اللي تستدعي تحكيم العقل ووزن الأمور والتعامل مع 
الحقائق والواقع بأقل قدر من المشاعر.. في الحالة دي إنت بتقدر 
تظبط انفعالاتك وردود أفعالك من غير تلقائية الطفل» ومن 
غير حنية أو قسوة الوالد.. إنت هنا كمبيوتر.. ما تعرفش غير 
المنطق والحسابات والتجرد من العواطف علشان توصل لرأي 
أو تاخد قرار.. بتكون محايد.. صريح.. حكيم.. هادي.. متزن.. 
بتسأل آسئلة مباشرة (ليه؟ إزاي؟ إمتى؟) علشان تفهم وتعرف 
وتستوعب.. وبتتكلم كلام واضح من قبيل (ده رأيي).. (أعتقد 
كذا).. (من وجهة نظري) علشان تتواصل مع اللي قدامك.. 


Lage‏ الکلمات دي Lands‏ ممکن تطلع من أي حد من الحالات 
التلاتة.. بس الطريقة اللي بتتقال بيها والعنی القصود منها 
وتعببرات الجسم والوش اللي بتصاحبهاء بتختلف من حالة 
للتانية.. 


يبقى موجود جوه حضرتك دلوقت تلات حالات بنسميهم 
(حالات الأنا) ..Ego States‏ تلات بني آدمين منفصلين عايشين 
جواك.. كل واحد ليه تاريخه وصفاته وسلوكه.. وكل واحد فيهم 
بيلبسك في موقف معين.. وساعات ده بيكون بينك وبين نفسك 
في شكل صوت داخاي.. فكرة ملحة.. رغبة مجنونة.. إحساس 
بالذنب.. أو عند بعض ال مرضى وساوس أو هلاوس أو ضلالات.. 


با مناسبة التلات حالات دول موجودين جوانا من وإحنا صغيرين.. 


يعني كلنا بنشوف البنت الصغيرة اللي بتتعامل بكل أمومة 
(حالة الوالد الراعي) مع العروسة بتاعتها (وساعات مع أمها 
وأبوها).. وكلنا بنشوف الطفل اللي عنده خمس أو ست سنين 
وهو بيعنف أخوه أو أخته الصغيرة ويرفع صباعه (حالة الوالد 
الناقد) وهو بيكلمها ويقولها المفروض تعملي كذا أو لازم تقولي 
كذا.. أو نما ساعات يلبس نضارة أبوه ويبدأ يتفلسف (حالة 
الراشد) ويسأل أسئلة منطقية ويقول كلام أكبر من سنه مليان 
وقائع وحقائق وكأنه حكيم زمانه.. 


وه 


مهم نعرف إنهم مش بس تلات حالات أو تلات شخاص.. لأ.. 
هما في الحقيقة أكتر من كده بكتير.. بس دي العناوين الرئيسية 
والحالات المهمة.. 


وهنا السؤال: هو أنا مين فيهم؟ 


والإجابة هي إن حضرتك كلهم gly Ae)‏ شيرين- آنا كتير).. بس 
3 كل موقف حضرتك بتكون واحد منهم.. وده الطبيعي والصحي 
والفید.. لکن لو طلع في موقف ماء حد من جواك غير مناسب 
للموقف.. یبقی ساعتها ده مرض نفسي ووضع غير طبيعي ولا 
صحیح.. يعني لما يطلع (الوالد الناقد) من جواك في حفلة أو 
رحلة ویقعد ينقد ویلوم ویتکلم بلغة (لازم) و(الفروض) 
ببقى ده مش طبيعي.. وطا تلبس dle‏ (الطفل الحر) وانت 
في المحاضرة وتقوم تتحزم وترقص يبقى ده برضه مش طبيعي.. 
وما تتحول إلى (العاقل الراشد) وإنت قاعد مع حبيبتك وتكلمها 
بلغة الحقائق والأرقام والحسابات.. يبقى تطلع على الدكتور 
النفسي على طول.. 


أصحاب المدرسة دي في علم النفس (اسمها مدرسة التحليل 
امعاملاتی) Transactional Analysis‏ .. بيشوفوا إن الاکتثاب هو 
(طفل مذعن) خاضع خانع طول الوقت.. وان الهوس هو (طفل 
>( بزيادة شوية أو (طفل متمرد) قرر يثور على العالم وعلى 
اللي حواليه.. وإن الطبيعي إن التلات حالات يتكاملوا مع بعض 
تحت القيادة الحكيمة بتاع (الأنا الراشدة) اللي تسمح كل شوية 
بالتناوب وتبادل الأدوار.. 


oy 


الكلام ده كلام نظري ومتخصص وممكن أي طالب علم نفس 
يقراه في أي كتاب أو مذكرة أو صفحة إنترنت.. مالنا إحنا ومال 
القصة دى.. 


أقولك.. 


القصة دي تخص حضرتك شخصيًا.. لأن التلاتة دول عايشين جوه 
كل حد فينا.. ومهم نعرف نفسنا بكل تفاصيلها وخباياها.. 
مش بس كده.. ده فيه حاجة في منتهى الخطورة والأهمية في 
الموضوع ده.. لدرجة إنه بيتم تدريسه wl‏ اللي شغالين في 
مجال الإعلانات والدعاية ورؤساء الشركات والمخابرات والمدربين 
وغيرهم.. وهي: 


ee 


€ 7 


“Y 

مين من التلاتة اللي جواك بیتکلم على لسانك؟ 
مين عندك بیکلم مين عند اللي قدامك؟ 

إنت بتخاطب مين في غيرك؟ 

بتحرك مين في شريك أو شريكة حياتك؟ 
بتحضّر مين في صاحبك أو مديرك أو زميلك؟ 


قصادك؟ 


oy 


كلام غریب ومجنون.. 
بس في الحقيقة.. هو عين العقل.. 


إزاي؟ 


بص يا سيدي.. 


في كل تفاعل أو تعامل مع حد. واحد من التلاتة اللي جوانا 
بيكلم واحد من التلاتة اللي جوه الآخر.. والطبيعي والسليم إن 
اللي أوجه له الكلام هو الاي يرد عليه.. مش أكلم حد ويرد 
عليا حد تاني.. لكن لو آنا کلمت حد ورد عليا حد SL‏ ممكن 
تحصل قفلة وينتهي التواصل قبل ما يبدأ.. 


يعني لما حضرتك تبقى راجع البيت بعد يوم شغل وتعب 
وإرهاق.. وتقول طراتك بمنتهى الهدوء والعقل والواقعية (حالة 
الأنا الراشدة): أنا جعان جدًا.. عملتي الأكل؟ الطبيعى إنها ترد 
عليك ب (الأنا الراشدة) اللي جواها برضه. وتقولك: آه الأكل 
جاهز.. أو كنت مشغولة النهاردة ومالحقتش أجهزه.. ده اسمه 
تفاعل طبيعي.. لکن مما تروح Bol)‏ عليك بمنتهى الشعور بالظلم 
والإهانة وعدم التقدير وتقولك: هو إنت مش شايف غيري؟ ما 
فيش غير أنا اللي تتعب وتشقى وإنت gle‏ عاوز تاكل على 
الجاهز؟ مش تقدر تعبي شوية؟ حرام عليك!! يبقى (الطفل 
الذعن- المتكيف) اللي جواها بيرد على (الوالد الناقد) اللي 
عندك.. وده يعمل (قفلة) فورية في العلاقة.. ولو اتكرر بالشكل 
ده (من ناحيتها أو من ناحيتك) هايقطع التواصل بينكم من 
آساسه.. ويبقى اسمه تفاعل (متقاطع).. 


oí 


لو انت طالب وبتمتحن امتحان شفوي.. والدکتور بیکلمك 
بحالة (الراشد) وبيسألك هنتهی العقل سوال بسیط.. فالطبيعي 
إنك ترد عليه رد برضه (راشد) ومنطقي وواقعي بالاجابة 
السليمة gl)‏ حتی غير السليمة).. لکن لو رديت عليه وقولتله: 
معلهش Ly‏ دکتور آنا ما ذاكرتش مادتك کویس ومش مستعد 
للامتحان.. پبقی إنت کده بتستفز فيه بکل وضوح (الوالد 
الناقد). وهاتلاقیه برد عليك ويقولك منتهى الغضب: Gb‏ 
خد الصفر ده وامثي يا شاطر.. 


لو ابنك بيكلمك ب(الطفل الحر) اللي جواه وبيقولك: ما تيجي 
تلعب معايا شوية يا بابا.. هو بیکون عاوز (الوالد الراعي- 
الحانی) اللي جواك يرد عليه ویقوله: وماله يا حبيبي»› WL‏ 
بینا.. لکنه أكيد مش عاوز (الراشد) بتاعك يقوله هنتهی النطق 
وبدون أي عواطف: آنا مشغول ومش فاضي دلوقت. 


یبقی مهم تعرف مين جواك بیکلم أو ببرد على مين جوه اللي 
بتتعامل معاه.. علشان ده ممکن یساعد جدا على التفاهم 
والتواصل )9 اللي بکلمه هو اللي بيرد (Lyle‏ أو یکون سبب في 
سوء التفاهم وقطع التواصل LL)‏ اللي يرد یکون غير اللي اتوجه 
له الکلام).. 


Lab‏ فيه نوع pol‏ وأخطر من النوعين دول في التواصل.. اسمه 
(التفاعل الخفي).. وده فيه اتنين من عندك بیکلموا اتنين من 
عند اللي قدامك في نفس الوقت.. حد بیکلم حد بشکل Alb‏ 
وواضح.. بس حد GLI‏ من عندك بیوصل رسالة خفية وغير 
ظاهرة لحد GL‏ من اللي قدامك.. معلش استحملني في الجنان 
ده شوية.. 


8 ۵ 


يعني الأب بیقول لابنه ب(الوالد الراعي) بتاعه: يا حبيبي ما 
یهمکش.. ذاکر واعمل اللي عليكء وادخل الكلية اللي انت 
¿ly Laja le‏ يجيبه ربنا كله کویس.. بس من تحت Cost‏ 
بيقوله بنظرات aus‏ وبتصرفاته عن طریق (الأب الناقد): إوعى 
تدخل غير كلية الطب. أو الأم تقول لبنتها بشکل واضح: اكبري 
بقى واتجوزي يا حبيبتى علشان نفرح بيكي.. بس في نفس 
الوقت وبشكل خفي (الطفل) اللي جواها بيقول للبنت: اوعي 


- 


تكبري وتتخاي عني.. إوعي تكبري وتسيبيني.. الرسایل المتناقضة 

اللي بالشكل ده ممكن تجنن بجد.. 


أقولك نكتة بقى علشان نعيد ترتيب مخنا شوية بعد اللخبطة 
دي كلها.. الأجانب لما بيحبوا بعض.. بيدلعوا بعض.. هو يقولها 
E‏ (بيبي).. وهي تقوله يا (بيبي).. الطفل اللي جواه بيستدعي 
ویحضر ویخاطب ویطلع الطفل اللي جواها.. والعکس بالعکس.. 
آما عندنا بقیی تلاقی الاتنين الحلوین Jal‏ ما یتجوزوا.. هو 
یقولها Ly‏ (ماما).. وهي تقوله با (بابا).. عرفتوا Lid]‏ بنطلع من 
بعض إيه.. وبنستدعي إيه عند بعض؟؟!! 


مهم کمان نعرف إن کل حالة من دول ليها مفتاح.. وکل شخصية 
فیهم ليها مدخل.. يعني دا یکون واحد قافش وزعلان وقرفان 
من نفسه وعایش حالة (الوالد الناقد) أو (الطفل الذعن- 
(الطفل الحر).. تهزر معاه.. تزغزغه.. ONS‏ بعني.. مش تقفش 
عليه وتلومه وتعاتبه وتکرهه في نفسه أكتر ما هو کارهها.. 


كه 


وما تکون مراتك فرحانة وبتدلع وتهزر وتتنطط قدامك. ومالیها 
الحکیم الفیلسوف النطقي اللي جواك ولا تنقدها أو تعکم 
عليها ب(الوالد الناقد) بتاعك.. 

في تعاملاتك مع مرء‌وسيك.. مهم تکون ساعات والد وساعات 
راشد وساعات طفل حر.. ومهم تحرك فيهم وتستدعي كل دول 
برضه من عندهم وقت اللزوم.. 

تفتكر بقى الناس بتوع الدعاية والإعلانات بيكلموا ويستدعوا 
مين جوانا؟ 


الطفل الحر طبعًا.. 

بيكلموه بالأغاني والموسيقى والابداع.. بيستدعوه بخفة الدم 
والرشاقة والجمال.. بيحضروه بالألوان والرسومات والأشكال 
المبهجة.. علشان (الطفل الحر) ده هو الاي عنده رغبة وتطلع 
وحب استطلاع.. وهو اللي هايشتري.. ده ما هنعش Lab‏ انیم 
في بعض الأوقات القليلة بیکلم وا (الوالد) أو (الراشد).. 


فيه ظاهرة مشهورة في الشعر الجاهلی وبعض الشعر الحديث.. 
وهي إن الشاعر بیفتتح آشعاره بحاجة بیسموها (مخاطبة 


الصاحبين).. يعني يوجه كلامه وشعره (لاتنين) زي مثلا: 
(اختلاف النهار واللیل يُنسي.. اذْكُرَا لي LEN‏ وأيام أنبي).. 

لغاية النهاردة ما حدش عنده تفسير واضح للحكاية دي.. ليه 
اتنین. اشمعنا يعني؟ طيب مين هما الاتنين دول؟ وليه الحكاية 
دي بتتکرر كتير؟ متهيألي إن أوضح تفسير للظاهرة دي بعد الكلام 
اللي فات هو إن الشاعر بيكون في حالة من التلات حالات دول 
(الطفل/الوالد/الراشد) وبيكلم (بعقله الباطن) الاتنين التانيين 
WH‏ جواه.. 

فيه حاجتین مهمین قبل ما آخلص.. 

آولا.. يا ریت تکون شوفت انت علاقتك ابه بأجزاءك الداخلية.. 
عامل إيه مع الناس الاي عايشة جواك؟ حالات LY‏ بتاعتك 


متفاهمة ومتناسقة وبتحب بعض وبتعرف تخرج إمتى ومع 
مين؟ واللا انت فى خناقة داخلية عنيفة.. فيها آجزاء نفسك 


کارهة بعضها وإنت رافض دي ومقاطع دي وعاوز تخلص من 
دي؟ قابل نفسك كلها على بعضها بکل حالاتها وأحوالها واللا 
مقسمها ومجزهء‌ها ومخليها حتت ما لپاش علاقة ببعض؟ 
ثانيًا.. اسآل نفسك: مين بیطلع من جواك؟ وإمتى؟ ومع مین؟ 

شوف إنت بتکلم مين في الشخص اللي قدامك؟ 

اعرف إنت بتوصل !یه على الکشوف؟ وإيه من تحت لتحت؟ 
اکتشف.. مين بیتکلم على لسانك؟ 

اتعلم عن نفسك.. واعرفها.. واتعلم عن نفوس الآخرين واعرفهم.. 
علشان ده مفتاح مهم جذا.. 


في أي علاقة صحبة.. 


مه 

)£( 
انت شایفی؟ 


(سبجموند فروید) كان عنده صاحب وأستاذ اسمه (برویر).. 
برویر کان برضه محلل نفسي واشتغل وکتب مع فروید شوية.. 
وکان عنده مريضة Lage‏ جدا في تاريخ التحلیل النفسي اسمها 
(ON)‏ بتشدید النون.. كانت بتعاني من آعراض نفسية كتيرة 
وصعبة اصطلح على تسميتها وقتها (هیستریا).. 


ob خلال رحلة علاجها حست مشاعر حب وانجذاب‎ (U) 
الدکتور بتاعها.. والمشاعر دي فضلت تزید لغاية ما تحولت‎ 
لرغبة جنسية واحلام بالزواج.. (برویر) كان بیحلل ده نفسيًا‎ 
تصورت انها‎ (UN) ویحاول يحله ویعالجه بهدوء لغاية ما‎ 
حامل منه وبدأت تطارده.. الراجل توقف عن علاجها وحوّلها‎ 
للمستشفی.. ویقال انه من وقتها ساب المهنة کلها..‎ 


المهم.. فروید كان شريك برویر في الشغل والتحلیل النفسي.. 
وکان بیتابع تحلیل وعلاج حالة (آنا).. وقدر من خلال ده انه 
یکتشف إن كل المشاعر اللي كانت (Li)‏ بتحسها ناحبة (برویر) 
هي في الحقيقة مشاعر قدهة ومتخزنة جواها ناحية حد GL‏ 
خالص.. افترض انه آبوها.. وإن الشاعر دي فضلت کامنة ساكنة 
جواها لغاية ما جه شخص في حياتها هثل دور الأب (الاي هو 
كان اللعالج النفسي).. واتحرکت الشاعر دي «US‏ وتم إسقاطها 
(طرحها) على شخص (برویر)» وبقت حاسة نها بتحبه وبقي 

عندها الرغبة الطفولية في إنها تعيش حیاتها معاه على طول.. 


Ob‏ (آنا) بالاضافة لكتير من الحالات اللي كان بیعالجها فروید 
وبرویر ساعدت على صياغة مفهوم اسمه (الطرح) ودخوله عام 
التحلیل والعلاج النفسي لغاية النهاردة.. 

(الطرح) معناه ببساطة إعادة توجیه مشاعر وآفکار وساعات 
سلوکیات diol‏ حد معين في الحاضر (بشکل غير واعي) في حين 
إن آصلها ناحية حد GL‏ خالص في الماضي.. وليه صور كتير جذا.. 


وغيره وغيره.. 


Sle Lt!‏ بقى إن ظاهرة (الطرح) دي مش بتحصل بس في حجرة 
Dil‏ النفسي.. لا.. دي بتحصل 3 ds «El‏ الشارع.. وی 
الشغل.. وفي أي حتة.. 


NINN gl 
إيه الکلام ده؟!‎ 


الکلام ده معناه ببساطة إن ممکن حضرتك تحس بمشاعر ob‏ 
حد.. وهي في الحقيقة dick‏ حد GU‏ خالص !! 


ما حضرتك تشوف واحدة في الشارع لأول مرة.. وتحس ناحیتها 
بحب مفاجئ وقوي وسریع ورهییییییب.. وتشوف فجأة إنها 
آفظع بنت في الدنیاء وآروع كائن في الوجود وإنها مليانة حنية 
ورقة وملائكية. من غير حتی ما تکلمها كلمة واحدة.. یبقی 
ساعتها فيه احتمال كبير إن المشاعر دي تکون قدهة ومتخزنة 
جوالك ناحية حد GL‏ خالص.. حبيبة سابقة.. مدرستك زمان.. 
صورة والدتك امثالية 3 ذهنك.. وهكذا.. 


۲ 


بلاش کده.. Lb‏ رئیسك أو مديرك في الشغل يعدي من قدامك 
وینسی يقولك صباح الخبر.. تقوم حضرتك تحس بغضب شدید. 
أو خوف غير مبرر وتبدأ تتعامل معاه بشکل ملیان جفاء 
وعنف أو رهبة ورعب.. يبقى LIE‏ الوقف ده حرك فيك 
مشاعر قدهة Lob‏ حد GL‏ في حياتك.. من آول مدرسك في 
ثانوي.. لغاية آبوك.. 


مما تروح بيتك.. وتحصل بينك وبين مراتك مناقشة عادية جدًا 
لأي سبب تافه.. وتلاقي منها رد فعل قوي وعنيف وغير متناسب 
مع الموقف أو السبب.. يبقى هي غالبًا مش بتكلمك إنت.. دي 


وما فيش آشهر من المثل المتكرر كل يوم بين الزوجة وحماتها.. 
اللي بتقوم فيه الزوجة عادة بشكل غير واعي بطرح كل 
مشاعرها السلبية الكامنة في عقلها الباطن ناحية أمها (واللي 
ممكن هي نفسها ما تكونش عارفة إنها موجودة ولا عبرت 
عنها قبل كده) وتعيد توجيهها ناحية حماتها.. في مشهد متكرر 
بشكل يثير الدهشة في معظم البيوت تقريبًا.. من غير ما حد 
يسأل: هوده أصله إيه؟ 


بعض عمالقة التحليل النفسي بيقولوا إنه ما فيش علاقة تخلو 
في مرحلة من مراحلها من جزء (طرحي).. وإن النمو الصحي 
للعلاقات بيخلي الجزء ده أقل ما يكون.. والجزء الحقيقي هو 
الأكبر والأغلب.. 

با مناسبة.. آکتر وأشهر آنواع العلاقات اللي بتسهل عملية (الطرح) 
دي هي العلاقات عبر الانترنت أو التلیفون.. اللي مش بتکون 
شایف فيها الطرف ¿Lal‏ وانت بتکلمه.. وده بیساعد جدًا إنك 
ترمي عليه من جواك کل الاي متخزن ومش لاقي حد يترمى 
Laub‏ الوضوع آعقد من OLS‏ بكتيرء لأن کمان فيه مسئولية 
بتقع على الجانب الآخر في تحريك وتنبیه وساعات إثارة بعض 


حد یتعامل معاك بمشاعره ناحبة نفسه هو شخصيًا أو ناحية 


جزء بیحبه أو بیکره فیها.. 


Lo]‏ غلابة جدا.. 


تصور إنك فى بعض الأوقات مش بتکون شایف QUI‏ قدامك 


وان ساعات حد یکون بیتعامل معاك على إنك شخص تاني إنت 


وإن علاقاتنا مع بعض مش إحنا بس الشريك الأساسي فیها.. 

طيب.. أعرف منين إذا كانت مشاعري وأفكاري وسلوكياتي ob‏ 


موود 


حد طبيعية واللا (طرحية)؟ 


Lo Ya) ده سؤال صعب وإجابته أصعب.. لكن باختصار..‎ Laub 
تلاقي مشاعرك ناحية حد كتيرة جدًا.. وسريعة جذا.. وما لهاش‎ 
مش شايف الحد ده» ومش‎ (LUE) أي مبرر.. اعرف فورًا إنك‎ 
من‎ GL بتتعامل في الحقيقة معاه هو.. إنت بتتعامل مع حد‎ 
فيه حاجات واحتمالات وتفاصيل تانية كتير.. بس‎ Lab خلاله..‎ 
مش وقتها..‎ 


فيه دعاء شهير بيقول: (اللهم أرنا الأشياء كما هي).. 
يارب.. 

أرنا الأشياء كما هي.. 


۵ 


)0( 
إوعى تلبس 


الفصل ده هو الوجه الآخر للفصل السابق.. 


يعني هنا مش انت اللي عندك مشاعر ناحبة حد وهي أصلا 


لاد 


هنا آنت الحد اللي بتترمی عليه الشاعر دي.. وهي Mol‏ مش 
تبعك. ولا تهت ليك «Glas‏ 


بص يا سيدي.. 


عاوزك كده بهدوء وببساطة تبص حواليك.. أو بصيغة أدق.. 
تبص على الناس اللي حواليك.. 


بالراحة كده.. 


بص كويس.. 
قرايبك.. حبايبك.. جيرانك.. أصحابك.. مراتك.. جوزك..أي حد 
„gu‏ 


كل واحد من الناس دي جواه (LE)‏ سيناريو قديم.. يعني 
مجموعة من الأحداث الحياتية اللي اتعرض لها في مرحلة من 
مراحل عمره. وما زالت عايشة جواه كما هي بنفس ال مشاهد 
وا لمشاعر والأفكارء كأنها لسه حاصلة حالاً.. يعني حد ما diz‏ 
جواه شكل وتفاصيل علاقته cos dy‏ وإزاي كان طيب وحنين 
وصبور.. حد لسه محتفظ هشاعر خوفه من آخوه الكبير.. حد 
مفتقد حبيبته الأولى.. 


58 


واحدة مش قادرة تنسى نظرات الشك والارتباب اللي كانت 
بتشوفها في we‏ آمها لما ترجع البیت متأخر شوية.. واحدة لسه 
محفور جواها الأذى النفسي والبدني اللي اتعرضت ليه وهي 
صغيرة على إيد واحد جبان وندل استحل نفسها وجسمها.. 
واحدة تالتة مش قادرة تنسى الرعب اللي كانت حاسة بيه لما 
تاهت عن مامتها في السوق وهي صغيرة.. 


وغيره.. وغيرها.. 


دراما شغالة جوه كل واحد أو واحدة.. مبنية على أحداث قدمة 
عدى عليها الزمن وفات.. كل دراما من دول سايبة أثر.. وكل 
حدث أو مشهد أو حكاية من دول سايبة رسالة نفسية مهمة 
وأساسية جدًا في التكوين النفسى بتاع كل حد فينا.. رسالة 
بيعيش بيها عمره.. وبيبني عليها حياته.. وبيتعامل على أساسها 
مع الناس.. 


يا لهوي!! 

يعني إيه؟ 

يعني حد وصلته رسالة مضمونها "إنت ما تستاهلش" بكل 
تنويعاتهاء زي "إنت ما تستاهلش تتحب" أو Col"‏ ما تستاهلش 
تفرح".. أو "إنت ما تستاهلش غير درجاتك في الثانوية العامة".. 
أو "إنت ما تستاهلش غير اللي آنا أسمحلك بيه".. 

حد تاني وصلته رسالة بتقول "محدش هايهتم بيك إلا لو كنت 
مريض".. وفي قول آخر "محدش هايعيرك أي اهتمام إلا لو كنت 
صانع للمشاكل".. وفي قول ثالث "عاوزانا نشوفك يبقى تجذبي 
انتباهنا على قد ما تقدري".. 

حد ثالث وصلته رسایل مجملها "ما ينفعش تعتمد على نفسك 
Lily‏ موجود".. أو "إنت ما تقدرش لوحدك".. أو col"‏ هاتفضل 
po‏ على طول .. 


حد رابع شبع رسایل من نوع اعمل کل dole‏ تخليني 
آرضی".. أو Li"‏ مش هارضی عنك أبدًا".. أو "مهما عملت.. كأنك 
ماعملتش حاجة".. 

وهكذا.. وهكذا.. 


كتير من اللی وصلته رسایل بالشکل 09.. واللی جواه دراما 
عاملة کده. ما بيكونش قدامه وقت ما وصلته إلا إنه يصدقهاء 
لأنها LIE‏ بتکون وصلته من أقرب الناس ليه.. وفي وقت وعمر 
وظروف تخليه ما يقدرش يعمل أي حاجة غير إنه يستسلم 
ليها.. 


مش بس كده.. ده بيفضل طول عمره عايش بيها.. وممحور 
حياته حواليها.. وبيتصرف على أساسها.. 


والأصعب من كل ده.. هو إنه ساعات بيسعى طول الوقت إنه 
يحققها.. آه.. يحققها.. ويثبتها.. وكأنها نبوءة.. ما ينفعش غير 
Lyi‏ تتحقق.. وده لسبب بسيط Me‏ هو إنه ما عرفش 
عن نفسه وعن اللي حواليه (وقتها) غير كده.. وما اتعلمش عن 
الحياة والعلاقات (ساعتها) غير ده.. وما كانش عنده أي بدائل 


يحمي بيها نفسه.. ولا أي اختيارات تانية يدافع بيها عنها.. 


طبکا ده ثيء صعب 65-03 de‏ ومحتاج شهور Leys‏ سنوات 
من العلاج النفسي الحقيقي العمیق أو العلاقات الجيدة الطيبة.... 


۷1 


بس في الحقيقة مش هو ده اللي عاوز آتکلم عنه.. أو ألفت 
الانتباه لیه.. 


اللي عاوز اس الانتباه ليه هو الطرف التاني من القصة.. 


الطرف اللي هاتتحقق النبوءة على إيديه.. آیون.. الطرف الاي 
صاحب النبوءة هایختاره علشان یکمل الحبکة الدرامية.. 


ما هو فيه رسایل وصلت.. وفیه مسرحية درامية متخزنة.. وفیه 


نبوءة لازم تتحقق.. وفیه بطل للقصة.. یبقی ناقص مبن؟ قول 
Es)‏ بقاااااااااا. 


ناقص الشخص اللي هایختاره البطل علشان يلعب الدور الاي 
ناقص.. الشخص اللي هایحافظ على سير الأحداث في الخط 
المرسوم ليها.. الشخص اللي هایطمن البطل إن اختياره كان 
صحيح.. وإنه كان معذور نما صدق اللي وصله.. وإنه ما كانش 
وما عادش ينفع Y)‏ إنه يكون OLS‏ ويفضل كده.. 


معنىی.. 


معظم اللي وصلته رسالة "إنت ما تستاهلش".. هايدور طول 
الوقت على شخص بعامله على إنه Le‏ بستاهلش.. الشخص ده 
ممكن يكون صاحب أو صديق أو زوج أو زوجة.. 

ومعظم اللي وصلته رسالة "إنت ما تقدرش لوحدك" هايفضل 
طول حياته يدور على حد يتسند عليه ويعتمد على وجوده 
ومن غيره يحس إنه ضعيف قليل الحيلة.. والحد ده ممكن 
يكون رئيسه في الشغل أو مراته أو حتى ولد من أولاده.. 


۷۲ 


ومعظم اللي وصلته رسالة "آنا مش هارضی عنك أبدًا".. مش 
هایستریح غير لما پلاقي حد لا يرضى Mul‏ مهما عمل أو بذل 
مجهود. ويعمل معاه علاقة» ويتشعلق فيه.. 


كل اللى فات ده بقى مقدمة.. ومقدمة مختصرة QU lhe‏ جاي 
دلوقت.. اللي عاوز أقولك فيه وبكل وضوح: 


كتير أوي من الناس اللي حواليك بيدور على حد يلبسه أحد 
الأدوار المهمة والمؤثرة في مسرحية حياته.. خلي بالك أحسن حد 
يحاول يلبسك دور غير حقيقتك.. 


هاتلاقي حد بيقولك إنت ILI‏ مش بتهتم بياء ومش شايف 
غير نفسك.. علشان يلبسك دور الندل الأناني الطماع.. ويؤكد 
لنفسه رسالة "إنت دايا مظلوم".. 


ويتصيد ليك كل خطأ.. علشان يلبسك دور الشرير التسلط 
الفتري.. ويؤكد لنفسه رسالة "كل الناس وحشين/أشرارء وأنا بس 


هاتلاقي حد بيشكرك عمال على بطال.. ويعبرلك عن كل الامتنان 
والعرفان من غير ما تعمل أي حاجة.. ما يتحركش إلا بإذنك.. 
وما يتنفسش إلا بمشورتك.. علشان يلبسك دور الشخص القوي 
الباسل المخلص.. ويفضل معتمد عليك. ويؤكد لنفسه رسالة "ما 


vr 


هاتلاقي اللي بیحاول پلبسك دور آبوه الطیب. ویحرمك من 
حقك في الغضب والحنق والرفض أحيانًا.. هاتلاقي اللي بیحاول 
يلبسك دور حبیبته القدهة. من غير ما يشوفك ویشوف 
حقيقتك الأجمل والأحلى.. وهاتلاقي اللي بيحاول يلبسك دور 
ا معتدي المجرم القاسي.. بدون أي وجه حق.. 

هاتلاقي اللي يحاول يلبسك دور الجاني.. واللي يحاول پلبسك 
دور الضحية.. ¿lg‏ يحاول يلبسك دور المنقذ.. وإنت ولا جاني 
ولا ضحية ولا منقذ.. إنت شخص عادي طبيعي غلب‌ااااااان.. 


وفتح عينك كويس جداالاااء. 

إوعى تلبس أي دور حد يحاول يلبسهولك.. 

إوعى تكون Col‏ الشخص اللي هايحقق النبوءة ا مشئومة.. 

إوعى تلاقي نفسك طرف في لعبة درامية بائسة..لا هي بتاعتك.. 
ولا إنت قذها.. 


وإذا كان ده حصل فعلاً.. فالحق سرعة وبدون آي تردد.. اقلع 
الدور ده فورا!||||||اااااا.. وارجع نفسك اللي كنت تعرفها ومتأكد 
منها قبل ما تعرف الشخص ده مباشرة.. وما تسمحش له أو 
لغيره إنه يلبسك أي دور أو يدخلك في أي مسرحية حياتية هزلية.. 
إوعى تلبس.. 


إوعى تلبس.. 


vé 


ظبتي نفسك قبل کده وإنتي بتعماي نفس اللي مامتك كانت 
کشفت نفسك في أي مرة وانت في آحد الواقف أو التصرفات» 
جربت الحکاية دي قبل کده؟ 

کشفت نفسك مرة وانت حد تاني؟ 

قفشت نفسك وانت بتکرر نفس اللي اتعمل معاك» بس مع 
غبرك؟ 

كام مرة كنت (إنت) النهاردة؟ 

بص كده في المراية.. 


هو إنت مين دلوقت؟ 


إحنا ساعات Lb‏ بنحب Lolo ao‏ من المشاهير وإحنا فى سن 
الشباب.. بنلیس زیه نسرح نفس تسر ioe‏ وهكذا.. بنعمل ده 
بشكل واعي وواضح.. وده اسمه (تقليد).. 


لكن ساعات بيوصل بينا الحب والشغف درجة كبيرة die‏ مع 
عدم قدرتنا على الوصول للي بنحبه. أو عدم استطاعتنا Us]‏ 
نكون زيه.. وقتها ممكن نعمل حاجة تانية غبر (التقلید) اسمها 
(تقمص).. وده بيعمله عقلنا الباطن بدون وعي كامل مننا.. 
فنتكلم زي الحد ده. مشي زیه. نفكر زیه. نستقبل زيه. نفهم 
dy}‏ نحس زيه. باختصار.. نتحول لنسخة منه.. نبقی (هو).. 


۷۷ 


الحكاية دي مهمة lhe‏ في بعض الأوقات.. مهم إن الولد في سن 
معين يتقمص أبوه علشان يحس إنه بينتمي لعام الرجالء 
ويتكون جواه الضمير الأبوي اللي هايستمر معاه طول حياته. 
وكمان مهم إن البنت في إحدى مراحل طفولتها تتقمص أمها 
علشان تحس إنها تنتمي لعام الإناث ويتكون برضه جواها 
الضمير الإنساني اللي هاتعيش بيه.. 


ساعات بنتقمص الناس اللي بنحبهم علشان نحس إننا قريبين 
منهم وكل حتة فينا تتونس بيهم.. ساعات بنتقمص أساتذتنا 
وأصحابنا وإخواتنا وحبايبنا.. وغيرهم وغيرهم.. التقمص هنا 
بيكون مطلوب كشكل من أشكل القرب أو التعلم أو النمو 
dele‏ وبعدين خلاص.. زي الجاكيت كده اللي ممكن ألبسه في 
وقت معين وأقلعه بعدها بشوية وألبس غيره وهکذا.. 


بس الغريب وامثير للدهشة.. هو إننا ساعات بنتقمص الناس 
اللي بنكرههم.. الناس الاي آذونا.. الناس اللي اعتدوا علينا 
وشوهونا وتركوا فينا آثار سيئة.. ده اسمه (تقمص ال معتدي).. 
أو (التوحد مع ال معتدي).. Identification with the Aggressor‏ 


وهنا فصل الخطاب.. ومحور الكلام.. ولب الرسالة.. 


VA 


شوف شوية آمثلة.. 


طالب 3 لجنة امتحان شفهي.. والدکتور كان غلس وقاسي 
وظام.. وطلع we‏ الولد وبهدله.. وكان هايسقطه.. تلف الأيام 
والسنین» ویبقی الطالب ده 3 نفس مکان الدکتور وبیمتهن 
طالب عنده.. تلاقیه بدل ما يكون لطیف ومنصف وعادل 
معاه.. يتحول بقدرة قادر إلى نسخة طبق الأصل من الدکتور 
اللي ظلمه.. وساعات یکون أقسى وأظلم منه.. 

طفل اتعرض لربية صعبة وطريقة قاسية في التعامل من آبوه 
وآمه.. يجي Lt,‏ یخلف ویکون عنده آولاد.. یتعامل معاهم 
في كتير من المواقف بنفس القسوة اللي اتعرض لیها.. وكأنه 
بیتقمص آبوه أو آمه.. بدلا من عمل العکس.. 


حد اتعرض لقهر وعنف وذل.. آول ما تلف الأيام وتدور دورتها؛ 
أسوا.. 


إحنا ساعات بنتقمص اللى اعتدى علينا علشان معرفناش ناخد 
حقنا منه.. أو علشان ما نحسش بالضعف والعجز قدام نفسنا.. 
أو علشان في نفس الوقت اللي كنا فيه بنكرهه.. كنا برضه 


۷۹ 


بص GE‏ كده في المراية.. Jlul‏ نفسك کمان مرق.. 
كام مرة اتعاملت مع حد بنفس طريقة تعامل أبوك معاك؟ 


3 كام موقف لقيد s| x e‏ بتك ري مع s| is‏ أو صاحبة a3 s|‏ 
UI‏ كانت والدتك بتعمله معاي؟ 

إمتى آخر مرة تقمصت حد غبرك ولعبت دوره؟ 

إمتى آخر مرة كنت مش انت؟ كنت اللي ظلمك واعتدی Tells‏ 

١ 3‏ قة dido‏ أكبر ظلم ممكن تظلمه لنفسك هو انك تکون 
نسخة من اللي آذاك.. 

وأكبر انتصار عليك من حد ظلمك.. هو إنه يحولك لصورة منه.. 

مش بس كده.. 

ده کمان gal SÍ‏ ممكن يؤذيهولك حد بتحبه.. هو برضه 
ملامحك جواه. ويحرمك من اختلافك وتفردك.. هايخليك زي 
الوصف اموجود في Ladi‏ أصالة Lil)‏ انتی).. وصف شکله جمیل 
من بره. لکنه ملیان تشویه وآذی من جوه (وباقي الأغنية 
بيؤكد کده): 

Ui‏ حبك.. آنا صاحبك.. آنا عقلك وتفکیره.. 

ما آنا منك.. وروح قلبك.. وأخوي Ub‏ تحکیله.. 

Gi‏ فرحك.. ألم تعبك.. 

آنا في كل اللي بتحسیه حاسس بيكي.. 

ما أنا إنتى.. ما أنا إنتى.. 


Ar 


حد تانی.. مهما كان الحد ده.. 


بص في المراية مرة آخبرة.. 

واوعد نفسك.. 

إنك هاتفضل طول الوقت (أنت).. 

وإنك مش هاتكون في أي وقت أي حد تاني غيرك.. 


ای حد.. 


AN 


AY 


42 
انتبه.. أنت ترجع إلى الخلف 


تفتکر إيه آصعب dele‏ ممکن الواحد یعملها Lb‏ یتعرض 
لحدث نفسي هائل یفوق قدراته النفسية على التحمل: حادث 
مفاجی.. خبر وحش.. ظروف صعبة.. أذى بدني أو معنوي 
شدید.. تربية قاسية.. فقد شيء أو شخص GLE‏ أو عزیز (مع 
وجود بعض العوامل الجينية» وبعض الاضطراب الكيميائي ¿bb‏ 
وبعض الظروف الاجتماعية أو البيئية طبعا)؟ 


في الحقيقة هو ممکن يعمل gl)‏ تحصل له) حاجات ys‏ منها 
انه یصاب بمرض أو عَرَّض نفسي.. اكتئاب.. توتر.. اضطراب ما 
بعد الصدمتة.. أو درجات مختلفة من VLE‏ الوعي.. وساعات 
اضطراب في الشخصية, وممکن جنون.. وغبرهم.. 


الأمراض النفسية ليها أشكل وآنواع كتير جدًا.. لدرجة إن 
أساميها بتتغير كل شوية مع الاكتشافات الجديدة في عالم الطب 
النفسية هي في الحقيقة رجوع للخلف (نکوص/ „(Regression‏ 


بمعنى.. إنه أمام الصدمة النفسية الشديدة اللي ممكن حد 
يقابلها أو يمر بيهاء بيقرر عقله - في بعض الأوقات- إنه يرجع 
لآخر مرحلة عمرية كان حاسس فيها بالأمان والاتزان النفسي.. 
عادة بتكون المرحلة دي أثناء الطفولة.. يرجع سنة qual‏ 
cd‏ عشرةء عشرین.. هو ونصيبه.. وبتظهر عليه وهو كبير 
كل المواصفات والخواص النفسية اللي كانت موجودة عنده في 
المرحلة العمرية الصغيرة دي (بس وقتها كانت موجودة بشكل 
طبيعي كجزء من 0946(« 

تصور بقی لو المريض كل ما يرجع بعقله كام سنة لور يلاقي 
المرحلة اللي رجعلها مرتبطة كمان بصدمة نفسية تانية, وتالتة, 
وهكذا.. 


ساعتها هایضطر يعمل حاجة صعبة جدًا.. وهي إنه هايفضل 
يرجع لغاية ما يوصل للمرحلة النفسية اللي كان فيها وهو 
عنده كام شهر ها كان بيتخيل/ يهلوس حاجات مش موجودة 
يسلي بيها نفسه في غياب أمه (وإحنا نقول عليه ده بيحرك 
عينيه علشان بيشوف اللایکة).. ونسمي ده في علم اطرض 
النفسي رجوع/ نكوص GLE‏ متقدم Progressive Teleological‏ 
Regression‏ يؤدي إلى (الفصام).. الجنون يعني.. وهو من أعتى 
الأمراض النفسية.. لكنه مش أعتاها ولا أصعبها على الإطلاق.. 


الأعتى والأصعب فعلا من الجنون ومن الاكتئاب ومن اضطراب 
الشخصية هو إن الریض يرجع لورا شوية أكتر.. آه.. يرجع کمان 
قبل الكام شهر الأولانيين في عمره. علشان حتى دول ما كانش 
حاسس فيهم بالأمان (إهمال شديد من الأمء قسوة شديدة من 
الأب أو الأم» صدمة نفسية شديدة جدذا).. ساعتها هايقرر (بشكل 
غير واعي) إنه يرجع للرحم.. لحياة ووضع وسلوك الجنين.. 


فاكرين مسلسل (سارة).. أهو هو ده اللي كان حاصل ليها.. 
سارة كانت عايشة حياة الجنين علشان دي كانت آخر مرحلة 
هي حست Lyd‏ بالأمان في حياتها.. ولما اطمنت للعام وللناس 
عن طريق الدكتور اللي كان بيعالجها (د. حسن). كبرت شوية 
وبقت تتكلم وتتصرف زي الأطفال الصغيرين.. وتوالت أحداث 
ا مسلسل.. 


AN 


کل ده asis Li‏ في الحقيقة علشان آمهد وأقدم للکلام الجاي.. 


إنت عارف إن الجنين في رحم del‏ بیحس وبیستقبل رسایل كتير 
من العام الخارجي؟ بیوصله حنان del‏ ومشاعرها.. بیحس هي 
مضايقة ile Slo‏ ببعرف هي مطمنة واللا قلقانة» ببوصله 
هي بتحبه واللا ALE I‏ وجوده واللارافضاه. عاوزاه واللاجه 
غلطة.. هو بیحس ویستقبل کل ده بطرق كتير جذا آبسطها 
الهرمونات اللي بیفرزها جسم الأم في حالاتها النفسية الختلفة 
وبتوصل للجنين من خلال ال مشيمة.. يعني حتى جوه الرحم.. 
ممكن الجنين يحس بالحب والعطف والقبول والأمان.. أو يحس 
بالكره والجفاء والرفض والتهديد.. ده مش كلام فلسفي ولا 
أسطوري.. ده كلام علمي عليه آلاف الأبحاث والدلائل الحديثة.. 


المهم.. تصور بقى لو حد حصله صدمة نفسية بأي شكل من 
اللي وصفناهم. وكل ما عقله يُحاول يرجع لآخر مرحلة عمرية 
حس فیها بأمان ما يلاقبش, ولا حتى في الرحم وهو جنين.. عارف 
هايعمل إيه ؟ عارف إيه القرار اللي عقله هاياخده (بشكل غير 
واعي (Lab‏ وینفذه ؟ قرار في منتهى الصعوبة والقسوة.. قرار 
إنه ينفصل عن العام.. يخاصم الحياة.. يقفل على نفسه أبواب 
نفسه.. هو مش هاينتحر أو هوت نفسه.. لا.. هو هايعمل حاجة 
أصعب.. هو هايعيش ميت.. هايبقى زيه زي أي نبات أو جماد.. 
لا «SL‏ ولا یشرب ولا يتكلم.. تشيله من هنا وتحطه هنا.. ما 
يتحكمش في أعصاب وعضلات جسمه ولا حتی في دخوله الحمام.. 
لو سبته واقف هایفضل واقف.. لو خليته قاعد هایفضل 
قاعد.. إنت قدام شخص قرر یفارق الحياة وهو عايش.. 


AV 


پیسموا ده في الطب النفسي کتاتونیا Catatonia‏ وهي LalS‏ من 
أصل لاتيني معناها جثة.. بني pol‏ قزر يتحول لجثة.. علشان 
ده الوضع الوحید اللي ببحس فيه بالأمان.. وضع الخروج من 
الحياة بکل سخافتها وضراوتها ومخاوفها.. هو مش بس بیغیب 
بوعیه زي حالات الهیستیریا والانشقاق.. لا.. ده کمان بیغیب عن 
العالم بجسمه.. وهشاعره.. وبأحاسيسه.. 


ليها أي مریض نفسيء وعلاجها آصعب منهاء وفهمها والوصول 


في جلسة مع إحدى مریضات الکتاتونیا بعد علاجها.. قالت 
المريضة للمعالج بتاعها (الإيطالي سيلفانو آريتي) إنه من ضمن 
أسباب مرضها بعدم الحركة والانفصال عن العالم هو شعورها 
بالذنب. لأنها كانت متصورة إن أي حركة هاتعملها ولو بسيطة 
هاتلخبط موازين الكون كله.. كلام شكله غريب.. لكن في 
الحقيقة» المريضة دي وصلها طول عمرها إن كل أفعالها غلط.. 
وكل كلامها بيعمل مشاكل.. وكل تصرفاتها بتلخبط الدنيا.. اللي 
حواليها وصلولها شعور عميق وساحق بالذنب على كل حاجة.. 
لدرجة إنها حشت إن وجودها نفسه يدعو للشعور بالذنب.. 
فقرر عقلها الباطن إنه يشل هذا الوجود ويوقف نشاطه 
ويمنعه من عمل كل شيء وأي شيء.. علشان ما تغلطش وما 

الکتاتونیا هي انعدام الحباة النفسية Low‏ عن لحظة آمان 
واحدة Lyd‏ 
الکتاتونیا هي قرار بوقف الوجود.. من شدة AM‏ والخوف.. 


الکتاتونیا هي أعمق درجة من درجات اموت النفسي.. 


لو لیکم آصحاب.. قربوا منهم وحبوهم واستقبلوا حبهم.. 
لو لیکم آهل.. اقعدوا معاهم واسمعوهم وکلموهم.. سامحوهم 
واعذروهم.. احضنوهم وحسوا بحضنهم.. 


وانتو بتربوا آولادکم.. خلوا فيه بینکم وبينهم لحظات حلوة 


علشان في وقت من الأوقات.. 
لحظة آمان واحدة.. ممکن تکون هي bile‏ الصد ضد dodo‏ 


موقف طيب بسیط.. ممکن یکون هو درع الحماية قصاد 


کل الأماكن.. 


کلمة حلوق.. نظرة قرب.. ابتسامة رضا.. ممکن تکون هي bl‏ 
وال ملاذ واطنقذ.. وقت طوفان النفس العنیف.. 


۸۹ 


بذاکرتك.. وما تفرطش فیهم آبدا.. 


ولو قلیلین أو مش موجودین.. الحق اعملهم وعيشهم واستمتع 
بيهم واحتفظ بيهم جواك.. هکن یکونوا هما الفرصة الأخيرة.. 


قبل الرجوع النفسي للخلف.. 


۹۱ 


(A) 
نا بعشق البحر‎ 


حکایتنا مع الماية حكاية غريبة „iz‏ 


آول علاقة لينا مع الماية كانت في الرحم.. ها كان كل واحد Lid‏ 
غرقان في السائل الأمنيوسي وعامل زي السمكة اللي عايشة في 
البحر.. حالة جميلة من التعة والهدوء والدفا.. الأكل والشرب 
بيوصل لغاية عندك.. حي الأكسجين مش بتبذل أي مجهود 
علشان تحصل عليه.. قمة الأمان والاطمتنان والرفاهية.. ملك 
متوج على عرش الرحم.. ما فيش خوف.. ما فيش أم.. ما فيش 
مسئولية.. جنة كاملة بكل مواصفاتها وتفاصيلها.. 


لغاية ما يجي اليوم الوعود.. وتتزلزل الأرض من تحتك.. وتنهار 
السما من فوقك.. وتنفجر شلالات المياه من كل duo‏ وتنقبض 
عليك جدران الرحم بكل قسوة, علشان تطردك من جنتك زي 
ماأبوك آدم اتطرد من جنته بالظبط.. وتنزل على الأرض.. ويبداً 
الخوف. والأط» والمسئولية.. 


زي ما قولنا قبل OAS‏ كتير من الأمراض النفسية يمكن تفسيرها 
من وجهة نظر معينة على إنها رجوع للخلف Regression‏ 
في تاريخ تطورنا ونمونا النفسي لغاية آخر لحظة كنا فيها في 
أمان وتوازن نفسي.. ومن أصعب الأمراض دي مرض الفصام 
اللي المريض بيرجع فيه لغاية المرحلة الفمية من موه النفسي 
(تبدأ من الولادة حتى سن سنتین)» واللي كان Lad‏ بیهلوس 
ويتخيل حاجات مش موجودة يسلي بيها نفسه في غياب أمه.. 
فيه مرضى قليلين Me‏ بيرجعوا أكتر شوية لغاية حياة الرحم.. 
وتصيبهم حالة نفسية وجسدية نادرة ياخدوا فيها وضع الجنين.. 
علشان ده الوضع والوقت والمكان الوحيد اللي كان فيه آمان 

فيه ظاهرة شهيرة جدًا في بعض المرضى النفسیین اللي عندهم 
أمراض زي الفصام والهوس.. وهي إنهم بیحبوا الماية ويبقوا 
عاوزين يشربوا مابة كتير جدا. . لدرجة أن بعضهم Lar‏ 
مشاكل عضوية بسبب زيادة نسبة الماية في الجسم (تسمم 
الیاه).. ورغم إن فيه تفسيرات كتير للظاهرة دي.. لكن من 
أهم تفسيراتها النفسية هي رغبة المرضى دول في الاتصال باماية 
والغوص فيها زي ما كانوا زمان في الرحم 


السؤال بقى.. هو إحنا فاكرين حياتنا في الرحم؟ 

هو عقلنا لسه محتفظ بذكرياتنا في بطون أمهاتنا؟ 

هي قدرات ذاكرتنا تقدر توصل للدرجة دي؟ 

والإجابة بكل وضوح ومباشرة: نعم.. آیون.. فعلاً.. جذا.. 


فيه ble‏ نفسي شهير do)‏ ستانيسلاف جروف Stanislav Grof‏ 
عمل مجموعة هائلة من الأبحاث والتجارب على كتير من الناس 
في سبعينيات وثمانينيات القرن الطماضي Jl; Log)‏ لغاية النهاردة)» 
باستخدام طريقة معينة يخليهم بيها يغيبوا عن الوعي dsg‏ 
ويدخلوا في حالة من الهلاوس وما يشبه الأحلام والرؤى.. 
ويسألهم لما يفوقوا هما شافوا إيه أو حسّوا بإيه.. ويخليهم 
يسجلوا أو يرسموا اللي شافوه.. كتير جدًا من الناس كانوا 
بيوصفوا إحساسهم بأنهم كانوا زي السمكة في البحر.. وبعضهم 
وبعضهم رسم بوضوح شديد رحم مقفول فيه فتحة صغيرة 
داخل منها نور.. بعض الناس كمان وصفوا شعورهم بالاختناق.. 
أو بالفغط الشديد حواليهم.. أو بالزهق والضيق.. 


۹ 


(جروف) بيفسر ده LUS Lil‏ عندنا -علی مستوی مامن 
مستویات وعینا- مخزون هائل من ذکریات وجودنا في الرحم. 
ورغبة دانمة في العودة ليه.. والذکریات دي مش بس موجودة في 
ذاكرتنا ASL‏ لا.. دي موجودة في جسمنا وخلايانا فيما يُعرف 
حدينًا باسم (الذاكرة الخلوية).. أو (ذكريات الخلية).. وأن الذاكرة 
دي موجود فيها كل الخبرات اللي مرّينا Lay‏ في الرحم.. اللي 
بعضها ممكن يكون جيد وجميل وممتع.. وبعضها ممكن يكون 
صعب وسين نتيجة رسايل نفسية بتوصل للجنين من الأم (مش 
عایزاك. إنت جيت غلطة, يا ريت تنزل) أو تغيرات كيميائية 
بتحصل في الدم الواصل ليه من خلالها مع تغير حالاتها النفسية 
أو العضوية. 

مش بس كده.. ده الكلام ده بيفسر حاجات كتير «GU‏ 

عمرك حلمت أو تعرف حد حلم بالبحر؟ 

شوفت في المنام قبل كده أو حد حكالك إنه شاف نفسه (أو حد 
تاني) بيعوم أو بيغرق؟ 

بتحب أو تعرف حد بيحب ينام في وضع الجنين؟ 


اللي محتفظ بكل ثانية وكل تفصيلة من مرحلة هامة جذا في 
الرحم بأمواجه ومده وجزره.. 


المرحلة دي بتكون (الولادة) بالنسبة لها بمثابة (النهاية).. نهاية 
الجنة والمتعة والنعيم.. علشان كده فيه نظرية كاملة في ele‏ 
النفس اسمها نظرية (صدمة الولادة).. 

فيه کمان حلم شهير بیتکرر عند بعض الناس.. بنسمیه حلم 
نهاية العام.. بیکون فيه العام بينتهي وبیتدمر.. ساعات زلزال.. 
ساعات ماية من کل ناحية تغرق الناس والبانی.. ساعات رياح 
وعواصف ومطر.. آحد تفسيرات الحلم ده هو انه وصف 
تفصياي للحظة الولادة اللي انهار ble Lyd‏ الجنین وانتهت فیها 
حياة الرحم.. 


فيه علماء بیفسروا رغبة بعض الناس في الموت LBL‏ آحد صور 
رغبتهم الأعمق في العودة للرحم.. اشکان القفول المظلم اللي ما 
کانش فيه غير السکون والهدوء والفراغ. لكن Lib‏ دي صورة 
مريضة جدا تستدعي العلاج النفسي المكثف. 

فيه ناس کمان بتقول إن مجرد (النوم) هو استعادة OL SY‏ 
السبات العمیق داخل الرحم.. Lig‏ شخصيًا شایف إن (الحضن) 
هو البدیل اليومي الطبیعي المتاح لاسترجاع مشاعر حضن 
الرحم. 

واضح إن ابلوضوع كبير جدًا.. بس مش معناه على الاطلاق إن 
اللي بيحب البحر والماية يبقى عاوز يرجع أو ينكص.. أو إن الحنين 
للرحم ده ثيء مرضي أو مستهجن.. بالعكس.. دي حاجة طبيعية 


موجودة عند كل الناس في أحد مستويات وعيهم.. وممكن تكون 
دافع للحركة وطاقة للنضج وأرضية متجددة للحياة.. 


طيب.. إيه بقى ؟! 


بص يا سيدي.. 

إحنا في رحلة.. بدآناها مختارین أو مضطرین أو الاتنبن.. رحلة 
بدأناها في الجنة.. die‏ آدم.. وبنسعی في حیاتنا إننا نرجع ليها 
تانی.. بالعمل والمشقة والصبر.. با معاملة الحسنة والأخلاق الطيبة 
والقرب الحقيقي من نفسنا ومن الناس ومن ربنا. 

بعض الناس عاوزة تستسهل وتوصل بسرعة.. من خلال طرق 
مختصر.. تبعد فیها عن الناس وتکرههم وتحکم علیهم وتسی 
معاملتیم تحت ادعاءات فارغة وتبعد عن نفسها وتحقر من 
شأنها وتتفنن في LYS‏ هسمیات مغلوطة» وتتصور إن ده بیقربها 
من ربنا.. مع انه في الحقيقة مش بیقربنا من أي حاجة.. 

فيه صورة مصغرة للرحلة دي.. بدآناها في الرحم.. وجوانا رغبة 
Als‏ للعودة لیه.. بعض الناس برضه عاوزة تستسهل وتوصل 
بسرعة.. من غير خوف.. من غير أم.. من غير مسئولية.. مرة 
بالمرض النفسي.. مرة بالرغبة في اللموت.. مرة بالهروب من 
الناس.. لكن ده في الآخر مش بیوصل لأي حاجة.. 


البحر حلو وجميل ومغري.. 

لكن علشان تعوم.. 

مهم تبذل شوية مجهود ومعافرة وكفاح.. 
ساعات هاتمشي عكس التيار.. 

ساعات هاتقف في وش الموج.. 


ساعات هاتقاوم بكل قوتك.. 


۹۷ 


الاستسلام للغرق سهل.. 


بس رحلة الحياة مليانة شرف.. 


بعد ما تخلص الفصل ده.. عاوزك تشوف فیلم (جرافيتي) 
۲ وتركز في المشهد البدع اللي بتظهر فيه بطلة الفیلم 
في وضع الجنین داخل مرکبتها الفضائية. بعد ما انتهت بیها 
جمیع الحاولات.. وضاقت بیها كل السبل.. LEN‏ بعد دقائق.. 
تقرر Lyi!‏ ما تستسلمش.. وانها تقبل صعوبة الحياة.. وتتجاوز 
ألم الفقد.. وتغامر وتجازف وتقتحم الخطر.. وتنزل على الأرض.. 
وتخطو خطواتها الأولى نحو الحياة.. على شاطی البحر.. وکآنها 
لسه بتتعلم ال مشي.. بکل ارادق واصران وشجاعة.. 


شوم بقی اقرب شوية فاب وکأنك بتشرب للمرة الأول.. حس 
بیها.. استطعمها.. واکتشف معايا.. إن الماية مش زي ما کانوا 
بیعلمونا في المدرسة ما لهاش طعم ولا لون ولا رائحة.. 


الماية -علی رأي د. مصطفی محمود- ليها طعم الحياة.. 
ياللا.. هنا ودلوقت.. 
جدد علاقتك باماية.. 


جدد علاقتك بالحياة.. 

(4) 


تصور لما یکون شعورك بوجودك مرهون بوجود ناس بتحسدك 
وبتراقبك وبتتآمر عليك.. 


تصوّر إنك ما تحسش بقيمتك وبأهميتك إلا من خلال ناس 
عاوزة تسمك وتموؤتك وتخلص منك.. 


زي ما قولنا.. من أصعب الأمراض النفسية على الاطلاق مرض 
(الفصام)» وهو واحد من فصيلة آکبر من الأمراض اسمها 
الأمراض الذهانية.. آول وآهم عرضین في الفصام (الجنون) هما 
الضلالات والهلاوس )448 Lab‏ آعراض آخری کتیر).. ضلالات 
يعني آفکار خاطنة وصاحبها مصذقها لدرجة لا تقبل Li‏ 
وهلاوس يعني الریض یستقبل حاجات مش موجودة في 
الحقيقة.. یسمع آصوات غريبة. يشوف صور ومشاهد مش 

حقيقية. بهس بحاجات محدش غيره يحس بيها وهکذا.. 


الحكاية.. ومش dol‏ املقصد.. 


الحكاية -من وجهة نظري- هي إيه اللي ورا الأعراض الغريبة 
ديء إيه معناها وإيه سببها؟ جاية منين ورايحة فین؟ الریض 
عاوز يقول إيه من خلالها؟ 


يعني إيه حد یبقی متأکد إن الناس بتکرهه وعاوزة تموته؟ 
ليه حد يتصور إن فيه كاميرات بتراقبه أو فيه سم في الأكل؟ 


إزاى حد يشوف حاجات مش موجودة, أو يسمع أصوات مش 

طبعًا فيه تفسيرات كتير واجابات آکتر.. منها الورافي والجيني 
والبيولوجي والكيمياني.. وکلها LES‏ على نظريات علمية QE‏ في 
الدقة» لکن الأهم والأدق منها جميعًا هو التفسير النفسي.. اللي 
ليه علم قائم بذاته.. اسمه علم السيكوباثولجي.. 


تصور حد وصلته رسائل نفسية في طفولته وآثناء تربيته 
-وساعات في معظم فترات حیاته- إنه مش مهم.. وإنه ما لهوش 
قيمة.. رسائل من نوعية (انت ما لکش لازمة).. Ly)‏ ریتنا ما 
خلفناك).. (کان غيرك آشطر).. (إنت زي (EL‏ 


تصور حد کل اللي شافه من اللي حوالیه حب بشروط وقبول 


بشروط واهتمام بشروط.. 


تصور حد كان مضطر طول الوقت انه ما ببقاش نفسه ویدفنهاه 
ویدفن معاها حقبقته وتلقائيته وابداعه.. علشان خاطر اللى 


حواليه يرضوا ویقولوله برافو.. 


الشخص ده نفسیته هاتبقی عاملة إزاي؟ 


بلاش كده.. 


حد بیتقاله بالکلام اختار مستقبلك واعمل الاي إنت عاوزه.. 
ویتقاله بالتصرفات إوعى تکون غير المشروع اللي آنا عاوزه.. 


أو واحدة يتقالها بالكلام إنتي حرة ومعززة ومکرمة.. ویتقالها 
بالتصرفات إنتي عار ووجودك dig ye‏ وذنب.. 


كل دول هايكونوا عاملين إزاي من جوه؟ 
إحساسهم بنفسهم هايكون إيه؟ 
علاقاتهم بنفسهم وبالعالم هاتاخد أي شكل؟ 


بدون الدخول في تفاصيل „Atze‏ دول هم اطادة الخام والتربة 
الخصبة للمرض النفسي.. كل واحد منهم هو عبارة عن مشروع 
مريض نفسي من الدرجة الأولى.. قنبلة موقوتة مستنية لحظة 
الانفجار.. في وجود بعض العوامل الجينية والبيولوجية „Lab‏ 


الأمراض النفسية باختصار شديد ir‏ هي Lol‏ جنون أو 
دفاعات ضد الجنون (على رأي د. يحيى الرخاوي).. يعني الاي 
هايقدر منهم يستحمل واقعه الوم ويحتفظ ببعض من عقله في 
مواجهة تربيته وظروفه وجيناته. هايصاب بأمراض زي الاكتئاب 
والقلق والجسدنة واضطرابات الشخصية.. أما اللي مش هايقدر 
يستحمل الواقع والظروف والضغوط والصدمات النفسية اللي 
شافها طول عمره» فده اللي هايقرر بشكل واعي أو غير واعي 
إنه ينفصل (ينفصم) عن الواقع ده تماما ويخلق الواقع بتاعه 
هو.. (علشان OLS‏ سموه فصام).. 


۱۰۳ 


وهنا لينا وقفة.. عند جملة (یخلق الواقع بتاعه هو).. 


اللي شافه مريض الفصام من واقعه وحیاته والناس اللي حوالیه 
آصعب بکتبر من تحمل قدراته النفسية والعقلية.. علشان کده 
هو بیقرر إنه يسيب العام ده كله على بعضه. ویعیش في عام 
خاص بيه هو لوحده.. فيه ناس هو اللي یصنعهم. وأحداث 
هو اللي يصيغهاء وتفاصيل هو وحده اللي يتحكم فيها.. 
فيبدأ يخلق آشکال وألوان وبني آدمين.. ليهم صوت وصورة 
وحياة.. وينسج حكايات وروايات وسيناريوهات.. ويصدق أفكار 
ومعتقدات وشكوك.. 

طيب.. النطقي إنه طابما اللي شافه قبل كده في alo‏ حاجات 
وحشة» وخبرات „Abe‏ يبقى يخلق شخصيات جميلة dung‏ 
وأحداث هادية ولطيفة وخفيفة.. في الحقيقة ده ساعات «Lar‏ 
بس مش دايًا.. اللي بيحصل SÍ‏ هو العكس.. ورغم إن ده 
ليه؟ 

أقولك ليه.. 


مريض الفصام وصلته رسالة في مرحلة ما في حياته أنه مرفوض.. 
إن وجوده مش مرغوب فيه.. إن كيانه مالهوش أي قيمة ولا 
لازمة ولا أهمية حتى لأقرب الناس ليه.. يبقى في الحقيقة هو 
من جواه بيتمنى أي شكل من أشكل الوجود وأي درجة من 
درجات القيمة والأهمية.. وهنا الغلب والوجع الحقيقي.. 


Ves 


مریض الفصام بیتمنی من جواه إنه يحس بوجوده.. حتی لو 
معنی ده إن فيه حد بیکرهه.. حتی لو من خلال حد هو 
بیخلقه ویتصور إنه هایحطله السم في الأکل.. هو يعني كان 
عرف يعني إيه حب من آصله؟ هو لقی حب وقال Y‏ هو 
العام الداخلي بتاعه فيه غير کده؟ ده يا دوب بیدور على أي 
حد.. إن شالله حد یکرهه ویتآمر عليه ویبقی عاوز هوته.. ما 
هو معنی کده إنه موجود.. وانه مهم.. وانه ليه قيمة.. وقيمة 
كبيرة کمان.. ده بعض ال مرضى من غلبهم بیتصوروا إنهم آنبیاء 
أو (الهدي النتظر) من RS‏ احتیاجهم الشدید للاهتمام والشعور 
بالقيمة والأهمية.. Y‏ حول ولا قوة الا بالله.. 


تصور شدة وعمق الاحتياج اللي يخلي حد یخلق آصوات 
مخيفة, وآشکال ناس مرعبة» ویصدق إنهم بیراقبوه. وبیکرهوه 
وعاوزین یخلصوا die‏ علشان ده یحسسه بوجوده وبقیمته.. 
تصور ضعف وغلب حد بيشك ان أي اتنين بیکلموا بعض یبقی 
بیتکلموا عليه GY‏ هاهوت ویحس انه مهم عند أي حد. حتی 
لو هایتکلم عليه.. مريض الفصام بیصرخ من خلال آعراضه 
ویقول: أناااا موجوووووووودد.. 


وطبعًا المصدر الأساسي والرئيسي لكل الهلاوس اللي بیخلقها وکل 
الضلالات اللي بينسجها هو العام الداخلي بتاعه. اللي مليان 
كائنات مخيفة وأشكال مرعبة وأصوات صارخة اتكونت جواه 
من خلال كل اللي وصله عن نفسه وعن الآخرين طول حياته. 


ولو Lo‏ نفعش کل ده.. برجع في عمره العقاي شوية» ويهلوس 
بالمية والبحر والغرق.. اللي بیفکروه بالسائل اللي كان بیعوم 
فيه في المكان الوحید اللي حس فيه بالأمان.. رحم أمه.. 


۱۰ ۵ 


ولو ده کمان ما نفعش.. بنفصل ماما عن الحياة.. ویجبله 
کتاتونیا (تخشب) تخليه زي أي OLS‏ أو جماد.. لا باکل ولا 
یشرب ولا بتحرك.. 


Lalo‏ ده تفسير مبسط جدًا ولا هکن تعمیمه.. فيه تفسیرات 


مریض الفصام مصاب في أعمق آعماق نفسه.. 
مصاب في وجوده ومعناه وقیمته وآهمیته.. 
مصاب بشعوره الشدید بالرفض اللي وصله بشکل قاسي ومتتابع.. 


إزاي ما يتجننة يعني؟ 


نرجع هنا تاني بقى.. عندك وعندي.. وعند أصحابنا وحبايبنا 
وأولادنا وقرايبنا.. ونقول ونعيد كمان.. 


الدفاع القوي الناجع ضد كل الأمراض النفسية- مهما تطور 
العلم وزادت الأبحاث» هو وجود إنسان (ولو واحد) قابلك 
ومهتم بيك وبيحبك حب حقيقي غير مشروط.. 


خط الرجعة الأخير ضد الاكتناب والقلق واضطرابات الشخصية, 
في وجود كل أنواع الأدوية والعقاقير. هو علاقة إنسانية يوصلك 
فيها إنك من حقك تكون نفسك.. من غير ما تدفع أي تمن.. 


۱۰۹ 


bile‏ الصد الصلب ضد الذهان والفصام والجنون, بالرغم من 
نجاح بعض الطرق !5,59« هو إنك تصدق إنك تستاهل تعیش, 
وتستاهل تفرح. وتستاهل تتحب. وان ده حقك.. 


وتستاهل تفرح.. 
وده حقك.. 


جرب تقول كده: 
أنا أستاهل أعيش.. 
وأستاهل أفرح.. 
وأستاهل أتحب.. 


وده حقی.. 


)1( 
کرباج (لازم).. وحبل (الفروض) 


معظم الأمراض النفسية ليها آسباب بيولوجية معروفة ومثبتة 
بدلائل علمية قوية» إلى جانب عامل وراي لا بأس بيه في كتير من 
الحالات.. لكن.. في الحقيقة الأمراض النفسية مش بتتفسر بس 
بالأسباب البيولوجية, أو بالعوامل الجينية.. ده فيه عشرات وربما 
منات العوامل الأخرى اللي بتتداخل مع بعض علشان تؤدي 
في الآخر للإصابة بالمرض ده أو غيره من أمراض النفس.. ومن 
أهم العوامل دي طريقة التربية. ومعاملة الأب والأم» والرسايل 
اللي وصلت للأبناء من خلالهم. واللي تأثيرها تضامن مع باقي 
العوامل لغاية ما أصبح عندنا مريض نفسي.. 


زی ماعرفنا قبل كده.. كل واحد فينا بيوصله خلال تربيته 
مجموعة من الرسائل النفسية اللي مع تكرارها وتأكيدها من 
الأب والأم كل شوية تتحول لجزء لا يتجزأ من التكوين النفسي 
للأبناء.. لدرجة أن الرسايل دي بعد كده تطلع من جواهم ليهم 
Llib‏ وكأنها بتاعتهم هما شخصيًا.. يعني اللي وصلته رسايل 
من نوعية (إنت ما تستاهلش).. (إنت أقل من غيرك).. (شوف 
فلان أحسن منك إزاي).. هايكبر وتفضل الرسايل دي جواه.. 
وهايطلعله صوت من جواه كل شوية يقوله (إنت قليل).. (إنت 
وحش).. (فلان عمل وإنت ما عملتش).. وهكذا.. 


Lio]‏ جوانا جهاز نفسي مهم زي الريكوردر متسجل فيه كل 
الرسايل اللي وصلتنا في طفولتنا وصدقناها عن نفسنا وعن العام 
وعن الآخرين.. الجهاز ده شغال ۲۶ ساعة في اليوم.. حتى وإحنا 
gl‏ ممكن يبعتلنا رسايله في الأحلام.. الجهاز ده حتة منك.. 
مش حاجة منفصلة عنك.. Lbs‏ الرسايل دي بتطلع لوعيك» بتكون 


تصور بقی حد وصلتله رسایل نفسية وهو صغير (عادة قبل 
سن خمس سنوات) محتواها عبارة عن (انت ما عملتش اللي 
عليك).. (انت دايا مقصر).. Lil)‏ مش راضي عنك).. (فيه آحسن 
من کده).. (لسه ناقص شوية.. کمل..).. U‏ الرسایل دي يصدقها 
عن نفسه ug‏ جواه.. لدرجة انه يبدأ بعد شوية یتعامل 
بيها مع نفسه.. تفتکر هایعمل إيه؟ 


بکل بساطة الشخص ده عمره ما هایهس انه عمل اللي علیه.. 
هاهلاه الشك في کل dele‏ بیعملها.. 


هایحس بالذنب والتقصير على كل خطوة بیخطیها.. لأنها 415 


الشخص ده کل ما يعمل dole‏ تطلع له فکرة dole‏ من جواه 
تقوله: da)‏ شوية).. Lo)‏ تعملفش صح).. (الفروض كانت 
تتعمل بشکل أفضل).. (لازم تعيدها GL‏ علشان تطلع أحسن).. 
(آنا لسه مش راضي).. (اعمل الصح).. فیعید ويزيد اللي alos‏ 
علشان يهدى ویرتاح. وترجع الفکرة تتکرر تاني.. وهكذا.. 


الوضوع ده ممکن یحصل في النضافة. الوضوء الصلاةء النظام. 
الترتیسب. IS‏ الشرب» الاستحمام» قفل وفتح الباب طريقة 
وتفاصیل اللبس.. أي dele‏ أي حاجة.. سلسلة Y‏ نهائية من 
الشك واطراجعة وعدم الرضا.. واحد اتربى على انه دايا مشکوك 
فیه.. Lglo‏ ما فيش رضا من آبوه أو آمه.. ما یشکش في نفسه 
وفي آفعاله ویعیدها آلف مرة کل یوم ليه يعني؟ 


اللی بنوصفه ده هو واحد من آشهر الأمراض النفسية وأكثرها 
انتشارا.. اسمه (الوسواس القهری).. وساعات بیتحول إلى سمات 
وخصائص شخصية عميقة وطويلة الأمد. ویبقی صاحبها مصاب 
باضطراب (الشخصية القهریة).. 


فيه Lab‏ شکل BL‏ من آعراض المرض ده.. وهي آفکار متلاحقة 
بتطلب من الریض انه يشتم حد أو يسئ إلى حد.. وساعات 
كتير الحد ده بیکون ربنا.. 39 الحقيقة Ly)‏ هنا مش بیکون 
مقصود بيه ربنا نفسه قد ما هو رمز لكل سلطة أبوية/ والدية 
اتعامل معاها الریض في حياته ووصلت ليه رسایل قاسية 
بالشکل اللي وصفناه.. 


ساعات كمان تتوارد على ذهن الریض أفكار أو صور جنسية 
ويحاول يقاومها ويقاوم الانسياق وراهاء وده ساعات بيكون 
برضه شكل من آشکال الاعتراض والتمرد على تربية قاسية 


مريض الوسواس القهري بيكون جواه عملاق نفسي ضخم. صوته 
عالي وتأثيره قوي.. عملاق جبار لا يرضى أبدًا.. في إيده سلاحين 
3 منتهى القسوة.. سلاح الشك.. وسلاح الشعور بالذنب.. 
بیستخدمهم علشان یسلط على المريض آفکار وخیالات وصور 
بشکل متلاحق ومتواتر لا يكل ولا مل.. وطول الوقت بیعید 
جواه نفس الرسایل القدهة اللي وصلته: (انت ما عملتش اللي 
عليك).. (انت Lolo‏ مقصر).. (آنا مش راضي عنك).. (اعمل 
الصح).. 


11۳ 


العملاق ده لغته ومفرداته كلها عبارة عن مشتقات وتنویعات 
من (لازم) أو (ملفروض).. مجموعة هائلة من اللوازم والفروضات 
اللى كل واحدة فیهم عاملة زى السیف الحاد السلط على نفس 
صاحبها بدون راحة أو هوادة.. واللی أصلهم كلهم تربية قاسية 


عاوز أقولكم بکل Glee‏ الأمل والرجاء.. 

ارضوا من آولادکم بأقل القلیل.. 

بلاش تعایروهم بالتقصیر وعدم الکمال.. 

بلاش تجلدوهم بکرباج (لازم).. 

وبلاش تشنقوهم بحبل (الفروض).. 

سامحوهم واعذروهم واقبلوا خطأهم وضعفهم وفشلهم.. 


وقبلها.. 
سامحوا نفسكم.. واعذروها.. واقبلوا خطأكم وضعفكم وفشلكم.. 
إحنا بني آدمين.. 


إحنا مش ربنا.. 


۳۸( 
الحزن الأزرق الدافي 
عن فيلم 


Inside Out 


باتخض Lb lo‏ آشوف کناب عنوانه: "كيف تتخلص من 
آحزانك؟".. آو: "لا تقلق".. 
باتخض SÍ‏ آلاقي حد عمال يطبطب على حد بشکل مبالغ 
فيه» أو يخفف عنه بطريقة سطحية مليانة اختزال لمشاعره 
بکلام من نوعية: Lo"‏ تزعلش Ly‏ راجل".. "اضحكي بس كده".. 
"خليك فرحان على طول".. 


يعني إيه ما تزعلش أو ما تحزنش أو ما تتلهش؟ اللي هو إزاي 
یعنی ؟ 


الحزن مشاعر زیها زي الفرح بالظبط.. والألم تجربة إنسانية 
فريدة بتکبر صاحبها وتفتح dus‏ وتغيره.. هو پنفع آعیش بجزء 
واحد من إنسانيتي وألغي باقي الأجزاء؟ هو ینفع إني أتجاهل 
شعور من آهم وأعمق المشاعر الحية على الاطلاق وأعتبره مش 
موجود أو حتی وجوده مرفوض مجرد )43 موم شویة؟ أو بیوجع 
شویتین؟ 


فیلم Inside Out‏ بیجاوب ببساطة شديدة We‏ على الأسئلة 
دي.. ویقولنا بصوت عالي: Y"‏ ما ينفعش".. 


(\) 


آول رسالة استقبلتها (رایلی) الطفلة الولودة Lite‏ من آبوها 
كانت : آلستي قطعة من الفرح؟.. وکانت الرسالة التانية 
اللطيفة جدًا اللي آمها بتوصلها ليها Lolo‏ وقت الشدة والحزن: 
"يجب أن نبقى مبتسمین فذلك يساعدنا".. Keep smiling‏ 
happy girl‏ 


علشان کده (راياي) الصغيرة قررت تسلم دفة عالها الداخلي 
لنوع واحد بس من الشاعر.. النوع اللي اتربت واتعلمت انه 
لازم بفضل موجود على طول.. حتی في آشد الأوقات وأحلك 
الظروف: مشاعر (الفرح).. وقررت إنها تحاول بکل طريقة 
تخفي أو تنكر- وساعات تحارب - أي نوع GL‏ من الشاعر 
الإنسانية الطبيعية زي (الخوف) و(الغضب) و(الاشمنزاز).. وطبعًا 
وبشكل خاص li‏ (الحزن).. (راياي) قرّرت إنها ما تحزنش.. 
„al‏ 


(Y) 


تمرّالأيام وتكبر (رايلي) وتضطر إنها تواجه Jal‏ تجربة (فقد) 
في حياتها.. لما آسرتها تقرر تسیب البیت اللي عاشت فيه سنين 
طويلة وتنقل لبيت جديد في ولاية تانية.. وبالرغم من إن أي 
طفل في موقف زي ده من حقه يحزن ويتام لفقد مكان طفولته 
وذكرياته وأهم وأجمل سنين cojos‏ إلا إن (رايلي) حاولت 
بكل طريقة توقف السريان الطبيعي لمشاعر الحزن جواها.. 
واستخدمت في سبيل ده كل ما أوتيت من وسائل دفاعية نفسية.. 


۱۸ 


واستحضرت کل ذکریاتها البهجة.. قرأت کتیبات الارشاد. وکتبت 
de‏ بکل الأمور اللي بتسعدها.. وعافرت نفسها بشدة للتأقلم 
مع الوضع الجدید.. وکانت شعاراتها طول الوقت: Lilo"‏ 
هناك طريقة لقلب الأمور وایجاد التعة".. 39S"‏ سعیدة".. 
"لا تقلقي".. "سنتأكد أن غدًا هو يوم عظیم آخر".. "وبدوره 
سيصبح Like‏ جمي له إلى أن تصبح الحياة بأكملها جميلة".. 


(رایلی) -ببساطة- ماديتش نفسها (حق الحزن)» وحاولت 
تحجمه وتمنعه وتنكره وتحاصره في دايرة صغيرة جوه حتة 
بعيدة جواها.. (رايلي) ما سمحتش لنفسها تتأم (أمم الفقد) ولا 
حتى تحسه.. ولو في أحلامها.. زي ما شافت» وزي ما اتعلمت.. 
وزي ما وصلها من أبوها وأمها.. 


لكن.. وزي ما هو متوقع.. أي خناقة بينك وبين نفسك هاتطلع 
منها خسران.. وأي محاولة لتجزئة نفسك وتقسيمها والتخلي عن 
بعض منها لن تنتهي إلا بالفشل.. وأي إنكار أو تحجيم لجزء 
أصيل من تكوينك مش هايكون ليه أي نتيجة غير الانهیار.. 
وده اللي حصل مع (رايلي).. اللي عند لحظة فارقة انهارت.. 
واتلضطت.. واتفككت.. تصرفاتها بقت غريبة» مشاعرها بقت 
غير مناسبة, وأفكارها بقت مش طبيعية.. حتى أحلامها.. بقت 


وبدأت رحلة (رايلي) جوا نفسها.. علشان تشوف حل.. وتدور 
على طريق للرجوع.. 


في الرحلة «go‏ كان على مشاعر (الفرح) ومشاعر (الحزن) إنهم 
يقربوا من بعض أكترء ويعرفوا بعض أحسنء ويوصلوا -بأي 
شكل- لبر الأمان.. 


(v) 


(الفرح) في الرحلة دي كانت بتمارس الدور اللي هيه عارفاه 
ومتعودة عليه ومش بتلعب غبره. وهو إنها تبذل مجهود 
رهیب في اضف اء جو البهجة على كل شيء.. والتخلص من أي 
(حزن) على الاطلاق.. لکنها في الحقيقة بتکتشف في الرحلة - 
وبنکتشف معاها- تفاصیل جديدة. ووجوه مختلفة وأبعاد 
آخری.. (للحسزن).. 

(الحزن) كانت مثقفة آکتر.. كانت لابسة نظارة.. من کتر شغفها 
بالقراية واطعرفة.. علشان کده كانت مليانة هدوء وحكمة.. 
آیوه حكمة.. 


(الحزن) هي اللي كانت عارفة طريق العودة لمقر قيادة العام 
الداخلي» وكانت بتقوم بدور اطرشد والدليل.. وساعات ال منقذ 


(الحزن) هي اللي حست (الصديق الخيالي/ الفيل) وقت ما زعل 
وتعاطفت معاه وإدتله الفرصة blog Sy‏ على (فقد) عربيته 
الجميلة. على عكس (الفرح) اللي حاولت- کعادتها- تطبطب 
عليه وتشغله عن حقيقة مشاعره.. علشان تتحول دموعه لقطع 
جميلة من الحلوی.. في مشهد رائع ينتهي بآنهم يقدروا يلحقوا 
قطار الأفكار الأخير إلى مقر القيادة . 

(الحزن) كانت صاحبة كل الأفكار الإبداعية الجديدة في حلم 
(رایلی) علشان تخليها تصحى من النوم.. 


Ya 


وفي الوقت اللي قررت (راياي) فيه آنها ترجع لورا شویة- تنكص 
بلغة الطب النفسي- وتهرب من بیتهم الجدید. وتروح للبیت 
القدیم.. في محاولة يائسة للهروب من حزن وم (الفقد).. يجي 
آروع مشاهد الفیلم.. اللي فيه (الفرح) تسمح لنفسها أخيراً ب 
(الحزن)» وتسيب نفسها ALS‏ لفقد بيتها القدیم» وفقد طفولتها 
اللي مش هاترجع «US‏ وفقد آصدقاء‌ها ووجودها معاهم.. 
وتکتشف (الفرح) إن (الحزن) ساعات بیکون معاه شجن.. 
وساعات بیکون معاه ونس من القریسن.. ومساعدة من 
الآخرين.. 


وفي درس عبقري.. يقرر (الصديق الخيالي/ الفيل) هو كمان أنه 
يقبل (الفقد). ويقبل (الحزن) ويقبل (الأم).. لما يضحي بمكانه 
في عربيته الجميلة الطائرة.ء علشان يخفف عنها ood!‏ ويهون 
عليها الطيران.. ويزرع في (الفرح) الأمل من جديد.. أمل معجون 
(بالحزن).. 


وتتسلم (الحزن) قيادة دفة (رايلي).. علشان تديها من شجنها 
وثباتها وحكمتها.. وتصبغها بلونها الأزرق الدافي.. ويكون السماح 
بوجودها هو الطريقة الوحيدة اللي تثني (رايلى) عن فكرة 
الهروب وترجّعها لأسرتها «GU‏ 


وفي مشهد ختامي رائع.. تسمح (رايلي) لنفسها بالتعبير عن 
حزنها (لفقد) بيتهاء و(ألمها) للبعد عن أصدقائهاء و(اشتياقها) 
لطفولتها وذكرياتها.. وتبكي (رايلي).. ودموعها تنهمر زي اللؤلؤ 
على خدها.. وتطلب من أبوها وأمها بكل صراحة إنهم يحسوا 
بيها وما يطلبوش منها تفضل (سعيدة) على طول.. وما 
يغضبوش من (حزنها).. وإنهم يدوها الحق في (الأم).. 


ولا ملك الأبوين في اللحظة دي غير إنهم یفتحوا ليها قلوبیم, 
واللي في نفس الوقت بيجمع كل أجزاء (رايلي) على بعض في 
كل واحد جديد وجمیل: (الفرح).. (الخوف).. (الغضب).. 
(الاشمئزار).. و(الحزن).. 


(الحزن).. الأزرق الدافی.. 


)2( 
حق الحزن 
اليك هذه المفاجأة.. 
إنت من حقك تحزن.. أيوه.. تصوّر.. 


اتربينا واتعلمنا إن الحزن عيب.. الحزن ضعف.. الحزن غلط.. 
مع إن الحزن مشاعر إنسانية ربنا خلقها فينا زيها زي الفرح 
وزي الغضب وزي الخوف.. لكننا بنهوى نكون آلهة أو أنصاف 
آلهة.. لا تضعف.. ولا تفشل.. ولا تحزن.. 


"خليك راجلء ما تعيطش".. "يا بنت عيب تدمعي كده قدام 
الناس".. "يا جدع اجمد أمال".. دي الرسايل اللي بتوصلنا Bole‏ 
خلال التربية.. وخلال التعليم.. Links‏ من خلال مجتمعنا 
اللي بيعودنا نمارس إنسانيتنا وحقيقتنا خلف الجدران» وفارس 
تشويهنا لنفسنا وتزييفنا ليها في الشوراع وأمام الناس.. 


إمتى آخر ¿yo‏ حضرتك حزنت؟ كتير ldo‏ طبعًا.. 


لکن إمتى آخر مرة حضرتك سمحت لنفسك تعيش حزنك 
بجد؟ قلیل جدا.. 


طیب امتی آخر مرة قبلت حزنك Log‏ خفتش منه أو حاولت 
تنکره؟ آقل بکتیییبر.. 


Lab Li‏ مش باتکلم عن الحزن اللي هو العیاط والسح 
والشحتفة.. آنا باتکلم عن الحزن اللي هو حالة إنسانية عميقة 
hir‏ من الشجن والأم.. مليانة مراجعة للنفس.. وتأمل داخلي 
حقيقي.. وعودة هادئة إلى قواعدك تلتقط فيها آنفاسك.. لتبدأ 
من جدید.. 


الحزن حق.. زي ما الفرح حق.. والخوف حق.. والغضب حق.. 


ما ينفعش آقص حتة مني بکل بساطة کده وآرمیها أو آتخلی 
عنها لمجرد إنها بتوجع.. النهاردة آقص الحزن.. بکرة آقص 
الخوف.. بعده آقص ما تبقی من إنسانيتي وطبیعتی البشرية 
الحقيقية الضعيفة.. ومش هایفضل مني غير شتات.. ورماد.. 
وبقايا مهلهلة.. 


الحزن يولد الأمل.. 


1 


هاتسألنى دلوقت: يعني مطلوب مني أسيب نفسي للحزن BM Ig‏ 
کل شویة؟ 


لا طبعًا.. مش ده المقصود.. المقصود إنك تسمح لنفسك تعيش 
تهرب منهاء أو تنکرهاء أو تعتبرها مش موجودة أو حتی تغرق 
وحقبقتك.. من غير اختزال او تشويه او نقصان.. وبرضه من 
غير مبالغة أو تضخیم أو استفزاز.. 

من حقك تحزن (من غير شحتفة).. زي ما هو من حقك تفرح 
جربت ده قبل کده؟ 

Y WE 

وما تنساش توصف- وبدقة شديدة جدا- النفس الطویل العمیق 
UI‏ ها تاخده جنب آول حد يحس بيك ويونسك En pg‏ على 


دي مش دعوة للحزن.. 


دي دعوة لقبول (الحزن) کشعور |نساني حقيقي وأصيل.. مش 
الهروب منه.. أو تجاهله.. أو الغرق فيه ás‏ وحدته وسواده.. 


بعض.. ویتلملم وا.. ویلتحموا.. ويلتأموا.. في کل واحد صحیح.. 
وجمیل.. وحکیم.. ومبدع.. 


دى دعوة للحياة.. 
ففي الفرح حياة.. 
do‏ الحزن Lax]‏ حياة.. 


)9( 
الفقد الأول.. والفقد الأخير.. 


del‏ تجربة (فقد) بنتعرض ليها في حياتنا هي تجربة فقد (الأم).. 
أو بألفاظ آدق: تجربة الفقد امحتمل للأم.. 


الطفل بیعیش فترة من حياته LIE)‏ أول ست شهور من عمره) 
في حالة رعب فظیع انه یفقد آمه.. اللي هي بالنسبة له كل 
العام وكل الناس.. ویکون جواه سیناریوهات وتخیلات كتيرة 
جدا عن فقدها أو اختفاء‌ها أو موتها.. الفترة دي بالنسبة له 
فترة خوف وشك وارتیاب من أي علاقة» وأي آخر.. یخاف یقرب 
من أي حد - حتی Lye‏ هي شخصيًا- آحسن یفقده.. ولو 3 
یخاف يبعد. آحسن یفقد نفسه ویدوب في الألم.. دوامة رايحة 
dale‏ من القرب والبعد. „lg‏ والفر.. والراحة والوجع.. فترة 
صعبة ومعقدة ومليانة مخاوف وشكوك .. لدرجة انهم بیسموها 
(الموقف الارتيابي).. 


بس بعد شوية.. وعي الطفل بیوسع. وعقله بيكبر. ومدارکه 
بتزيد.. ويبدأ يكتشف إنه علشان يعيش في الدنيا «go‏ مهم انه 
يقبل (الفقد).. فقد أمه.. فقد الآخر.. أي آخر يقربله ويحبه 
ويطمن له.. 

يكتشف إن لعبة الحياة لعبة مؤلمة.. وإن لو ليها قوانين.. فأول 
قوانينهاء هو قانون (الفقد).. فقد أي حد.. وأي حاجة.. 
وبنكون وقنها في اختيار صعب جدا.. يمكن أصعب اختيار في 
حياتنا.. 

إما آننا نرجع لورا.. لنمط علاقاتنا القدهة.. اللي Lol Ly Lad‏ 
نقرب قوي لغاية ما ندوب في اللي ah fy‏ يا Lo]‏ نبعد قوي, 
وما نعملش علاقة حقيقية أصلا.. 

أو إننا نقبل احتمالات (الفقد).. ونستحمل (أطمه).. ونكمل.. 
حتى لو موجوعين.. 


أو نفضل مترددين بين الاختيارين.. طول عمرنا.. 


اللي بيختار الاختيار الأول بیکون مشروع مريض نفسي جاهز 
للتنفيذ في أي لحظة.. اللي بيفضل متردد برضه بيكون مشروع 
مريض نفسي من نوع آخر.. 

أما اللي بيقرر إنه يقبل.. ويستحمل.. ويكمل.. 

فده هو اللي قرر (يحيا)..مش بس (يعيش).. 


ودي أعلى درجة من درجات النمو النفسي.. واسمها - للمفاجأة- 
(الموقف الاکتتابی).. 


۱۳۹ 


اسم غریب.. مش کده ؟ 

لا هو مش غريب ولا حاجة.. 

هو dow!‏ (اکتتایی) علشان بیکون فيه „pl‏ 

OI‏ رؤية الحياة بجوانبها الكتير.. الخبر والشر.. الأبيض والأسود.. 
الصح والغلط.. 

bl‏ قبول (الفقد).. وقبول (التغییر).. وقبول (الوت).. 

bl‏ قبول النفس JS‏ ما فیها.. وقبول الآخر بکل ما فیه.. 

bi‏ البصيرة.. ألم التأمل.. bi‏ الحكمة.. 

ومن وقتها.. نتعلم إن کل خطوة في Lilo‏ بیکون فيها (فقد).. 
وعلینا Lo]‏ نقبله.. 

نكبر ونشتغل ونتجوز ونخلف.. 


لكن تفضل احتمالات الفقد dé‏ کل یوم.. وکل ساعة.. وکل 
نفقد طفولتنا وذکریاتها.. 

نفقد لعبناء وأوضتناء By pug‏ الصغير.. 

نفقد حبایبنا وقرایبنا وأهلنا.. 

نفقد بيتنا وشارعنا.. وساعات بنهاجر.. ونفتقد بلادنا.. 

logos‏ حاولنا نهرب من ده أو ننکره أو نستخدم شوية دفاعات 
نفسية علشان ما نحسش بيه.. هاتفضل الحقيقة اللي ما فيش 
منها أي مهرب .. آي مهرب .. 


وتتحول الحياة إلى حالة من التأمل الداخلي.. المصبوغ بأم 
الروية.. ودرجة dle‏ من السكينة والهدوء.. e QUI‏ شجاعة 


ارجع کده بقی للفیلم.. واکتشف معايا إن العمق الحقيقي ليه 
مش هو آبدا العبقرية في ترجمة امعلومات العلمية إلى أحداث 
وشخصیات ومشاهد. من آول الشاعر الخمسة والذكريات 
الأساسية. وجزر الشخصية» وقطار II)‏ وتکوین ووظيفة 
الأحلام.. 

کل ده ممکن تقراه في أي OLS‏ علمي مبسط وملون للأطفال في 
أي مکتبة عامة في شوارع أي دولة غربية.. 


العمق الحقیقی للفیلم هو: (قبول الفقد).. هو لحظات ال 
Letting go‏ . 


وراجع معایا كل المشاهد الفارقة في الفیلم.. 
(رايلي) تعبت علشان ما قبلتش (فقد) بیتها.. 


(رایلی) قررت ترجع Sig‏ > وتتغ كك tds‏ ان ما ES us‏ فد 
طفولتها وذکریاتها مع أهلها وأصحابها.. 

آهلها ظلموها Lb‏ کانوا مش بیسمحوا ليها تعبر عن حزنها وألمها 
لفقد أي حاجة.. وكانوا بیعلموها وبيطلبوا منها طول الوقت 


(رايلي) اتغيرت ملا قبلت فقد البیت والطفولة والأصحاب.. 


وصاحبها الخيالي (الفیل) ساعدها Lb‏ هو کمان قبل یفقدها 
ویفقد عربیته الجميلة الطائرة.. 


وآهلها قذم وا ليها آحلی هدية Lb‏ سمحوا ليها تکون نفسها 
وتحس PL‏ وحزن (الفقد).. وحسوا بيه معاها.. 


ده الفیلم.. ودي رسالته.. 
ودی برضه رسالة الفصل 09 


الفقد حق.. 


الحزن حق.. 


قبول الفقد.. نجاة.. 
قبول الحزن.. حكمة.. 


8 


)۲( 
قبول الوت.. حياة.. 


(\) 


طبيعي ir‏ یکون جوانا غريزة للحباة.. دافع للبقاء.. حاجة 
بتحرك کل واحد Lud‏ للاستمرار 3 الدنبا.. 


غريزة الحياة دي بتعبر عن نفسها بطرق كتير جدا.. منها الجوع.. 
اللي بیدفعك إنك تاكل علشان تمد جسمك بشوية طاقة کل كام 
del‏ والعطش.. اللي بيخليك تروي JUNE‏ بوقود الحياة طول 
الوقت. والجنس. اللی بیمنحك متعة جسدية ونفسية هائلة 
تساعدك على تحمل بعض مشاق العيشة» وفي نفس الوقت 
بیحافظ على استمرار النوع البشري على الأرض إلى ما شاء الله.. 
مش بس کد۵.. 

الحب.. هو وجه من وجوه غريزة الحباة.. لأنه بيقربك من 
الناس.. وده 3 صالح الحياة واستمرارها وجودتها.. 

الصداقة.. وجه GL‏ من وجوه غريزة الحياة.. علشان بتخاي 
حواليك صمام آمان من العلاقات الصحبة اللي ممکن تحميك 
(نفسيًا) وقت اللزوم.. 


الشغل.. السفر.. الاکتشاف.. الابداع.. النجاح.. الفرحة.. 
وغیرهم.. وغبرهم.. 


وجوه الحياة وغرائزها كتير جدا.. وکل ده طبيعي ومفهوم.. 


۱۳۳ 


الغريب بقی.. هو إنه زي ما فيه جوانا غريزة للحياة.. فيه 
برضه جوانا غريزة للموت!! 

يعني الناس اللي بتنتحر Ste‏ دول ناس انتصرت فيهم غريزة 
الموت على غريزة الحياة.. والناس اللي بتقتلء دول قاموا بتوجيه 
غريزة Oot!‏ اللي جواهم لخارجهم.. والناس الاي بترهب غيرهم 
أو ترعبهم» دول برضه ناس بيعبروا عن غريزة الموت اللي جواهم 
بهذا الشكل الفج.. 


مش بس ous‏ برضه.. 
آحد وجوه غريزة الموت» إن حد پستعذب PS‏ 
i‏ 


بستعذب الأم يعني يستمتع بالأم.. وساعات يسعى إليه.. وزي 


هو فيه کده؟ 
of‏ فيه کده! 


ماحد يتعرض لتجربة مؤلمة أو لخبرة مخيفة. وبعد Lo‏ یطلع 
منهاء یدخل في تجربة زیها بالظبط وتکون نهایتها برضه dedo‏ 
أو مخیفة- على الأقل بنفس الدرجة.. ده وجه من وجوه غريزة 
شوت AN‏ جواد.. 


۱۳ 


مما واحدة تکون دخلت في علاقة حب/ صداقة/ زواج» طرفها 
GLI!‏ كان قاسي. ومهمل لمشاعرهاء وغير محترم لإنسانيتهاء وعاوز 
يفصلها على مقاسه.. وبعد ما تنتهي العلاقة.. تيجي US‏ بساطة 
تدخل في علاقة جديدة. تختار Lyd‏ حد له Seales‏ شبه 
الشخص اللي OLS‏ بالظبط.. وشي معاه نفس طريق القسوة 
bl‏ تانی.. وتکرر ده مراژا وتکرازا.. ده آحد وجوه غريزة الموت 
اللي جواها.. 


مما واحد يقعد يلوم نفسه (بشكل مرضي مبالغ فيه) عمال على 
بطال. مع كل خطوة. وكل فعلء وكل حركة.. يعلق لنفسه كل 
يوم مشنقة» ويجلد نفسه كل ليلة كام جلدة.. أهو ده بيمارس 
غريزة Sot!‏ كل يوم وكل ليلة.. 

ماحد يتفنن في إيلام نفسه وإيذائها (سواء نفسيًا أو جسمانيًا).. 
مرة بالشعور الزائد وال مرضي بالذنب. ومرة بإنه يظلم نفسه 
بأي شكل وبأي طريقة. ومرة بانه يتعب نفسه ويهلك أعصابه 
ويستنزف كل وجوده وحیاته» في شغله أو علاقاته. على حساب 
نفسه وحقوقها.. كل دي صور ووجوه كتير Whe‏ لغريزة الموت.. 


Lb‏ فيه وجوه أقرب وأوضح وأشهر من كده بكتير.. 
اليأس وجه من وجوه الموت.. 
الكره.. الغضب.. الحزن.. الاستسلام.. 


وطبعًا.. النوم.. اللي بنموت فيه كل ليلة.. ونصحى تاني يوم.. 


۱۳۵ 


(v) 


LUE‏ اتکونت عندك دلوقت فکرة عن باقي الفصد.. اللي 
الفروض آقولك فیه: حافظ على غريزة الحياة.. وتخلص من 
غريزة اللموت.. أو توقع الموت في أي لحظة واستعد له.. أو الموت 


لکن 3 الحقيقة.. ده مش هايحصل.. 


مش هايحصل علشان Oot!‏ جزء منك.. جزء حي.. عايش 
جواك.. وما ينفعش تتخلص منه.. ولا ينفع تتجاهل غريزته 
الكامنة داخلك.. 

وعلشان في نفس اللحظة اللي بتتولد في جسمك خلايا جديدة.. 
بتموت قصادها خلايا تانية.. حتی وإنت pl‏ على حد wb‏ 
بيموت BY‏ من LYS‏ جلدك بمجرد الاحتكاك.. 


وعلشان إنت بتموت كل ald‏ وتصحی GU‏ يوم.. 
الموت جزء من تكوينك الإنساني.. 


وجزء من تركيبك النفسي.. 
وساكن معاك في نفس الجسد.. 


حد سأل نفسه مرة ليه أفلام جيمس بوند ومهمة مستحيلة 
واللي زيهم بيحققوا أعلى دخل ومبيعات؟ الإجابة ببساطة- كما 
أعتقد- هي علشان إن النوعية دي من الأفلام بتخاطب الغريزتين 
الأساسيتين عند كل البشر: 


۱۳۹ 


غريزة الحياة (البنت الحلوة اللي Lolo‏ تيجي مع البطل)» 
وغريزة الموت (البطل اللي طول الفیلم عمال یقتل أعدائه 
ويتخلص منهم).. 


ولنفس السبب نلاقي آغاني الحزن PYlg‏ والعذاب رائجة ومشهورة 
زيها زي GLE‏ الفرح والبهجة والأمل (إن ما کانش آکتر).. 


وأفلام الرعب ومصاصین الدماء بتنتشر وبتزید ویتعمل ملعظمها 
جزء GL‏ وتالت وحتى سابع.. لأنها بتخاطب- على مستوى 
عميق جدا- غريزة الموت اللي جوانا.. اللي جوانا كلنا.. 


Soy a) 
فيه ایه؟‎ 


إهدى کده.. وكمّل بالراحة.. وانت تعرف فيه إيه! 


(v) 


Lio]‏ اتعلمنا إن اموت وحش.. رغم انه حتة Lite‏ وحفظنا انه 
رغم انه عايش جوا کل حد فينا.. 


تفتکر پنفع إننا نتخلص منه؟ 
ينفع Lol‏ نقطعه dee ig‏ ونعتبره مش موجود؟ 


VFN 


ينفع Li]‏ نفضل نتعامل مع آحد آهم حقائق الکون على انها 
وهم؟ 
ما أعتقدش.. 


Jul‏ إيه اللي ينفع؟ 


اللي ينفع بجد.. هو إننا نقبله.. 
نقبل وجود الموت فينا.. داخلنا.. 

ونشوفه على إنه الوجه الآخر من وجودناء مش نهاية وجودنا.. 
ونصدق انه بیکمل الحياة.. مش بیاخد منها.. 

وانه (ضافة.. مش نقصان.. 

¿Es‏ ده یصالحنا شوية على اموت اللي برانا.. 

موت الأحبة والغالین.. 

وموتنا إحنا شخصيًا.. 


فيه فيلم رائع اسمه Meet Joe Black‏ في الفيلم ده بيقوم 
العبقري (أنتوني هوبكنز) بدور رجل أعمال كبير وشهير جذا 
بیفاجاً gl‏ ملك gle Sot!‏ يزوره في din‏ ويقضي معاه كذا 
یوم وبعدها هايقبض روحه.. ومن اللحظة دي بتتقلب حياته 
La);‏ على عقب.. 

(أنتوني هوبكنز) طول الفيلم كان في رحلة.. رحلة قبول موته.. 
وفي اللحظة اللي قبل فيها موته.. بطل يخاف cio‏ وبطل Bj‏ 
وعرف يعيش/ يحيا بجد.. 

۱۳۸ 


وضرب مثل عمیق > is)‏ ملك Sob)‏ نفسه- كما پذعي 
الفیلم)» 3 معنی LO‏ ومعنی الحب. ومعنی الوجود.. 


وقت ما جاءت النهاية.. هو شخصيًا اللي بادر بأخذ إيد ملك 
الموت (الزعوم).. وسط آجواء احتفالية تليق برحلته.. 


زي ما قبول الضعف.. قوة.. 
وقبول الفشل.. نجاح.. 
وقبول الحزن.. حكمة.. 
قبول igh!‏ حياة.. 


4 
إحنا محتاجين.. 
لا.. 
Li‏ مش عاوز دلوقت آتکلم بصيغة إحنا.. ولا إنت.. 
ده مش وقت صيغة المخاطب.. ده وقت صيغة المتكلم.. 


Lil‏ عاوز آتکلم بصيغة (أنا).. وعاوزك تقرا الکلام اللي جاي 
بصوت عالي بنفس الصيغة.. 


صيغة (آنا).. 


ira 


Li‏ جوایا موت. وجوایا حباة.. ما بنفعش آتخلص من واحدة 
منم او استغنى عنها.. 

Li‏ جوایا موت. وجوایا حیاة.. زي ما جوایا ضلمة وجوایا نور.. 
الاتنین بیکملوا بعض.. بیاخدوا من بعضء ويدوا بعض.. 


أنا جوایا موت» وجوايا حياة.. متضفرین في بعض, ماشيين مع 
ya‏ وساعات في نفس الاتجاه.. 


اللحظة اللي هاقبل فبها الموت اللي جواياء هي نفس اللحظة 
اللي هأقبل فيها غضبي وما أسمحش له إنه يتملكني ويسيطر 
عليا.. 


اللحظة اللي هأقبل فيها الموت اللي جواياء هي نفس اللحظة 
اللي هأقبل فيها خطأي وفشلي وضعفي وتقصيري وما قفش 
عندهم ولا أخليهم يعطلوني.. 


اللحظة اللي هاقبل فيها الموت اللي جواياء هي نفس اللحظة 
اللي هايلتحم فيها فجوري بتقواي.. 


هي اللحظة اللي هاسمح لنفسي فيها إني أحزن في هدوء.. ¿Lig‏ 


هي اللحظة اللي هاقبل فيها الخوف والانكسار وساعات خيبة 
الأمل.. 


هي اللحظة اللي هاسامح فيها نفسي.. وأسامح غيري.. 


۱۶۰ 


وشمال.. ویتصالح كل نقیض مع نقیضه.. 


هي لحظة إني أكون بني آدم.. „el‏ 


على فكرة آنا شخصيًا ما وصلتش لسه للحظة دي.. لأنها مش 
لحظة.. هي رحلة.. بس أعتقد إني o‏ على نقطة ما في الرحلة 
دي.. والله المستعان.. 


إوعى تكون بطلت تقرا بصوت عالي وبصيغة (أنا).. 


اقراها تاني من الأول بصوتك.. 


viv 


(vv) 


تقوب نفسية 


فيه جوه كتير مننا dio‏ فاضية.. حلقة داخلية مفرغة.. بنحاول 


حد بیحاول هلاها بنجاحات مدوية وخارقة ومبهرة.. حد بیحاول 
هلاها بشهرة ونظرات اعجاب في عیون الناس.. حد یحاول Ladle‏ 
بنهم وشره غير مبرر للفلوس أو Sg AW‏ أو للأضواء أو للبس أو 
حتى للأكل.. حد يحاول بالدخول في قصص حب متكررة سطحية 
زائفة.. حد تاني بلبس رداء علم أو حكمة أو دين من غير عمق 
أو أصالة أو حقيقة.. وكل ده مش بيملا ولا يشبع ولا يسد هذا 
الفراغ النفسي الداخاي اللي بيكون عامل زي الثقب الأسود اللي 
بيبلع أي حاجة وأي حد بلا نهاية.. 


من الآخر.. وبکل صراحة ووضوح.. الفراغ ده مش بيتماي غير 
بحاجة واحدة بس.. هى انك: "تصدق انك تستاهل .. 


احتمال الجملة دي تکون مکررة في کتاباتي ومحاضراتي (ومش 
هازهق ولا هابطل تکرارها وتردیدها لأهميتها الشدیدخ).. 
أو تکون غريبة عليك أو مش متعود تسمعها أو تقراها.. بس 
هي بسيطة وبديهية جدا.. وموجودة في تكوينك النفسي من 
یوم ما اتولدت.. 


ساعات التربية أو الجتمع بيؤكد عندك الرسالة دي: "إنت 
تستاهل تتحب".. وساعات بيشكك فيها.. وساعات بيوصلك 
عكسها.. 


يعني ممکن يوصلك من الأب والأم في بعض الأوقات إنك ما 
تستاهلش حبهم أو اهتمامهم أو رعايتهم أو قبولهم.. وإنك 
تستاهل بس بقدر سمعانك للكلام وتنفيذك للأوامر.. 


وممكن يوصلك برضه منهم ومن المدرسة والحصص وال مدرسين 


Labs‏ ممکن يوصلك من الشارع والشغل والجتمع والناس إنك 
Ls‏ و ما ل u‏ : ولا تفرح ولا وه Jol‏ ۳3 / ۰ ولا وه تاهل 
في الواقف الصعبة واللحظات الحاسمة دي.. لو إنت ما قاومتش 
وما سمعتش صوت فطرتك وطبیعتك کویس.. هاینخر الثقب 
الأسود نفسك.. وهايكبر ويكبر.. وتعيش عمرك كله تحاول OLE‏ 
بسراب ورا سراب ورا سراب.. 


إنجح وهات ألف ف الماية في الثانوية العامة.. مش هاترضى ولا 
تفرح من قلبك ولا تحس بنجاحك لو إنت مش مصدق إنك 
3 تاهل تنح وتفرح.. 


عيش دونجوان عصرك وأوانك.. وادخل JS‏ یوم 3 قصة حب.. 
ودوب كل بنات العام.. مش هاتشبع ولا تقنع ولا هایستقر قلبك 
طول ما إنت مش مصدق انك تستاهل تتحب ونتحس ویهتم 
¿Lo‏ 


اجذب کل الأضواء.. وشد كل الانتباه.. وم کل البشر حوالیك.. 

إن شالله تطلع لنفسك جناحات وتطیر في السما.. کل ده مش 

هایکون ليه أي لازمة.. ومش هاتحس ليه GL‏ معنی.. لو مش 
دق إنك ل de ate dali‏ اف Ag‏ در.. 


مات سألنيش: "وإزاي اصدق dl‏ أستاهل أتحب وأنجح وافرح 
وأتشاف واتقدر.....؟" 


= لنفسك تشوف ده فيها.. وتصدقه.. وتقول (Y)‏ لأي حد 
وکل حد یحاول يوصلك غيرها.. 


انت تستاهل.. 
صدق 09 


وكفاية بقی.. 


۱۹ 


)12( 
الصند وق 


كتير lie‏ مننا عايشين حياتهم جوه صندوق.. صندوق صغير 
مصنوع من طريقة معينة في التفكير. طريقة معينة في الشعور 
طريقة معينة في التصرف والتعامل مع الآخرين.. فرضيات معينة 
عن الدنيا والعالم والناس.. ردود فعل جاهزة على الواقف 
الختلفة.. وساعات bg‏ ثابت من الشاعر المتكررة على مدار 
الوقت. 

بعض الصنادیق دي بتکون مرضية.. والاي عايش جواها vaz y‏ 
أو مجموعة من المرضى.. وبعضها مش بیکون مَرضى.. لکنه في 
نفس الوقت مش طبيعي ومش صحي» حتی لو بدا کذلك.. 
لأنه مش الطبيعي Lol‏ نعيش Lilo‏ جوه صنادیق مغلقة علینا 
وبس.. 


UI‏ عنده شوية آفکار أو معتقدات أو مخاوف وشايف ومتصور 
ومصدق انه هو الوحید اللي صح وکل الناس غلط.. 


اللي حابس نفسه في كام SS‏ ومش راضي يشوف غبرها.. 
واللي محبوس جوه مخاوفه ومش بيحرر نفسه منها.. 


واللي ساجن عقله في شوية تصورات ومعندهوش أي استعداد 
يسمع SÍ‏ صوت غير صوته. ولا يشوف غير اللي في دماغه. 
ولا يحط أي احتمال غير اللي هو متأكد إنه حقيقة لا تقبل 


كل دي صناديق.. 


۱۱ 


اللي عايشة مع آولادها في دايرة مغلقة وموصلة لیهم Lyi]‏ مصدر 
كل حاجة في الدنيا من حب وحنان واهتمام وعطاء )8 VLE‏ أو 
حتى في وجود أبوهم).. 


اللي بيحبوا بعض ومستغنيين ببعض عن الدنيا كلهاء وكل واحد 
فيهم شايف إن التاني هو ال ماضي والحاضر واطستقبل.. 


اللي معيشة جوزها في اختبارات نفسية طول الوقت علشان 
تشوف قد إيه هو بيحبها أو قد إيه هو مستحملء أو قد إيه 
نفسه طويل.. 


اللي بيتعامل مع ابنه أو بنته أو مراته على إنهم ملكية خاصة 
ليه.. كل دي برضه صناديق.. 


صندوق الناس وال مجتمع.. صندوق العادات والتقاليد.. صندوق gl‏ 
لازم أكون الأحسن في كل حاجة lg‏ ما ينفعش أغلط أو أضعف 
أو أفشل.. صندوق التمسك والتعلق بحد على حساب نفسي.. 
صندوق دور الضحية أو الجاني أو المنقذ.. صندوق المغالاة والتطرف 
في فهم الدين السمح الرفيق.. صندوق الرفض والشك والخوف 
من الآخر طول الوقت.. صندوق الطلاق اللي حاطط يافطة 
صندوق الشغل اللي غرقان فيه وأنا أصلا ما اخترتهوش ومش 
dis‏ 


صنادیق مغلقة. ودوایر مقفولة» بيعيش Lyd‏ آصحابها وهما 
یفضل وا کده لغاية ما هوتوا.. وهما ما یعرفوش مجرد معرفة 
إنه فيه GL dle‏ مختلف ماما بره صنادیقهم.. وانه فيه حياة 
كاملة بره سجنهم.. 

yoy 


على فکرة.. دي بس مجرد آمثلة.. لکن في الحقيقة کل حاجة 
حاجة وأي dele‏ صندوق ضیق نعيش فيه ونتشبث بجدرانه 


ونرفض نتخلی Lys‏ مهما كانت هشة.. 


اللي ربنا بقی یکرمه ویخرج بره صندوقه, ویتحرر من سجنه.. 
هایهس بالظبط زي طفل „zo‏ بیشوف العام من آول وجدید. 


طیب |زاي نخرج بره صنادیقنا.. 


اللي یخرجنا بره صنادیقنا هو Vol‏ إننا نصدق انه فيه pls‏ 
کامل وجدید ومختلف عن كل اللي نعرفه وکل اللي عشناه مهما 


وثانيًا Lo]‏ 995 ونقرر نخرج بکل شجاعة حتی لو كان الخروج 
مخاطرة.. هو فيه أي حاجة مفيدة ما فيش وراها مخاطرة؟ 

Ls‏ يا ريت ما تکونش لوحدك.. یکون فيه حد معاك» 
یساعدك ویاخد بایدك.. يونسك ويوريك الطریق.. ویکون رفيقك 


في رحلتك.. الحد ده ممکن یکون صديق» زوج.. زوجة معالج. آو 
حد قابلته صدفة.. وطبعًا لو مافیش Lo‏ معاك.. Ly y‏ موجود.. 


ولو مش عارف تبدأ منين وإزاي وفين.. هأقولك ما تستعجلش. 
صندوق دي بداية كويسة جدا.. اصبر.. والباقي هايجي لوحده 
وفي ميعاده.. صدقني.. 


voy 


آول بقی ما تخرج بره الصندوق.. وتقرر تفتح عينيك وودانك 
وقلبك.. هاتکتشف الخدعة اللي كنت فبها.. وهاتشوف العام 
اللي ما كنتش سامح لنفسك تعرف dele dic‏ وهاتعمل 
علاقات جديدة بآفکار ومشاعر مختلفة جدًا.. هاتشوف وتسمع 
وتحس کل حاجة وکل حد كأنك آول مرة تعیش, وآول مرة 
تتنفس.ء وأول مرة تتولد.. ما تستغربش من التعبر ده.. احنا 
ممکن نتولد من جدید کل يوم.. 


US‏ بقی صنادیق.. 


ویاللا نشوف النور.. 


مستنى إيه.. 


vos 


)10( 
ما تصدّقش کل حاجة انت مصذقها 


تاريخ العلم سنة ۱۹۵۱.. 


( آش) جاب عدد من الناس وحطهم كلهم في اختبار معين وكان 
متفق معاهم كلهم ما عدا واحد على الإجابة اللي هایقولوها. 


كرّر (آش) التجربة دي ۱۸ مرة» وکان اتفاقه مع ال ممثلين انیم 
يقولوا الاجابة الصحيحة في آول مرتين فقط وبعد کده كلهم 
هایقولوا إجابة خطأ متفق علیها ویشوف الواحد الباقي هایقول 
إيه.. بعدها آش عمل التجربة دي مع عدد أكبر من الناس 
وبطرق مختلفة وطبعًا كانت النتائج مذهلة.. 


ثلث الناس اللي اتعرضوا للتجربة قالوا نفس الرأي الخطأ اللي 
سمعوه من باقي زمايلهم في كل التجارب OS)‏ دايا يكون دورهم 
في الرد هو الأخير بعد كل الناس).. وثلاث آرباع (يعني 5ا#) من 
الناس قالوا نفس الرأي الخطأ في تجربة واحدة على الأقل.. 


الناس دي ما قالتش الرأي الخطأ بسبب خوف أو تهديد أو رغبة 
في الوافقة وخلاص.. لا.. الناس دي استقبالهم للحقيقة اتغير.. 
يعني هما كانوا شايفين ومصدقين الاي قالوه (اتعمل معاهم 
كلهم مقابلات فردية بعد كده).. هما اتأثروا فعلا برأي الممثلين 
ا متفقين مع الباحث لدرجة إن رؤيتهم وقراءتهم وتفسيرهم للي 


voy 


الکلام ده معناه إيه؟ 


معناه إن حضرتك لما بتکون في وسط مجموعة من البشر.. 
یکونش إلا تأثير المجموعة عليك (ده بیسموه تأثير المجموعة 
..(Group Influence‏ ممكن تكون شايف الشمال من YY‏ كل 
الناس شایفینه كده.. وتكون شايف اليمين شمال علشان انت 
فعلا عينيك ومداركك وحواس استقبالك اتأثرت برؤية المجموعة 
أكتر من رؤيتك إنت الشخصية.. 


المجموعة دي ممكن تكون شلة أصحاب.. زملاء عمل.. عيلة.. 
فريق رياضى.. وساعات مجتمع بحاله.. 


ما تصدقش كل حاجة إنت „las‏ 


اقرا بقى الفصل السابق (الصندوق) من الأول.. 
وبعده.. 

نتقابل تانی.. 

في الفصل الجاي.. 


۱۸ 


(vv) 


ce‏ هه 
الکاریر شیفت 


عشت في انجلترا سنتين Lb‏ كنت بحضر الدکتوراه في الطب 
النفسي.. فوجئت بعد شوية إن أحد المشرفين عليًا كان بيشتغل 
عازف جيتار بعد الضهر.. Laub‏ وقتها كنت- ما شاء الله- متحلي 
بالعقلية الجتمعية الشرقية العظيمة.. والراجل نزل من نظري» 
واكتأبت. وبقيت ببصله من فوق لتحت. وكانت حالتي حالة.. 


فكرة إن حد يشوف إنه مش بيحب شغله وإنه اتفرض عليه 
دي أصلا فكرة محتاجة قدر كبير جدّا من الشجاعة والتحمل 
والإقدام وساعات التهور.. خاصة في مجتمع زي مجتمعنا.. لكنها 
تكاد تكون حاجة عادية جدا نی مجتمعات تانية زي أوروبا 
وأمريكا والدول المتقدمة.. 


الهم.. نجيب الموضوع من الأول.. هو إحنا بنشتغل ليه؟ 


وده مش سؤال عام.. المقصود هنا هو إحنا في مجتمعنا بنختار 
شغلنا على أي أساس؟ 


خد عندك يا سيدى.. 


جزء لا بأس بيه مننا بيختار شغله بناء على الوجاهة الاجتماعية.. 
اللي كانت لفترة کببرة من الزمنء ولا زالت في بعض الشرائح 
تتوجه ناحية الطب والهندسة والصيدلة وما يشبههم.. 

جزء تاني بيختار بناء على مدى القوة والتأثير الاجتماعي للوظيفة 
آو الب إلى جانب الوجاهة برضه. وهنا نلاقي وظائف القضاء 
والشرطة والجیش وغيرهم.. 


ya 


وجزء تالت بیختار بناء على مدی مناسبة الشغل لبعض 
الظروف الكانية (قربه من البيت أو الأسرة) أو النوعية (وظائف 
مناسبة أكتر للبنات مثلا) أو العائلية (الاکمال في نفس مهنة الأب 
أو الأم)» وهكذا.. 


وجزء رابع وخامس وسادس وعاشر بيختار الشغل اللي مالقاش 
غيره.. 


وهنا ييجي السؤال الأصعب.. 
هو إحنا أصلا بنختار شغلنا؟ 
والإجابة للأسف وبالفم امليان: III‏ 


إحنا اللي بيختار شغلنا هو مكتب التنسيقء الاي بيحدد 
مستقبلنا هو درجاتنا في الثانوية العامة, اللي بيخطط Lilo‏ هو 
مدى قدرتنا على حفظ بعض العلومات واسترجاعها dut‏ ثلاث 
ساعات في لجنة الامتحان.. 


ولو مکتب التنسیق Lilo)‏ بعض الاختیارات» یبقی ساعتها اللي 
هایختار برضه مش احناء اللي هایختار LIE‏ هایکون آهلنا.. 
الأب اللي عاوزك دکتور قد الدنياء أو وكيل نيابة مالي مركزك» 
أو محاسب تکمل المسيرة بتاعته.. والأم اللي عاوزاي صيدلانية 
علشان الصيدلية بتاعتهاء أو مدرسة علشان تقعدي وتتستتي في 
البيت» أو موظفة في الحكومة علشان غدر الزمن وحوجة الأيام.. 


واللي مش بيدخل في دوامة مكتب التنسیق. بيشتغل اللي ربنا 

یبقی „ST LIE‏ واحد ليه (فعل) الاختیار في حكاية الشغل دي 
هو إنت.. مع إنك آول واحد ليه (حق) الاختیار فیها. 


Lab‏ النظومة دي فاشلة من آولها Las‏ وبتؤدي لبلاوي كتير 
جدًا.. آولها حالة السعار الرهیب للوصول إلى أعلى نقطة في 
جبل التنسیق علشان يبقى قدامك کل الأبواب مفتوحة.. السعار 
ده بيصيب الأهالي بالعته والجنون والدخول في سباق محموم 
نحو اللاثيء. ويصيب آبناء‌هم بالاکتتاب والتوتر والفصام وکل 
الأمراض النفسية المكتوبة في الکتب. 


ملامح هذا السعار أولها حمى الدروس الخصوصية» وآخرها 
فوضى الغش والتزوير والوسايط والرشاوىء وبينهم مدارس 
خاوية على عروشها.. 

الكلية؟ اتخرجت؟ اشتغلت؟ حب بقى شغلك وانجح وأبدع 
فيه.. ههههههههههههه.. إزاي بقى والنبي؟ 

عندك واحد اشتغل مدرس وكان نفسه يشتغل دكتور.. بس 
قدراته على الحفظ ما ساعدتهوش يبخ الكلام اللي حفظه كله 
في ورقة الإجابة.. 


وعندك واحد اشتغل دكتور. بس كان حلم حياته يطلع رسام. 
ay‏ بيحب الرسم. بس جاب مجموع عالي وأهله استخسروه 
عندك واحدة اشتغلت صيدلانية علشان تکمل في صيدلية أبوهاء 
رغم إنها كانت حابة تشتغل في مجال السياحة.. 


yy 


وعندك مهندس كان عاوز یبقی ظابط.. ومحاسب كان حابب 
یکون محامي.. ومحامي كان بیحلم یبقی وكيل نیابة.. وصحفي 


كلمني بقی عن التقدم العلمي والانفتاح البحشي واختراق القرن 
الواحد وعشرین.. 


بالسبة لي بقی کل ده مش مشكلة.. أو بکلمات آدق.. مش مشكلة 
كبيرة.. المصيبة الكبيرة بالنسبة لي هي إنك -غالبًا- هاتلبس في 
الشغلانة دي طول عمرك.. واحتمال تصدق إنك بتحبهاء رغم 
إنها مش بتعبر عنك.. والصعوبة الأكبر في الحكاية دي كلها هي 
صعوبة إنك تسيبها وتشتغل غيرها.. علشان ده بيمثل مخاطرة 
مادية ممكن تهددك وتهدد بيتك وأسرتك لو إنت متجوز 
وإحنا لسه مافيش عندنا المسارات التعليمية البديلة اللي تدي 
الفرصة لأي حد يتعلم الحاجة اللي هو بيحبها وياخد فيها 
شهادة تخليه يشتغل بيها من غير ما يعدي على معبد الثانوية 
العامة ويدين بدين مكتب التنسيق. 


طيب حد جه واكتشف بعد شوية من شغله dl‏ مش بيحبه. 
حتى لو كان بيحبه فعلاً قبل كده. أو انه اختاره في ظروف 
نفسية أو عائلية معينة اتغبرت دلوقت. أو إنه شاف إن الشغل 
ده مش مناسب لطبيعة حياته وشخصيته في الوقت الحالي.. أو 
لقى نفسه في شغل GL‏ أو مجرد إنه حب يغير.. يعمل إيه؟! 


والله العظيم ما أعرف.. 

اللي آعرفه بجد انك Ub‏ تشوف حد قرر يغير digo‏ اعرف إنك 
-غالبًا- قدَّام شخص عنده قدر من الشجاعة والحکمة وتحمل 
الحيرة وقبول الغم وض ومقاومة التوهان والصبر على عدم 
وضوح الرؤية.. شخص 95-5 یکون حقيقي وسط زيف ممکن 
یکون عاش فيه سنين طويلة جدًا.. شخص مستعد بتحمل ألم 
الانسلاخ من جلده القدیم علشان یخرج die‏ بني آدم جدید 
تماما.. 


آنا قولت LIE‏ علشان ممكن حد يغير مهنته لأسباب تانية 
زي اللي قولتها في الأول بالظبط (وجاهة اجتماعية أو قوة تأثير 
اجتماعي أو ظروف مكانية أو غيرها) وتكون ساعاتها الحسابات 


في بعض أنواع العلاج النفسي العميق بنتفق مع المريض شوية 
اتفاقات.. منها إنه فيه احتمال أثناء أو بعد العلاج إنه يكتشف 
إن كل الاختيارات اللي اختارها في حياته (شغله. زواجه. مكان 
معيشته. طبيعة علاقاته....) كانت اختيارات مبنية على أساسات 
هشة غير صحيحة نفسيًا.. وإنه وارد Ihe‏ إنه بعد ما يكتشف 
ده بقرر يعمل تغييرات جذرية 3 حياته 3 کل النواحي دي.. 
لأنه ساعتها هايكون إنسان جدید ليه رؤية مختلفة, ومن حقه 
اختيارات جديدة.. وده Jaro Libel‏ فعلاً.. 


mo 


تغيير المهنة (الكاريير شیفت) مش Lo slo‏ وفراغ وضیاع.. 
مش Uglo‏ فشل ولا تعویض فشل ولا نهایته فشل.. 


مش بالضرورة عدم فهم او سوء تقدیر.. 
ممكن يكون وراه حد بيحاول يكتشف نفسه من أول وجديد.. 
حد بيحاول يخرج بره الصندوق.. 


حد بيحاول يخرج عن النص.. 


حد قرر يعمل اللي بيحبه.. 
مهما كان التمن.. 

1۷ 


(۷) 


انت مین؟ 


- حضرتك بنشتغل ایه؟ 

- دکتور 

= طيب اقلع..! 

els) -‏ إيه بالظط؟ 

- اقلع وظیفتك! 

- ازاي یعنی؟ 

97 يعني Los‏ إنك نمت و بت لق هه Se‏ ك في اجازة 
قسرية من مهنة الطب.. أو إنك استقلت منها.. أو 
حصل مشكلة 3 مكان شغلك واترفدت.. إ يه اللى 
هایفضل منك؟ 


- وحضرتك؟ 

- طالب في كلية آداب 

- طیب اقلع..! 

- آقلع إيه آنا کمان؟ 

- تصور إنك فجأة لقیت الكلية قفلت أو لغوا الدراسة في 
کلیات الآداب آو.. أو.. 


تيجى تجرب الحکاية دی.. تيجى تتخیل Lyles‏ إن وظیفتك 
اختفت أو انك تخلیت عنها؟ 


$ Bits lo إيه اللي‎ Sas 


إيه الطبقة اللي تحتها؟ 


۱۹۹ 


عيلتك؟ 

آه.. Ga‏ عيلتك.. 

مراتك وأولادك.. 

آو آبوك وأمك و اخواتك.. 


طيب تصور بقی إنهم Led‏ اختفوا هما کمان.. صحیت من 
النوم ما لقیتهومش.. سافروا.. هاجروا.. ما بقوش موجودین 
معاك ولا حواليك! إيه اللي هایتبقی؟ إيه الطبقة اللي تحتهم؟ 


آصحابك.. جبرانك.. زملاء الشغل.. 


طيب دول کمان اختفوا وما بقوش موجودین.. فاضل إيه 336 


- طیب انت مين بقی؟ تيجي تعرف نفسك.. 
A‏ أحمد.. حسن.. نادین.. مها.. آي اسم؟ 


- بس ده مش انت. ده اسمك.. مش بيعبر عن أى 
حاجة بعنی.. 
- أنا دكتور.. مهندس.. مدرس.. طالب.. 


۱۷۰ 


- مااحنااتفقنا إن دول مش موجودین خلاص.. وبعدین 
دي مجرد وظيفة.. دي مش انت.. دي وظيفتك.. 

- آنا طويل وعریض وأبيضاني شوية.. 

- یا باشاده شکلك.. ده مش Cal‏ خالص.. 

- آنا ابن فلان وعلان وترتان.. 

- ما هو برضه دول خلاص.. بح.. حتی لو dad‏ 
موجودین.. دول مش انت برضه.. 

-- آنا.. أنا.. مش عارف.. 

طيب خد نفسك بالراحة کده.. واقرا اللي glo‏ بهدوء.. 


هو إيه اللي بیعرفنا؟ إيه اللي بیحدد وجودنا ویوصفه ویدیله 
معنی؟ إيه اللي بیقول DI‏ مين وانت مين؟ 


ما آعتقدش إن فيه dle!‏ واحدة واضحة وقاطعة للسوال ده.. 


بس من وجهة نظري (الشخصية البحتة) Lo]‏ موجودین في الأثر 
اللي بنؤثره في غيرنا.. في البصمة اللي بنترکها ورانا في الأماكن 
والأزمنة.. 


آنا ممكن أحس نفسي في كلماتي اللي بتوصلك دلوقت.. الكلمات 
اللي بتحركك وتحررك وتخليك تشوف حاجات جديدة ما كنتش 
شايفها قبل كده.. 


إنت ممكن تحس بوجودك في عيون صاحبك اللي بيفرح أول ما 
بيشوفك.. لأنك بالنسبة له مصدر بهجة وسعادة.. 


DA 


ممکن تلاقي نفسك في نظرة الرضا اللي بینظرهالك تلمیذك أو 
ابنك لما تعلمه dele‏ جديدة ويبدأ هارسها ویعرف قیمتها.. 


مراتك Lb‏ تمد إيدك وتساعدها في البست.. 


JS‏ ده nS gel‏ من مجرد الوظيفة والدراسة والأهل 
والأصحاب.. ده أثرك عليهم وفيهم كلهم.. وهو ده- في رأبي 
الحالي- اللي بیعرفك ويوصفك ویرسم آهم ملامح وجودك.. 
ويخلى ليه معنى واتجاه وهدف.. 


فيه حد أثره بيكون كتاب.. 
فيه حد أثره بيكون مقطوعة موسيقية أو عمل فني.. 


وفيه حد بيكون أثره ناس اتعلمت واتغيرت على إيده.. 


إحنا مش بس اسمنا ولا شكلنا ولا شغلنا ولا أهلنا.. 


إحنا كمان الأثر اللي بنسيبه في الناس والأشياء والأماكن.. بعد 
ما نتجرد من كل طبقات وجودنا ال مؤقتة.. 


as]‏ بعى.. 
مین؟ 


۱۷۲ 


\Yr 


(A) 
الصورة الكاملة‎ 


(\) 


من آحد مشاهد مسلسل (سقوط حر- رمضان ۲۰۱): 


- الطبیب النفسي: !یه اللي كان ممکن یسعدك؟ 

- والدة المريضة: حاجات عادية.. بيت.. عیال.. زوج.. 

- -الطبیب النفسي: طيب مانتي كان عندك بيت وعيال 
وزوج! 

- والدة المريضة: بس كان عندي dele‏ تخليك ما 
تشوفش معاها أي حاجة تانية.. 

- اللي هيه ایه؟ 


- الخوف.. 


بعض GUUS‏ السابقة كانت بترکز على دور الرسایل اللي بتوصل 
من الآباء والأمهات في تکوین صعوبات وأعراض وآمراض نفسية 
عند أبناءهم. وبالرغم من إن ده مش العامل الوحید في الاصابة 
با مرض النفسي )448 عوامل جينية وبيئية وغيرها كتير). لکنه- 
في رأيي- عامل مهم جدًا.. علشان الرسایل دي بتتصول بعد 
شوية لجزء لا يتجزأ من التكوين النفسي للأبناء.. وبتكون في 
قوتها وتأثيرها أقوى بكتير من الجينات والبيئة والظروف.. 


3 الحقيقة كل ده هو جزء بسيط من الصورة الكبيرة.. اللي 
هاحاول آوضح دلوقت جزء آخر منها.. 


۱۷۵ 


go 34‏ آنا هاتکلم عن الجانب الآخر من الحكاية.. جانب 
الآباء والأمهات اللي بيوصلوا لأبناء‌هم رسایل نفسية مؤذية 


للوهلة الأولى بنشوفهم على إنهم ناس قساة جناة.. جنوا على 
أولادهم.. مقدروش یحسوا بيهم ويفهموهم ويحبوهم حب 
حقيقي غير مشروط.. ناس تفنن وا 3 سوء ا معاملة والإهانة 
والذل والبعد.. ناس ضازين مؤذيين معندهمش قلب ولا رحمة.. 


لكن.. الرؤية دي عاملة زي اللي شايف مشهد واحد من حكاية 
طويلة عريضة.. أو بببص في صورة ثابتة ليها بعدين اتنين فقط.. 
رغم إن فيه تفاصيل كتير للحكاية.. وأبعاد أكتر للصورة.. 


باقي الحكاية موجود فيما Cols pout‏ باسم Schizophrenogenic‏ 
Mother‏ أو الأم المسببة للفصام gut‏ أبناءهاء واللى بتمثلها الأم 
QUI‏ فى الشهد السابق.. 

الأم دي عندها إحساس رهيب بالخوف.. رعب مالهوش حدود.. 
فقدان عميق لأي درجة من درجات الإحساس بالأمان.. ده 
ممكن يكون نتيجة ضغوط حياتية صعبة اتعرضت ليهاً.. أو فقد 
لحد غالي ds‏ أو تربية قاسية هي bars‏ عاشتها.. أو حاجات 


الأم دي بتفضل تقاوم وتقاوم لغاية ما توصل للحظة معينة ما 
تقدرش تعافر Lyd‏ أكتر من كده. بتكون استنفدت كل طاقتهاء 
واستخدمت كل أسلحتهاء ونقسها فعلا اتقطع.. فتضطر نها تاخد 
قرار صعب جدًا هاتعيش بيه حياتها اللي جاية كلها.. قرار هو 
الأصعب والأقسى على الإطلاق.. قرار إنها تدفن نفسها.. 

(v) 


القرار اللي بتاخده الأم هنا هو قرار معقد dir‏ تقدر تقول إنه 
تلات قرارات في بعض.. أو قرار ليه تلات مستویات أو وجوه: 


بتقرر Vol‏ إنها تدفن أنوثتها الفطرية الحقيقية اللي اتولدت 
وعاشت بيها (شوية)» وتتحول (Ludi)‏ لراجل خشن صلب قوى 
تحاول تحمى بيه نفسها وأولادهاء راجل يقدر يعمل كل del‏ 
ويعرف يعمل كل dele‏ راجل راجل يعني.. Labs‏ ساعات 
بتقرر تطلع آنشی مزيفة مبهرجة مائعة. تنتقم Lay‏ من كل 
الرجالة. 


بتقرر كمان إنها تلعب دور المنقذ للأولاد. وده دور حياتي درامي 
شكله من بره لطيف dr‏ بتكون فيه الحارس الهمام والناصح 
cre‏ وحامي الحمى للأولاد الضعاف من كل شيء وأي شيء.. 
وفي الحقيقة هي مش لازم تحرم آبناء‌ها من الحب والحنان 
ولا Sal dele‏ الأخطر إنها تديهم الحب والحنان بزيادة 
للدرجة اللي تخليهم ما يقدروش يستغنوا عنها. 


وتقرر بقى آخب إنها تبلع أولادها.. أيون.. تبلعهم.. ما تتخضش 
من التعبير.. تبلعهم بمعنى نها تحاوطهم من كل ناحية. وقنع 
عنهم الميه dg atl‏ تخلي نفسها هي الصدر الوحيد Gal‏ 
والحنان والعطاء والأمان والفلوس وكل dole‏ تخليهم محتاجينها 
طول الوقت. ومعتمدين عليها في كل dele‏ بدون حدود.. 
تبعدهم عن كل الناس (وساعات عن أبوهم نفسه).. وتعمل 
كده بمنتهى البراعة علشان دي الحاجة الوحيدة اللي ممكن 
تحس من خلالها بالأمان (الزائف طبکا).. 

الحاجة الأكتر والأخطر واللي ممکن تصیب الأولاد بالفصام 
في بعض الأحوال (من هنا جه الاسم العلمي للنوع ده من 
(OL geil‏ هو إن الأم دي Lolo‏ بتوصل لأولادها رسالتین عکس 
بعض في نفس الوقت.. يعني تقول لابنها SL)‏ شد ¿llo‏ 
علشان تنجح)» بس من جواها وبتصرفاتها بتوصله: (إوعى تنجح 
لحسن تتخلى عني)» وتقول لبنتها: (إنتي كبرت واحلويتي وبقيتي 
على وش جواز). بس من تحت لتحت بتقولها: (إوعى تتجوزي 
وتسيبيني).. الأم هنا مرعوبة من الوحدق خايفة من إحساسها 
الرهيب بعدم LY‏ هاتتجنن فعلا لو بقت لوحدها.. الأم هنا 
بجد.. أغلب من الغلب.. 


(v) 


- أنامالحقتش أعيش يا دکتون آنا ما فرحتش بحاجة, 
ما فرحتش بنفسي وآنا بنت لسه متجوزة ولا فرحت 
بنفسي وأنا آم.. Lo UI‏ عشتش.. آنا فیّعت عمري كله 
علشان GLY‏ یطلعوا کویسین.. ودي آخرتها.. 


مشكة القرارات المركبة اللي بتاخدها الأم دي (وساعات الأب بس 
بتفاصيل مختلفة)» هي إنها أولاً بتحرمها من أنوثتها الحقيقية 
اللي كلها طيبة وفرحة وحياة وحنان وحب ورحمة. وثانياً.. بعد 
شوية هايتحول دور المنقذ اللي بدأت cds‏ لدور الضحية اللي 
بتضحي بكل حاجة في حياتها وسنينها وعمرها علشان غيرها.. 


۱۷۸ 


وده دور بائس ويائس وبيخاي صاحبه طول الوقت مستمتع 
بتعذیب نفسه وذلها وهوانها وحرمانها من کل حقوقها الٍنسانية 
باسم التضحية في سبیل حد تاني (ومجتمعات زي مجتمعنا 
بتشجع وتسقف جدا للدور 09( 


وبعد شوية کمان هایکمل السیناریو بانها تکون هي (الجانی) 
على آولادهاء اللي هاتکتشف في آخر المشوار إنها حرمت نفسها 
من الحياة بسببهم» وضيّعت نفسها علشانهم.. وتبدأ تخليهم 
يدفعوا تمن ده من وقتهم وجهدهم وتفكيرهم وأعصابهم» 
ونفسیتهم. وتبدأ تحسسهم بالذنب کل لحظة بكلمات زي 
Caio Li)‏ عمري ودفنت نفسي بالحيا علشانكم) و(آنا ما 
عيشتش علشان إنتوا تعيشوا) و(أنا ما خدتش من دنيتي حاجة 
بسببكم).. وما تستغربش لما أقولك إن جسمها ساعات بيكون 
طرف في اللعبة ويجيلها ضغط وسكر وجلطات ونزيف وأورام 
وده يخلي أولادها يدفعوا التمن أضعاف أضعاف بجد.. 


كام واحد مننا سمع الکلام ده (ببعض التنویعات طبکا)؟ كام 
واحد شاف السيناريو ده بيتكرر قدامه؟ طيب كام واحدة أو 
واحد عاشه بنفسه؟ 


ما فيش داعي للإجابة.. 


Lab‏ مش النوعية دي من الأمهات هي بس اللي بتساعد في 
وجود أمراض نفسية عند أولادهاء فيه أنواع كتير من الأمهات 
والآباء غيرها بيعملوا كده برضه.. بس دي أعقدهم وأخطرهم.. 


۱۷۹ 


4 


فيه نوع من العلاج النفسي اسمه العلاج النفسي الدينامي 
Dynamic Psychotherapy‏ .. بيحاول المعالج يشوف فيه مع 
مريضه إيه الرسايل اللي وصلته في طفولته وإزاي أثرت فيه لغاية 
النهاردة وإزاي علاقته بأبوه وأمه منعكسة عليه في علاقته بنفسه 
وبالآخرين وساعات بربنا (في ثقافتنا طبعًا).. في المراحل الأولى من 
العلاج بيشوف المريض قد إيه هو اتعرض لتشويه وأذى وضرر 
وإتلاف نفسي ومعنوي من والديه. وبيشوف AB‏ إيه أرضه كانت 
مستباحة علشان بس يتحب أو يتقبل أو يُهتم cds‏ وإنه حتى 
ما كان ده بيحصل» كان بيحصل بشروط وقيود وتمن غالي كان 
لازم يدفعه.. 


ما المريض بيشوف ده. بيتفجر جواه طاقة هائلة من الغضب 
والعنف وساعات الانتقام» وبيقوم أحيانًا بالتعبير عن ده بأشكال 
وأساليب مختلفة.. وبيكون مهم جدا وقتها إننا - كأطباء 
وكمعالجين- نقبلها ونحتويها.. 


لكن.. بعد شويةء بيكتشف المريض المفاجأة المذهلة.. اللي 
بتقلب موازينه Lil,‏ على عقب.. 


بيكتشف إن أبوه وأمه في الحقيقة أغلب منه هراحل, وإنهم هما 
شخصيًا اتعرضوا لتشويه وأذى وضرر نفسي بيكون ساعات أقوى 
وأشد من اللي اتعرض ليه المريض نفسه منهم.. وبیکتشف إنهم 
قبل ما يؤذوه. كانوا ضحية للأذى» وقبل ما يقسوا علیه. كانوا 
ضحية للقسوة. وقبل ما يظلموه. هما نفسهم اتظلموا كتير.. 


۱۸۰ 


بیکتشف الریض شوية شوية إن اللي عمله معاه آبوه وآمه 
كان هو الحاجة الوحيدة اللي شافوهاء والحاجة الوحيدة اللي 
يعرفوهاء والحاجة الوحيدة QUI‏ اتربوا Lyle‏ واتعلموها.. 


بیکتشف انهم بوّساء وغلابة» ومظلومن.. وانهم کانوا لفترات 
طويلة lo‏ خاضعين لظروف أقسىء ورسایل نفسية آعنف.. 


مش بس کده.. ده بیکتشف کمان انه ساعات بیکون مجرد 
حلقة صغبرة في سلسلة طويلة من الأجيال امتعاقبة اللي بتورث 
لأولادها وأحفادها العقد والصدمات النفسية والسیناریوهات 
البائسة (فیه نظرية كاملة في الأمراض النفسية اسمها تورث 
الصدمات عبر الأجيال).. 

بیکتشف. وبنکتشف معاه. إن فيه وجه GLI‏ للعملة, وبعد 
ثالث ورابع للصورة وحكاية طويلة ورا الشهد.. 

ساعتها بيكون عليه إنه يختار ما بين إنه يفضل في غضبه 
وعنفوانه ورغبته الطفولية 3 الانتقام. yu Log‏ انه يشوف 
الصورة الكاملة. 9 gi»‏ ویسامح. ویرحم. ويكبر.. 

وساعتها بيشوف Y Us‏ يدع مجالاً للشك. انه إذا كان أبوه وأمه 
وضلوله زمان رسايل نفسية مؤذية. وهو صدقها مضطرًا.. فهما 
كمان وصلتهم رسايل موّذية» وصدّقوها مضطرين.. 

بيشوف كمان إنه هو دلوقت الشخص الوحيد المسئول عن 
الاختيار ما بين الاستمرار في تصديق الرسايل ديء أو اتخاذ قرار 
علاجي وجودي ما لهوش بديل.. وهو إنه يتغير.. ويخف.. 
أيون.. المريض النفسي يقدر يقرر إنه يخف.. 


VAN 


الرؤية دى طبعًا صادمتة. ومزعجة ومحيرة.. بس منطقية. 
وحقيقية» ومفيدة جدا لما تيجي في وقتها.. 


لو كان ده وقتها بالنسبة ليك.. 

لو كنت شايفة إن ده وقتها بالنسبة ليكي.. 

تيجي نعذر نفسنا ونعذرهم؟ 

تيجي نسامح نفسنا ونسامحهم؟ 

تيجى نشوف احتياجاتنا اللى اتحرمنا منهاء أو أخدناها بشروط 
وشوف احتياجاتهم اللي اتحرموا منهاء أو أخدوها برضه بشروط؟ 


تيجي نشوف الصورة الكاملة؟ 
تيجي نكون آخر جيل هايستلم الإرث النفسي التقيل ده؟ 
تيجي نمنع توريثه لأولادنا وأحفادنا؟ 


5 نتغیر؟ 


ÍA God‏ بنفسنا.. وبدايرتنا الصغيرة؟ 


تيجي نصدق إن العلاج هوالحب.. GL Wg‏ هو السماح.. 
والطريق هو الرحمة.. 


YAY 


باطناسبة.. فيه نوع GL‏ من ¿Moll‏ النقسي Forgiveness dow!‏ 
Therapy‏ أو العلاج بالتسامح. 56 o‏ على فکرة انه إزاي لما 
بنسامح ده بيخلي جروحنا الداخلية تندمل.. وشروخنا النفسية 
تلتئم.. وطاقتنا تتوجه من الغضب والانتام اللي ممکن WEL‏ 
للحب والحياة اللي ممكن تساعدنا.. 


Lax’‏ لو ماكانش ده الوقت المناسب بالنسبة لك. أو gt‏ ما 
كنتش مستعد دلوقت.. أو لو كان اللي حصل أكبر من قدرتك 
على استيعابه والتعامل معاه.. ما فيش أى مشكلة.. وما فيش 
أي داعي للضغط أو الغصب أو الاستعجال.. لا يكلف الله Liss‏ 
إلا وسعها.. وكل شيء بأوان.. 


علشان برضه مع نفسك.. 
العلاج هو الحب.. 
والترياق هو السماح.. 
والطريق هو الرحمة.. 


۱۸۳ 


)4( 
جهاد الجینات 


کتب الطب بتقول إن ال مرض النفسي علشان یحصل عند حد 
بیکون فيه ثلاث حاجات مهمة (على الأقل).. الأولى هي 
استعداده الوراني والجينيء والتانية هي طريقة تربیته ومعاملة 
آهله ليه في طفولته والتالتة هي تعرضه لظرف نفسي آقوی 
من قدرته على القاومة والتحمل.. التلات حاجات دول بيؤدوا 
لاختلال كيميائي ببعض مناطق المخ.. وظهور الأعراض النفسية.. 


مریض نفسي من الدرجة الأولى.. لکنه لم هرض نفسيًا بالرغم 
من کدد! 


إيه بقی الحکایة؟ 


في الحقيقة.. الحكاية دي مهمة جدًا.. Lily‏ كاتب الکلام الجای ده 
كله glide‏ اطمنك.. واونسك.. 


آولا.. مهم نعرف إن العوامل اللي بتؤدي لحدوث مرض نفسي 
هي في الحقيقة أكتر من كده بكتير.. عشرات ورما مئنات 
العوامل.. لکن اللي نعرفه منها وعنها قلیل جذا.. يا دوب هما 
التلاتة دول وهکن واحد أو اتنين تانيين.. والباقي كله الله آعلم 
بیه.. إحنا ما نعرفش کل dele‏ عن أي dele‏ العلم لسه 
قدامه كتير آوي.. 


ثانيًا.. مهم کمان نعرف انه زي Lo‏ فيه عوامل توّدي للمرض 
النفسي» فيه کمان عوامل بتحمي من ال مرض النفسي مهما كانت 
الظروف والضغوط والاستعداد الجيني.. زي مثلاً وجود حد في 
العيلة أو القرایب أو الأصحاب بیقوم بدور صمام الأمان بالنسبة 
للطفل آثناء تربیته.. الخال.. العمة.. الأب في حالة قسوة الأم.. 


۱۸۳۷ 


الأم في حالة |همال الأأب.. صدیق قریب.. جار مخلص.. وهکذا.. 
الحد ده بيقدم للطفل (غالبًا من غير ما یقصد ولا یعرف) معظم 
اللي هو محتاجه وما کانش لاقيه من مصادره الطبيعية.. 


کمان مدة وقوة وتکرار الرسایل المرضية اللي بتوصل للطفل 
ممکن تحدد هایکون مریض نفسي واللا لأ.. يعني اللي بیتبهدل 
كل يوم وبتشتم ويضربء غير اللي بیتقاله کلمتین کل آسبوع.. 
واللي بتتعرض لاعتداء جسدي بشکل قاسي ومتکرر غير اللي 
انعرضت للتحرش مرة واحدة وأخدت حقها.. وهکذا.. 

ده غير إن بعض الأطفال حساسين أكتر من غيرهم.. يعني فيه 
طفل تفرق معاه كلمة أو نظرة.. وطفل تاني ما تفرقش معاه 
كل حاجة بنفس الدرجة.. 

Labs‏ مستوى ذكاء الطفل وقدرته على الاستيعاب والتحليل 
والفهم ممكن ينقذه في أوقات كتير من مرض نفسي محقق.. 


ولو الطفل ده مبدع بأي شكل في حاجات زي الرسم أو الكتابة 
أو التصوير أو غرهاء فده كمان ممكن ياخده بعيد شوية عن 
واقعه الضاغط المؤم.. 


وحاجات تانية كتير جدًا.. الموضوع معقد ومتشابك لأقصى 
درجة.. 

فيه عامل مهم جد HNN‏ ویفرق كتير NN is‏ 
في عدم حدوث ال مرض النفسي حتى لو اجتمعت كل العوامل 
المؤدية ليه» أو في حدوثه حتى لو اجتمعت كل العوامل الاي 
تحمي ضده.. 


والكلام ده موجه ليك.. ليك إنت شخصيًا.. علشان ببساطة ما 
فيش أي حد مننا ما فيش في جيناته اللي تمتد لأجيال وأجيال 
للوراء درجة ولو بسيطة من الاستعداد للمرض النفسي.. وما 
فيش أي حد مننا ما اتعرضش لشكل من أشكل ال معاملة غير 
الصحية ولو بنظرة أو بكلمة من الأب أو الأم.. وما فيش كمان أي 


إشمعنا بقى حد يحصله مرض نفسي ومرض لأ.. ليه يبقى اتنين 
إخوات توأم عندهم نفس الجينات واتربوا بنفس طريقة التربية 
واتعرضوا لظروف حياتية متشابهة جدا.. ونلاقي واحد فيهم 
GLa:‏ بصعوبات أو آعراض أو آمراض نفسية والتاني NY‏ 


علشان فيه dele‏ اسمها (القرار).. والوش GLY)‏ بتاعه dow)‏ 
(املقاومة/الصمود) ..Reselience‏ ودی بقی الحاجة الوحيدة اللي 
تقدر تقاوم الجينات والتربية والظروف.. أو تنصاع ليهم.. 


وهنا السؤال الصعب وال محير واللي اتعمل فيه كمية هائلة 
من النظريات والأبحاث والكتب والناظرات العلمية والإنسانية 
والفلسفية على مدى عشرات السنين: 


هو ممكن المرض النفسي بيجي بقرار؟ 

آقدر آقولك من خلال كل خبرتي» ودراستي جوه وبژه ¿pas‏ 
وقراءاتي وأبحائي وأبحاث غيري: أيون.. 


كتير Ir‏ من مدارس ونظريات تكوين الأمراض النفسية بتقول 
إن اطرض النفسي ممکن ييجي بقرار.. والقرار ده ممكن يكون 
على مراحل.. وده Y Lab‏ ينفي أهمية العوامل الأخرى.. ولا 
يعني التعميم على الأمراض النفسية اللي سببها (وليس نتيجتها) 
اضطراب عضوي في المخ أو باقي أجهزة الجسم. 


قرار إزاي يعني؟ 


الطفل اللي بيقعد كذا سنة يستقبل رسايل نفسية مؤذية 
ومشوهة» بييجي عند سن معين (الأبحاث بتقول من خمس 
إلى ۷ سنين) ويقرر (ساعات بشكل واعي وساعات بشكل غير 
واعي). إنه ما يكونش نفسه «GU‏ ويكون زي ما آهله ¿ula‏ 
حواليه عاوزين.. يعني يقرر- مضطرا- إنه يدفن نفسه الحقيقية 
اللي اتولد بيهاء ويطلّع ما نسميه بالنفس المزيفة علشان يعفي 
نفسه من الأذى ويعرف يعيش.. وبيكون بكده وضع حجر 
الأساس في بنيان المرض النفسي الضخم اللي هايتبني جواه يوم 
ورا یوم.. معذور طبعا.. بس ده اللي حصل.. 


ساعات القرار ده يفضل متخزن جواه سنين طويلة» dy‏ الوقت 
ا مناسب وتحت الظروف الواتية وبالتضامن مع الاستعداد 
الجيني وغيره. يقرر تاني بوعي أوبدون وعي) الاستسلام للواقع 
والتسليم للضغوط والانحناء النفسي أمام الأحداث. وساعتها 
يظهر المرض النفسي في أوضح صوره.. 

اللي يقرر ببقى انطوانی.. واللي يقزر سبقى اعتمادي.. واللي 
تقرر تبقى هيستيرية» واللي تقرر تکره جسمهاء والاي يقرر 
یکره نفسه واللي يقرر يتجنن.. وهكذا.. 


إحنا في لحظة انطلاق شرارة ال مرض النفسي بیکون قذامنا الاختیار.. 


اللي عذی منکم باللحظة go‏ هایفتکرها کویس.. اللحظة اللي 
بیکون قدامي Lyd‏ قرار من اتنین.. Le]‏ القاومة. و Lol‏ الاستسلام 
للأفكار وللوساوس.. إما التحمل, Lol y‏ الاستسهال والدخول 
في كهف الاکتثاب المظلم.. Lo}‏ التعامل مع الناس مهما كان 
ده صعبء أو الغاژهم واختلاق صور وأصوات وآشکال وناس 
وهلاوس وضلالات.. إما الحياة. Cob! Lol y‏ 


طبعًا بعض مدارس الطب النفسي بتعترض على الكلام ده 
وبتشوف إن ال مرض النفسي هو مجرد (لخبطة في الكيميا بتاعة 
(aH‏ لكن آنا شايف إن النظرة دي (اللي بأحترمها وبأحترم 
روادها) هي نظرة قاصرة ومختزلة لكل إمكانياتنا الإنسانية 
الهائلة.. ولتكريم ربنا لينا بمنحنا الحرية.. والاختيار.. والقرار.. 


يعني إيه كل الكلام ده؟ 


أنا رأيي إن الكلام ده بيفتح باب الأمل والحياة والنور.. علشان 
ها نصدق إن ال مرض النفسي ممكن يبدأ بقرار.. فیبقی نصدّق 
برضه إن مقاومة المرض النفسى والعلاج منه برضه بتحصل 
بقرار.. 


يعني حضرتك مهما كان عندك من جینات. ومهما اتربیت تربية 
قاسية. ومهما اتعرضت لظروف dino‏ تقدر ما تبقاش مریض 
نفسي.. لو عند اللحظة الصعبة الفاصلة.. لحظة الاختیار بين 
الاستسلام أو المقاومة. وبين الحياة اللفسية Cg ble)‏ النفسي.. 
تقرر انك تختار تقاوم. وتحیا.. 


يعني کمان انك انت آو آي حد عنده آي صعوبات آو آعراض 
أو أمراض نفسية» تقدر بقدرتك وإمكاناتك الشخصية اللي Lay‏ 
منحها ليك وبوجود علاقة واحدة طيبة (على الأقل) في حياتك 
تونسك وتساعدكء, تقدر تقاوم وتتحدى جيناتك وتربيتك 
وظروفك وأعراضك.. وتتغير.. أو تخف.. آه.. تخف.. 


ده مش كلام في الهوا.. أنا شوفت الكلام ده بعنيا عشرات المرات 
على مدى كل سنين خبرتي المهنية.. وكلنا نعرف إن فيه حاجة 
اسمها التعبير الجيني ..Gene Expression‏ يعني أي جينات 
بتاعة أي حاجة عندك» زي ما هي ممكن تنشط وتشتغل.. 
ممكن كمان تكمن وتتعطل.. بناء على حاجات „is‏ منها 
قراراتك النفسية والحياتية الواعية وغير الواعية. 


إحنا ربنا حط فينا بؤرة نور من يوم ولادتنا لغاية ما موت.. 
سميها الفطرة.. سميها النفس الحقيقية. سميها قبس من روح 
الله.. سميها زي ما تسميها.. النور ده مش بينطفي آبدا مهما 
اتعرض لرياح وأعاصير وزلازل نفسية مهما كانت عنيفة.. ممکن 
یخفت شوية. ممکن یتوهج شوية.. لکنه مش بينطفي آبدا.. 
ولا حتی باطوت.. 


۱۹ 


Lisl‏ جوانا قدرة هائلة على القاومة.. ودوافع انسانية فطرية 
جبارة على التغيير.. وقوة جذب رهيبة نحو الحياة.. 

في مرة واحد زميلي أول ما سمع قد إيه ممكن التربية تؤذي 
الأطفالء راح سأل أستاذي العظيم د. رفعت محفوظ وهو 
مخضوض lhe‏ وقال له: طيب والاي ممكن يكون وصل لأولادنا 
غصب عنناء والأذى اللي ممكن يكونوا اتأذوه وإحنا مش واخدين 
بالنا؟ ده كل واحد فينا ممكن يكون عمل بلاوي في أولاده.. دد 
إحنا ممكن نكون شوهناهم بكلمة أو نظرة أو رد فعل!! 


رد عليه دكتور رذ فعت بكل ثقة: 


ما تخافش.. فطرة ربنا مش بتتشوه Doge‏ البني آدمين مش 
زجاج بيتكسر مع أول خبطة.. الأطفال أقوى مما نتصور بكتير.. 


كلنا أخدنا نفسنا.. وقولنا: الحمد لله.. 


حط بقى الكلمتين دول حلقة في ودانك قبل ما تقوم.. 
إنت تقدر ما تبقاش مريض نفسي.. 


إنت تقدر تقاوم جيناتك وتربيتك وظروفك.. 
وتقدر تتحکم 3 تعبيرك الجيني.. 


vay 


لو كان جهاد النفس ليه آشکال ومستویات.. 
فده شکل من آشکال جهاد النفس.. 
وأقدر آسمیه بكل ثقة: (جهاد الجینات).. 


مطلوب بس انت تصدق ده.. 
وتنوي.. 

وتقرر.. 

وتختار الحقبقة.. 

والنور.. 

والحياة.. 


ياللا بقى بصوت عالي Me‏ 
يسمع آخر الدنيا.. 
قول وأنا هاردد معاك: 


أنا اخترت الحقيقة.. 


أنا اخترت النور.. 
أنا اخترت الحياة.. 


1۹4 


هانستعرض في الجزء ده من الکتاب ۳۰ علاقة خطرة.. كل واحدة 
منهم ليها ملامح ومواصفات وتفاصیل.. 


لو ما آخدتش بالك. . كل علاقة فيهم ممکن تکون مؤذية جذا.. 


ولو فتحت els‏ وأضدت بالك.. یبقی بتحمي نفسك وبتحمي 
ye:‏ 


وبترسم بإيدك طريق سوي وممهد.. وخالي- إلى حد كبير- من أي 


هانعرف مع بعض يعني إيه علاقة. sí‏ جزء منك هو اللي 
العلاقات ف حياتنا وإيه تأثيرها علینا وعلی غيرنا.. 


هانشوف العلاقة الاعتمادية وعلاقة العمى وعلاقة الحبل السري.. 


وهانتكلم عن العلاقة مع حد انطوائي أو حد نرجسي أو موسوس 
أو شكاك.. 


هانستعرض علاقة التقديس وعلاقة التقمص وعلاقة التقمص 


هانعرف يعني إيه علاقة مع اللاشيء ويعني إيه علاقة البلع 
وإيه هي علاقة تحقيق النبوءة.. 


هایظهرلك انت إزاي ممکن تعمل علاقة مع نسخة قدهة من 
نفس البني pol‏ وازاي بتعمل علاقة مع دورك في الجتمع. وإزاي 
بتکون في علاقة مع de‏ عايش دور الضحية أو دور الجاني أو دور 
المنقذ.. 


العلاقة اللى تحير وإيه العلاقة اللى تجنن وإيه العلاقة اللى ما 


هانكتشف مع بعض هل الزواج أصلا علاقة.. وهانتكلم بشكل 
علمي-نفسي عن العلاقة الجنسية.. 

وتصلح. وتعالج.. 

بعض العلاقات دي آنا وصفتها في كتاباتي السابقة.. بس حبيت 
أسجّلهم هنا GL‏ بشكل ine‏ لأهميتهم الشديدة.. وعلشان 
يكون الفصل ده من الكتاب بالنسبة لك زى ا مرجع اللى ترجعله 
sl‏ وقت تحس فيه إنك محتاجله.. 

للتوضيح: 

- بعض العلاقات والأمثلة مكتوب بصيغة الذکر. وبعضها مكتوب 
نوع معين من الشخصيات فى أحد الجنسين.. 

- يمكن تعديل أى علاقة من العلاقات المذكورة. عن طريق 


۱۹۸ 


(1) 


الاسم bo‏ تق من نار؛ سيساس» وهو كان شاب إغريقي وسيم 
وجميل جدًا.. وكان عاجبه جماله أوي لدرجة إنه كان بيحتقر 
باقي sgl‏ لأنهم مش على نفس الدرجة من الوسامة والجمال.. 


de‏ من آهل بلده وداه النهر وخلاه يشوف جمال وشه على 
سطح الیاه.. نارسیساس انبهر وفضل يتأمل جماله لفترة طويلة 
die‏ لغاية ما مات من حبه الریض لنفسه. 


في العلاقة «go‏ هاتلاقي نفسك مع حد بیحب نفسه III‏ 
هو مش عيب طبعًا إن الواحد يحب نفسه.. بس ده بیحب 
نفسه وبس. بیعبد نفسه ویقذسها لأقصى do‏ وشایف انها 
آهم حاجة في الدنیا.. وان هو ليه الأولوية على أي حد gig‏ 
dd‏ هيما کانت.. 


هاتلاقي نفسك في علاقة مع حد بیتکلم عن نفسه كتير آوي.. 
شایف إن کل dole‏ بيعملها مهمة.. کل خطوة بیخطیها ليها 
معنی.. وإنه یستاهل KS)‏ بكتير من اللي هو فيه دلوقت. 


حد مستعد يضحي gl‏ حاجة في أي وقت علشان خاطر نفسه.. 
مستعد پرمي أي حد وراه مستعد يدوس على آقرب وآحب 
الناس at‏ علشان بطلع سلمة واحدة لفوق, أو خطوة واحدة 
لقدام.. 


يقاطعك في الکلام علشان هو يتكلم وانت تسمع» Lo‏ پلتزمش 
بأي قواعد أو مواعید أو آعراف أو قوانین.. لأنه شایف نفسه 
أكبر منها وانها ما ینفعش تتطبق علیه.. 

ما يراعيش مشاعرك ولا أحاسيسك.. في نفس الوقت اللي يطلب 
منك تراعي مشاعره وأحاسيسه.. 


طول الوقت شابف نفسه أحسن. وعايز يبقى (الأحسن) 
و(الأفضل) في كل حاجة.. طول الوقت.. 
أناني ومغرور ومنفوخ زي بالونة الهوا.. 


بيتباهى كتير بكلامه ومظهره وطريقته ودماغه وقدراته.. 
وعاوزك وعاوز الناس تشوفه Lolo‏ فوق البشر.. 


عاوز العالم يدور حواليه» ومستني منك ومن كل الناس التقدير 
والاحترام والإعجاب.. بمبرر وبدون مبرر.. 


عنده قدرة فظيعة على الإقناع.. ممكن يحسسك إنك أميرة 
الأميرات وساحرة الساحرات.. وأول ما يوصل لغرضه. تبقى عنده 
أقل واحدة في الدنياء ويرميكي تحت رجليه.. 

لو قولتيله (Y)‏ تبقی Annas‏ ولو ما شوفتيش اللي هو شايفه.. 
يتهد العام» وتتخرب الدنيا.. 


لو انتقدتيه يتضايق ويكتئب بسرعة, وممكن يغضب ويهوج 
ویکس لمجرد إنك شككتي في كلامه.. 


YU‏ هو عاوزه.. 


لو لقيتي نفسك في علاقة مع شخص بالشکل.. 
ولو ماسمحش لنفسه بالعلاج النفسي.. 
sus‏ ديلك في سنانك.. 


واجري.. 


(v) 
العلاقة مع شخص اعتمادي‎ 
ده بقی حد هایخلص عليك..‎ 


الشخص الاعتمادي- من اسمه کده- هایفضل طول الوقت 
لوحده آبدا.. 


هایفضل Lolo‏ يطلب منك الشورة والنصيحة, وحتی آخد 
القرارات مكانه» علشان ما یحملش نفسه مسئولية أي حاجة 


هايسألك یلبس dy!‏ ویاکل dy!‏ ویسهر فين النهاردة» وساعات 
من آول السوال الصريح. لغاية السوال المتداري في هيئة طلب 
أو نصيحة أو مشورة.. 

سلبي „ir‏ خوّاف لأقصى درجة.. ويخاف le‏ يعترض أو يقول 
(Y)‏ 


يدور على اللي پشجعه ویلزق فيه. ممکن بوافق على dole‏ 


مشکلته الكبيرة هو إنه بيخاف يبقى لوحده ويعتمد على 
نفسه. لأنه حاسس Lolo‏ إنه ضعیف. وقليل الحيلة.. 


علشان کده مستعد پدفع أي تمن في مقابل رضا اللي معاه 
واستمرار علاقته بيه.. 


الشخص اللي زي ده هایتعبك وهایستنزف طاقتك وفکرك 
ومجهودك ومشاعرك.. هایکون عامل في علاقته معاك زي الطفل 
الصغير.. دايا طلبات واحتیاجات. وكأنه مش بیشبع.. 


هايخليك تفکر مکانه. وتحس بداله. ويا سلام لو تعيش بالنيابة 
عنه .. 


الشخص ده لو ماتعالجش.. إوعى نفسك تنقح عليك وتعجبك 
الحكاية وتتصور بقی انك انت حلال العقد وقاهر الشاکل 
وعبقري عصرك وزمانك وتروح واقع في دور النقذ ليه.. علشان 
أي حاجة.. 


(v) 
علاقن التقد یس‎ 


Lab‏ انت نفسك ممکن تعمل الحکاية دي مع حد تانی.. يعني 
تشوف واحد أو واحدة على إنها ما فبهاش غلطة.. ملاك نازل 
من السما.. وباقي الکلام اللي إنت عارفه ده.. 


مشکلة العلاقة دي هي إنها بتعميك عن الجوانب التانية من 
الشخص اللي انت بتتعامل معاه.. وتخليك عايش في خيال 
ووهم.. تفوق منه على قلم محترم.. 

لو العلاقة دى اتعملت معاك.. بيكون فيه مشكلة AG‏ وهى 
إن اللي بيقدسك ده هايحاول يعتمد عليك» ويخليك مصدر دائم 
للأمان والحنية والعطاء وامعرفة.. يبقى زي الطفل اللي بيدور 
على الرضعة كل شوية.. 


فيه مشکلة أكبر.. وهي إن اللي بيقدسك النهاردة.. WIE‏ هاييجي 
بكره ويقلب على الوش التاني يعني لو ما لبيتش كل callo‏ 
وكنت عند كل توقعاته» أو ما كنتش متاح ليه طول الوقت» 
هايبدأ يشوفك بالشكل العكسي „LE‏ 


فتبقی أسوأ واحد في Lawl‏ وما تعرفش dole‏ ومش بتفهم ولا 
تقدر.. والوضع ينعكس ۱۸۰ درجة.. 


هي لعبة شکلها حلو على المدى القصیر.. لکن على المدى 
الطویل.. مشاکلها كتير.. 


ما تفرحش بالتقدیس.. 
وما تقدسش حد.. 
اللي پستاهل التقدیس هو ربنا بس.. 


واحنا بشر.. مش آلهة.. 


)£( 
علاقة العمى 
العلاقة دي من العلاقات المؤذية Me‏ بين الناس.. 


في النوع ده من العلاقات فيه طرف مش شايف الطرف التاني 
أصلا.. يعني بيكون جؤاه مشاعر قدهة متخزنة ناحية حد GL‏ 
(حبيب قدیم» مدرس من زمان. صديقء ناحية حتى آبوه أو 
أمه) ويتعامل مع شريكه في العلاقة بنفس المشاعر دي.. مش 
بس نفس اطشاعر. لا ده كمان نفس ردود الفعل.. ونفس طريقة 
التفكير والاستقبال القدهمة. كأنه شايف وسامع وحاسس الحد 
التاني ده بالظبط.. بس وهو مش واخد باله.. واللي معاه في 
العلاقة مش واخد باله برضه.. 


يعني واحد يشوف واحدة في الشارع ولا يعرفها ولا عمره شافها 
قبل كده ويحس ناحيتها بحب رهييييب من غير أي سبب 
وبدون أي مقدمات.. وهو مش عارف إن الحب ده قديم diz‏ 
وجواه من زمان ناحية حد GLI‏ خالص (مدرسته في ابتداني» 
واحدة قريبته» أو آمه مثلًا)» وهو لبس البنت المسكينة صورة 
الحد ده.. 


أو حد يحس بغضب شديد le‏ ناحية حد معملش أي حاجة 
تستاهل الغضب.. وهو برضه مش عارف إن ده غضب مخزون 
جؤاه ناحية حد GL‏ خالص (واحد colo‏ حد جيرانه؛ أو آبوه 
مثلًا)» وهو برضه لبسه صورة صاحبه أو جاره أو آبوه.. 


كتير آوي من علاقاتنا ببحصل فیها کده.. الحب من آول نظرة.. 
الکره من آول كلمة.. الغضب اللي ما لهوش سبب.. وکتبر من 
الخناقات والشاکل الزوجية» وساعات کمان مشاعر جنسية.. 

طيب نعرف إزاي إذا كانت مشاعرنا Lob‏ حد مشاعر حقبقية 
ناحيته Sed‏ واللا مشاعر قدهة مكبوتة. بس عملنالها إعادة 


توجيه؟ 


أول ما تلاقي مشاعرك ناحية حد كتيرة جدًا.. وسريعة جذا.. 
وما لهاش أي مبرر.. اعرف فورًا إنك (IE)‏ مش شايف الحد 
ده ومش بتتعامل في الحقيقة معاه هو.. إنت بتتعامل مع حد 
تاني.. من خلاله.. 


ساعتها.. 
افتح عينيك.. وشوف من جدید.. 
وافتح ودانك.. واسمع من الأول.. 


وافتح إحساسك.. واستقبل صح.. 


)0( 
العلاقة مع حد موسوس 
دي بقی العلاقة اللي هاتحس فیها إنك تحت السيطرة.. 


هاتلاقي نفسك مع حد كل حاجة عنده بالورقة والقلم.. کل 
خطوة محسوبة» كل شيء مدروس.. ما فيش أي فرصة للخطأ.. 
ولو حصلت منك أو من غبرك أي غلطة.. ياويلك با سواد ليلك.. 
لوم وعتاب وتعذیب ضمير بلا نهاية.. 


الشخص ده بيحب كل حاجة تبقى منظمة ومظبوطة وفي وقتها 
by‏ مكانها.. مش بيحب المفاجآت ولا الحاجات غير المتوقعة.. 
ممكن يقضي أوقات طويلة Khe‏ کل يوم علشان يرتب أو يظبط 
أو ينضف أي حاجة.. 


على الواحدة وما يفوتش أي حاجة.. بيلتزم بالقواعد.. ويستغرق 
في التفاصيل لغاية ما u‏ ويتعب اللي حواليه.. 


صارم وساعات قاسي وغضه صعب جدا.. مش بيعبر عن 
مشاعره وعواطفه كتير لأنه بیعتبرها ساعات نوع من الضعف.. 


معندهوش آي مرونة في on Sai‏ ولا تصرفاته.. هي OLS‏ يعني 
هى كده.. 


حريص شوية. وبخيل شويتين.. 


في الحقيقة التعامل مع حد بالشکل ده صعب. ويا سلام لو 
إنت من النوع GLA‏ شوية.. ELY‏ هاتعس طول الوقت انك 
مضطر تحسب حسابات كتير قبل ما تقول أي كلمة» أو Spas‏ 
أي تصرف.. لأنه لو معجبهوش.. هاتقوم القيامة.. بجد.. 
وكمان هاتتعب Me‏ معاه عاطفيًاء لأنه بالرغم من كونه عنده 
مشاعر جياشة وحساس أوي.. لكنه كتوم ومش بيحب يظهر 
اللي جواه بسهولة. 


إلى جانب إنه مش هايهتم بيك أو بيكي.. لأنه Lglo‏ فيه حاجة 
pol‏ هو لااااااااازم يعملها.. 

لو لقیت نفسك في علاقة مع حد بالشكل ده.. لو لقيتي نفسك 
في علاقة مع حد بالشكل ده (من غير ما يتعالج)» خليكوا 
عارفين.. إنكوا هاتخسروا تلقاتیتکم. وهاتدفنوا إبداعكم.. وطول 
الوقت.. هاتشكوا في نفسكم.. 


(1) 


العلاقة مع اللاشيء 


دي بقی علاقة مع الهوا.. مع الفراغ.. 
اللي WE‏ بیکون الفراغ الإليكتروني.. 


CORY شفت كتير ناس بتعمل علاقات حب أو صداقة على‎ Li 
مع ناس ما شافوهمش لغاية النهاردة.. كتير منها بتبقی ظريفة‎ 
ولطيفة.. بس العلاقات اللي زي دي بیکون فیها مشکلة كبيرة في‎ 
بعض الأوقات..‎ 

التاني في العلاقة صفات وتخيلات وتوقعات مش بتاعته.. لا.. 
دي بتاعتك إنت.. يعني بتكمل أجزاء الصورة والشخصية اللي 
ناقصة. هواصفات من ILS‏ بحاجات ممكن تكون بعيدة 
ومش حقيقية» وممكن تكون الحقيقة عکسها تمامًا.. ويا سلام 
لو الطرف التاني عجبته الحكاية وقرر يكون (قدامك) زي ما 
إنت عاوزه أو عاوزها.. 


بصراحة.. إنت هنا ممكن تكون عامل علاقة مع نفسك.. 


Lab‏ الأصعب والأصعب إن الطرفين یعملوا OLS‏ مع بعض.. 
يعني هو يشوف Lyd‏ الصورة اللي هو رأسمالها في دماغه.. وهي 


تتعامل معاه بالصورة اللي هي رأسمالها في دماغها.. وفي الحقيقة 
كل واحد فيهم مش عامل علاقة.. غير مع نفسه.. واللاشيء.. 


۳۰ 


العلاقة دي فیها كتير من العمی.. 


والعلاقات اللي زي دي عمرها قصير.. 


ولو طولت من غير ما الطرفین پستکشفوا بعض کویس.. 


ممكن تکون موذية جدا.. 


(v) 
العلاقة اللي حير‎ 


العلاقة دي من آصعب العلاقات اللي في الدنيا.. وهي العلاقة 
مع حد عنده شخصية (بينية) أو (حدية).. Borderline‏ يعنى.. 


في العلاقة دي انت LYE‏ مع واحدة آو واحد JS‏ يوم بحال.. 
النهاردة إنت بالنسبة لها آحسن واحد في الدنياء وأجدع راجل 
3 التاريخ.. ومخلصها من كل شرور العام.. وفاهمها وبتحبها 
شخص على وجه الکرة الأرضية.. ولا بتفهم ولا بتحس ولا بتعرف 
تحب. ولا تستاهل تعيش من أصله.. 


استنى بس ما تقولش كل البنات كده.. 


هي كمان مندفعة جدًا.. اللي بیطلع في دماغها بتعمله.. مهما 
کان» وبدون حساب لأي عواقب.. ممكن تصرف كل اللي معاها 
3 ثانية واحدة. حتى لو مش هاتعرف ترجع بيتها.. ممكن 
تدخل فى علاقة عاطفية وساعات جنسية bled‏ وبدون مقدمات.. 
ممکن تسافر أي مکان في أي وقت لمجرد إن الفکرة طلعت في 
دماغها.. ممكن تبقى معاك وفجأة تسيبك وتمشي وما ترجعش 


الأدهى والأمر.. إنها لو طقت في دماغها تؤذي نفسها أو تؤذي 


yyy 


على فكرة. هي من جوه غلبانة dir‏ وحاسة Ly)‏ فاضية تام 
رغم مشاعرها اللي بتظهر كتير وبشكل مبالغ فيه.. 

الشخصية دي LUE‏ بتكون اتعرضت في صغرها لصدمة نفسية 
شدیدق فککت „Lehel‏ وخلیتها Er‏ حافة أكتر من مرض 
من الأمراض النفسية.. قلق, تقلبات مزاج لخبطة في احساسها 
بنفسهاء اضطرابات جنسية» وحتی اضطرابات في الأكل والنوم 
والجسم. وغبرها.. 

آصعب حاجة في الشخصية دي هي Lyi!‏ بتحطك في اختبارات 
صعبة طول الوقتء علشان تعرف وتتأکد قد إيه إنت بتحبها 
وقد إيه هاتستحملها.. وأول ما حضرتك تتعب وتزهق وتبقى 


خلاص هاتسيبهاء ترجع وتقرب وتحن ليكء وكأنها طفلة صغيرة.. 
وبعدها cdi gy‏ تحطك في اختبارات تاني.. leg‏ بتكون أصعب.. 


لو لقيت نفسك في علاقة مع واحدة أو واحد بالشكل ده.. 


INS تاخدها أو تاخده على الدكتور النفسى‎ au 


(A) 
العلاقة اللي تجنن‎ 


في العلاقة «go‏ إنت بيوصلك من الطرف GLY)‏ رسایل عکس 


3 نفس ذات الوقت.. 


يعني الراجل یقول لابنه ما يهمكش يا حبيبي, ذاکر اللي تقدر 
عليه واعمل اللي عليك والكلية اللي یجیبها ربنا تبقی كويسة. 
وفي نفس الوقت. يوصله من تحت لتحت بالتصرفات وساعات 
بالكلام: إوعى تدخل غير كلية الطب!!!! 


الست تقول لبنتها ياللا بقى اكبري وشدي حيلك علشان 
تتجوزي.. وفي نفس الوقت فيه رسالة تانية بتوصلهالها ميت 
شكل وطريقة: إوعي تكبري وتسيبيني» إوعي تنجوزي وتتخاي 


بيسموا الرسايل اللي عكس بعض بالشكل ده «Double message‏ 
وثبت Lale‏ إنها بتجنن.. آه بجد.. الرسايل اللي زي دي لو 
وصلت لأطفال صغيرين لفترة معينة من الوقت. بتساعد في 
إصابتهم بالفصام.. اللي هو الجنون يعني.. 

با مناسبة إحنا رسایلنا مش بنوصلها لبعض مجرد الکلام.. 
بالعكس.. الكلام بيوصل ۷ في المية بس من أي رسالة.. الباقي 
بيوصل بتعبيرات الوش. وتعبيرات الجسم ونبرة الصوت. 
وحاجات تانية كتير أوي.. فماتستغربش لما تعرف إنك ممكن 
توصل رسالتين عكس بعض في نفس الوقت.. 


يعني تقول أنا متطمن.. وإنت عمال تهز في رجلك وتاكل 
ضوافرك.. 


أو تقول UI‏ متضايق شوية, وإنت بتضحك.. 
أو أنا كويس أهو.. ودموعك على خدك.. 


شوف بقى Lo]‏ في علاقاتنا اليومية فيه قد إيه أمثلة بالشكل 
09.. 


حاول توصل رسالة واحدة.. حاول توصل نفس الرسالة.. بكلامك 
وجسمك ووشك وآفکارك ومشاعرك.. 


مهما كانت الرسالة دي صعبة أو قاسية. فهي آرحم بکتبر من 


Y\o 


(a) 
العلاقة مع سيكوياث‎ 
العلاقة دي ممكن تحطمك..‎ 
في نفس الوقت..‎ Me وكذاب‎ ddr الشخص ده بيكون جذاب‎ 


رغم إنه يبدو ودود وحبوب. لكنه في الحقيقة مش بيحس 
بيحد ومش بيتعاطف مع حد ومش بيحب حد. ولا حتى 
بيحب نفسه.. ده عبارة عن كتلة متحركة من الأذى لنفسه وللي 
حواليه. مغلفة بغلاف سوليفان فاخر.. 


بيتلاعب بالكلام وال مواقف والتصرفات.. يقدر يقنعك بالحاجة 
وعکسهاء يقدر يورطك توريطة ما تعرفش تطلع منهاء ممكن 
بكل بساطة يوقع بينك وبين حد GLI‏ وتالت وعاشی ممکن 
يوقع مجموعة ناس في بعض.. 

كذبه مالهوش حدود يتفنن في أساليب الخداع والكذب 
والمماطلة والملاوعة.. ممكن يؤذي أي حد بأي شكل من أشكال 
الأذى.. من أول الإهانة بالكلام لغاية القتل.. وبيعمل كل cos‏ من 
غير ذرة إحساس بالندم أو الا أو الذنب.. ممكن يولع الدنياء 
من غير ما يحس بالذنب.. 

لو حاولت تلومه أو تعاتبه. يقلب الترابيزة ويطلعك Es]‏ 
الغلطان» لغاية ما يقنعك إنك تعتذرله.. وتبوس راسه كمان.. 


TI 


بیزهق بسرعة يبدل وینوع 3 العلاقات كل ch ges‏ وفي علاقاته 
بیکون ليه glo‏ اليد العليا والسيطرة والتحعکم 3 الآخرین.. 
ويقدر يعمل ده بمنتهى الهدوء وإظهار الطيبة والبراءة اللي في 
الدنيا.. 


die GLI‏ وبیتعامل مع الأشخاص على إنهم أشياء.. يستخدمهم 
شوية وقت مايحبء وبعدين يرميهم في أقرب سلة مهملات. 


عنيف» وعنفه ليه أشكال ys‏ بعضها مخفي ورا قناع الطيبة 
الزائفة. وبعضها „ab‏ واضح قاسي ما يعرفش الرحمة.. 


ورغم إنه بارع في الخداع والكدب واللاوعة, لكنه دايا بيقع 
ویتکشف. ويبقى عامل زي اللي عمال يحفر حفرة كبيرة dz‏ 
وفي الآخر يقع فيها.. 


الخطورة هناء إنه مش بيقع لوحده.. لأ.. ده ساعات بيوقع ناس 
معاه.. خلي بالك أحسن تكون منهم.. 


لو لقبت sl ae‏ في علاقة مع Su. 5 i‏ باث.. 
يبقى يا إما تاخده على الدکتور النفسی فورآ.. 
آو.. مش هاقولك خد ديلك في سنانك واجری.. 


لا.. سيب ديلك.. واجري IS‏ سرعتك.. 


(۱۰ 


العلاقة.. اللي ما تتسماش 


رغم إنه عنوان غريب» لکنه هایوضح مع الکلام.. 
فيه كتير علاقات بأشوفها مش بیکون ليها اسم معينء ولا ملامح 
محددة.. وده بيكون من أكبر مشاكلها.. 
يعنى علاقة بين واحد وواحدة.. 
- أقولها: بتحبيه؟ 
- طيب هو بيحبك؟ 
لسه مش متأكدة.. 


ووقت يضيع ومشاعر تنهك.. وإحنا حتى مش عارفين بنعمل 
ابه.. 


واحدة تانیه بتحبه وبیحبهاء طيب.. 
- هاه.. ناوین على ایه؟ 
dl Y -‏ مش عارفن! 
- يعني إيه مش عارفین؟ ناوي يتقدم ویخطبك امتی؟ 
- لاهو لسه قدامه ٤‏ سنين لغاية ما يشوف هایعمل ایه؟ 
- طيب في الأربع سنین دول هاتعملوا إيه؟ 
آدینا بنحب بعض! 


۳۸ 


في الحقيقة.. دي مش علاقة.. ده نزیف مشاعر.. ماساج عاطفي.. 
أو في آحسن الأحوال.. تعلق بالفراغ.. علشان بعد آربع سنينء 
WE‏ هو هایکون بني آدم GU‏ وهي هاتکون بني آدمة تانية.. 

ei 2‏ 3 علاقة وتخطينا حدود كتير أوي مع بعض.. 

ub —‏ ما اتجوزتوش لیه؟ 

- لا.. احنا الاتنين عندنا فير آوف کومتمنت Fear of‏ 

"JS أو هو متجوز وعنده‎ !! commitment 

- أيوه يعنى QUI‏ إنتوا فيه ده اسمه إيه؟ إيه الخطوة الجایة؟ 

- یعنی!! مش عارفن لسه!! 
العلاقات دي مالهاش عنوان.. ما تعرفش تسميها إيه.. Y‏ هي 
حب. علشان الحب الحقيقي علاقة Lyd‏ مسئولية وووعي 
والتزام.. ولا هي خطوبة. ولا هي جواز.. ولا هي أي حاجة.. 
حاجة ما تتسماش OLS‏ 
مهم آوي في أي علاقة Lyi]‏ تکون واضحة. وليها معام وليها 
مسمى.. ومهم أكتر إن أصحابها يكونوا عارفين أولها من آخرها.. 
علشان العلاقات اللى بالشكل ده بتاخد من طاقتنا ومشاعرنا 
ومجهودنا ونفسنا كتير جدا لدرجة فعلا مخيفة.. 


كل حد فينا يسأل نفسه دلوقت.. 
العلاقة اللي أنا فیها دي.. اسمها إيه؟ 


(\\) 


علاقة الضحیه والجاني dello‏ 


بعض الناس ما بتدخل في علاقة مع حد.. بیختاروا پلعبوا دور 
من Y‏ آدوار.. دور «dual‏ آو دور الجاني» أو دور المنقذ.. 


تلاقى حد فى علاقاته دايًا ببضخی بنفسه يعمل dole JS‏ 
علشان یسعد اللي معاه ویرضیه من غير أي مقابل.. بقدم 
الطرف SLY)‏ على نفسه طول الوقت.. gis‏ باستمرار وما 
پستناش ياخد أبدًا.. يدوب کل ليلة وکل يوم علشان غبره پتهنی 
ویرتاح.. وهو ممکن یکون بیتحرق وبینزف من جواه.. 


ده dow!‏ دور الضحية.. 


حد Ub GL‏ بیدخل في علاقة» تلاقیه يطلب طلبات ويدي آوامر 
كتيرء ویبقی دايا متوقع من الطرف GLY‏ إنه یکون مطیع 
يعمل أي حاجة في أي وقت» بغض النظر عن تأثبر ده على غبره.. 
يستنى Lglo‏ من الآخرين العطاء والبذل والسماح بدون حدود.. 
وهو مش بيرضى آبذا.. غضبه صعب وقاسي.. محتاج اعتذار ورا 
اعتذار .. ومش بیسامح.. وإثبات ورا [ثبات.. ومش بیصدق.. 


وده.. dow!‏ دور الجانی.. 


وفيه حد بقی بیکون لطیف وطیب oy‏ یساعدك بکل 
سخاء.. يقدملك حلول جاهزة.. یجاوبلك على الأسئلة.. يرميلك 
أطواق النجاة.. ویاخد بايديك لبر الأمان.. 


۳۳۰ 


شخص محبوب.. مرغوب.. منتظر.. بيلعب دور المخلص» اللي 
بيسمع «SU‏ ويفهم الکل» يطبطب على ده.. وهسح دموع ده 
ويحن على ده.. شخص هادي وعاقل ورزين.. ناصح.. وقريب.. 


وحكيم.. 
وده بقی يا سيدى اسمه دور المنقذ.. 


Lab‏ علشان تلعب دور الضحيّة.. بتدوّر على حد تنطبق عليه 
مواصفات دور الجاني.. وعلشان تلعب دور الْنقذ.. بتدوّر على 
اللي ينفع يلعب دور الضحية.. وعلشان تلعب دور الجانی.. 


يعني لو حد مستبیح كرامتك. وبيدوس ls‏ ويستغلك مرة 
واتنين وتلاتة.. هو (غالبًا) شاف فيك استعدادك إنك تلعب دور 
الضحية. ولعب معاك دور الجاني وإنت سمحتله بده.. 


واللي بتموت في حبيبها وبتوضّله طول الوقت إنه فارس أحلامها 
اللي هايخلصها من كل شرور العالم وظلم الناسء وإن كل أحلامها 
وأمانيها في الدنيا إنها تعيش معاه بين أربع حيطان وبس.. هي 
في الحقيقة بتعيش معاه دور dual‏ وبتطلع منه دور id)‏ 
وصاحبنا Lab‏ يحب الدورء ويلعبه زي الفلء ويوصَّل لنفسه 
Lads‏ إنه طیب. وجدع» وشهم.. وبعد شوية هايدّي لنفسه 


الحق في إنه يمتلكها.. 


إوعى تفتكر إن فيه دور فيهم أحسن من التاني.. بالعكس.. كل 
دور جواه كمية هائلة من الصایب والبلاوي والأذى والضرر.. 


اللي بیلعب دور الضحية بیلعبه علشان پثبت لنفسه ويحس 
قدامها أنه Lglo‏ مظلوم ومغلوب وعدیم الحيلة.. فیهرب من 
السئولية والٍحساس بالذنب» ویرمیهم على غبره.. واللي Galo‏ 
دور المنقذ هو في الحقيقة بيُنصب شباکه حواليك علشان يمتلكك 
بعد شوية ويخليك تعتمد „ale‏ واللي بیلعب دور Glad!‏ ده 
حد بینتقم من نفسه ومن الحياة ومن ناس تانيين في شخصك.. 
ومن خلالك.. 


تعمل إيه بقی؟ 


أولاً.. وقف فورًا مُمارسة الأدوار دي.. وعيد ترتيب ¿llo‏ 
وعلاقاتك.. وصح مسارها.. وكفاية أذى لغاية كده.. 


وثانيًا.. ما تسمحش لأي حد إنه هارس معاك أي دور من الأدوار 
دي في علاقتك dys‏ وما تسمحش كمان لحد انه يطلع منك دور 
منهم تمارسه معاه.. 


ما تبقاش ضحية.. ولا جاني.. ولا منقذ.. 


yyy 


(w) 
العلاقة اللي تکون فیها دايمًا متهم‎ 


عمر الحب لوحده ما یکون BS‏ لنجاح أي علاقة.. Lo]‏ هنا 


الثقة.. 


Na 


العلاقة دي مع شخص شکاك.. بارانوید.. 

الشخص ده هایطلع عينيك بجد.. 

vol‏ هو بيد بيشك- من غير أي دليل حقيقي- 3 «est za‏ 1 يعني 
اتكلمتي مع مين في التلیفون؟ طيب صوتك كان واطي لیه؟ ليه 
دخلتي الأوضة وطلعتي تاني؟ ليه بتبصياي كده؟ 

انیا هو مش بس بيشك في تصرفاتك أو تصرفاتك. هو كمان 
بيشك في نواياك ونوايا غيرك.. يعني لما عملت كذا كنت تقصد 
إيه؟ ده هو لما قال كذا كان يقصد IAS‏ من تحت لتحت.. وهو 
ولا يقصد أي تحت ولا فوق حتى! 

بيوجه آصبع الاتهام للآخرين Lele‏ رغم إن باقي الأصابع موجهة 


بيفسر أي dele‏ با معنى البعيد.. على إنها إساءة أو عدم تقدير.. 
Lele‏ متصور إن الناس بتتآمر علیه. بتدبر له dele‏ ناوية نية 
«dios‏ علشان كده طول الوقت بياخد كل الاحتياطات. علشان 


yyy 


حریص فى کلامه وتصرفاته جذا.. علشان ما حدّش ياخد عليه 
غلطة. ویستخدمها ضده بعد كده.. 


تصرف وكل رد فعلء ويفتكرهم ويحاسبك عليهم.. ولو بعد 


سل .. 


Labs‏ هايشك إنك خاین أو Lule‏ وهایکون عنده ميت دلیل 
وآلف برهان.. 


الشخصية دي متعبة جذا.. ورغم انه من جوه غلبان ومش 
واثق حتی في نفسه. لکنه بیطلع ده على كل اللي حوالیه.. 


الشخص ده محتاج علاج.. 


وما ينفعش تكون في علاقة معاه.. من غير ما يتغير.. 


< 


(ir) 
العلاقة مع مدمن‎ 


دي بقی العلاقة اللي عاملة زي خیوط العنکبوت السّام.. تقع 
فیها وتلف حواليك وما تخرجش منها إلا هنتهی الصعوبة.. 
Lil‏ مش هاتکلم عن الادمان ولا عن المدمنين OY‏ ده مش 
موضوعنا.. لكني هاتکلم عن صعوبة العلاقة مع مدمن.. 
إنك تکون في علاقة مع حد مستعد يعمل أي dele‏ علشان 
بحصل على مادة إدمانه.. ممکن يبيع أي gig Lele‏ حد.. 
ممکن يؤذي نفسه أو أي حد من اللي حوالیه.. ممکن یکدب.. 
یزور.. یسرق, علشان خمس دقایق نشوة بعد جرعته.. 
اللي بیکون في علاقة مع مدمن بيتأذى آشد آنواع الأذى.. نفسيًا 
وبدنيًًا وعاطفيًًا وكل حاجة.. 
أكبر مشكلة شوفتها في العلاقات اللي بعض الناس- خاصة البنات- 
بيعملوها مع مدمنين هي إنها بتكون مش عاوزة تسيبه.. رغم 
كل اللي بيعمله.. 

- ياستي ده His‏ 

- هاستحمل علشان خاطره 

- يا ماما ده بيسرقك ویبیع دهبك علشان یدمن 

- طیب قوللي أعمل إيه.. بحبه! 

- ده بيخونك كل يوم.. 

- بس لو رجعلي هاسامحه.. 


۳۳۵ 


ده بالنسبة لي بیکون غريب ومستفز AST‏ من الادمان نفسه.. 
لأنها بتحاول تلعب دور المنقذ مع حد مش ناوي ينقذ نفسه 
أصلاً.. وده بيستهلك مشاعرها ووقتها وفلوسها وطاقتهاء وساعات 
حیاتها کلها.. بتدخل في دوامة مش بتعرف تخرج منها فعلا.. 


المدمن ما لهوش حل غير إنه یتعالج.. Log‏ ینفعش آکمل معاه 
وهو مدمن أبدًا.. آنا مش Lay‏ ولا آنا نبي ولا آنا منقذ.. 


یتعالج الأول.. واتأكد إنه اتعالج کویس, واطمن انه ما رجعش 
ومش هایرجع للادمان GL‏ . وبعدین نبقی نشوف.. 


غير كن يبقى بتحرقي نفسك.. وبتبهدليها.. وبتد فعي- 
وهاتفضاي تدفعي- تمن GLE‏ أوي.. 


۳۳۹ 


۱۶( 
العلاقة الحزئية 


يعني إيه؟ 


يعني حد شايف فيك الحاجات الحلوة بس.. شايفك ملاك 
نازل من السماء مش بتغلط.. تعرف كل حاجة وتفهم كل حاجة 
وتحس بكل حاجة.. يقولك إنت رهيب.. إنت فظيع.. يقولك 
إنتي ما لكيش حل.. 


أو حد تاني شايف منك حاجات وحشة بس.. إنت وحش.. مش 
كويس.. أناني.. طمّاع.. مش بتفهم.. مش بتحس.. مهمل.. وكأنك 
شيطان مليان أخطاء.. 

الأخطر من كده إنك إنت hasi‏ تعمل علاقة مع نفسك 
بالشكل ده. يعني تشوف في نفسك الحاجات الحلوة وبس.. 
وتحس إنك أحسن واحد في الدنيا.. أو تشوف في نفسك الحاجات 
الوحشة وبس, وتحس إنك أسوأ واحد في الدنيا.. 


إحنا ساعات بنعمل كده حتى في علاقتنا بالدين.. 


يعني مانشوفش من الدين إلا القشور والظاه.. ونسيب 
الحقيقة والعمق والجوهر والأصل.. 


ساعات کمان بنعمل علاقة مع حد من خلال موقف واحد 
بس.. ونخاي الوقف ده هو کل حاجة.. يعني أحكم على حد 
من موقف واحد انه فاشل انه کافر.. إنها عاهرة.. Lai}‏ ما 
تعرفش ربنا.. وننسی إن فيه مواقف كتير تانية»ء وإننا في رحلة 
طويلة عريضة ما ينفعش نختزلها في مشهد واحد أو في تصرف 
منفرد. 

العلاقة الاي بالشكل ده بتكون علاقة ناقصة ومختزلة ومش 
حقيقية ولا مفيدة.. 

إحنا محتاجين نتعلم إن فيه نوعين من العلاقات.. علاقة جزئية- 
اللي وصفناها دلوقت.. وعلاقة تانية اسمها علاقة كلية.. يعني 
أشوف الآخر كله على بعضه.. بكل حاجة فيه.. زي ما هو من 
غير ما اختزله أو أشوهه.. سواء بالإيجاب أو بالسلب.. علشان 
إحنا كلنا coo Lud‏ وفينا ده.. 


من مراتك؟ 


منهاء وتسيب الباقي.. 


۳۳۸ 


)10( 
علاقة الحبل السري 


العلاقة دي علاقة خادعة» شکلها حلو lie‏ من برّه» ومنتشرة 
جدااا..لکنها في حقبقتها.. كارثة متحرکة.. 


الطرفین هنا بیقرروا یعزلوا نفسهم عن العام.. ویعیشوا في 
حويصلة نفسية صغيرة جدا على مقاسهم هما الاتنین وبس.. 
والأدهى والأمرّء إنهم كمان بيشيلوا الحدود النفسية ما بينهم, 
ويلغوا أي خصوصية أو اختلاف لأي حد فیهم. ويحسوا إنهم- 
قال إيه- واحد.. 


يجي الواحد من go‏ يحب واحدة, ويتجوزها.. يبدأ يبعدها 
عن أصحابهاء وهي تبدأ تبعده عن أهله.. هو يبقى بالنسبة 
ليها الصدر الوحيد للحب والأمان والعطف والفلوس وهي 
بالنسبة له المصدر الوحيد للراحة والحنان والاهتمام.. وتتقفل 
عليهم دايرة الحياة.. 

يجي الشاب الظريف والشابة اللطيفة يدخلوا في علاقة حب» 
يقولها أنا ما ليش في الدنيا غبرك» وهي تقوله إنت مالي الدنيا 
عليا.. يقولها إنتي كل حياتي» ترد عليه: ES]‏ كل وجودي.. 
ويعيشوا في حويصلة رومانسية خرافية خزعبلية. منفصلة Los‏ 
عن الواقع والحياة والعامء والكون كله.. 


علاقة شکلها منالي ویبدو فيها كتير من التفاهم والتلاقي 
والتطابق. اتنين قریبن لدرجة alow‏ حاسين ببعض لدرجة 
الاختراق» بس منفصیلن عن العام لدرجة الاغتراب عن کل شيء 


النتيجة الحتمية في العلاقة اللي زي دي هي إن الطرفين هایدوبوا 
في yar‏ وهاتختفي ملامح کل حد فیهم. ویبقوا نسخ ممسوخة 


آه.. النهاية الغالبة على النوع ده من العلاقات هي- وبکل 
صراحة- الموت.. اللموت النفسي أو في بعض الأحیان الموت 
الجسدي.. ما تستغربش, تصور اتنين قفلوا عليهم دايرة الحياق 
وربطوا بینهم وبين بعض حبل سري سميك وطویل ومتحرك 
معاهم مکان ما بيروحوا.. لو do‏ منهم قزر پبقی نفسه. ویفتح 
dis‏ على blll‏ يعرف ناس, يتحرك هنا وهناك» ویبقی ليه 
حياة ووجود وکیان.. تفتکر الطرف GLY‏ هایعمل ایه؟ 
هایعمل- غالبًا- dole‏ من اتنین.. يا gg Lol‏ نفسيًا (اکتثاب» 
وقلق» وساعات جنون) أو جسديًا (آمراض صعبة وما ¿Ly‏ آول 
من آخر) أو يموت الطرف GLY‏ نفسيًا أو جسديًا برضه.. 

وخد عندك طلاق» وفشل دراسيء وخیانات زوجية. وأمراض 
نفسية وعقلية وجسمانية وبهدلة وحکایات آغرب من الخیال.. 
Labs‏ لو فضلوا زي ما هماء وما Giro‏ منهم قرر پبقی نفسه 
آو یفتح dus‏ آو يعيش حباته. فهاتفضل العلاقة زي ما CUS‏ 
بالشکل JU!‏ وصفناه.. 


m 


وفي الحالتین.. دايرة الحياة اللي قفلوها على نفسهم.. بتتحول 
حوالبن رقبتهم.. ویخنقهم هم الاتنین.. 


ما تعزلوش نفسکم عن الأهل والأصحاب والحبایپ.. 
ماد تغنوش ببعض عن العام.. 
ما N in‏ يكون أي حد هو المصدر الوحيد لكل حاجة.. 


ما يزغ 5 صاحبكت یکون هو hs JS‏ 
ما بنفعش جوزك hu‏ هو Lay‏ 3 الأرض.. 


Cul‏ مش ملك حد.. ولا حد ملکك.. 


حتی آولادکم مش ملککم.. 


دول- على رأي جبران- آولاد الحياة.. 


افتحوا الدايرة.. 


يرحمكم الله.. 


۳۳ 


(vv) 
(Histrionic) العلاقة مع شخص تمثيلي‎ 


ده بقی ds‏ شخص 2 His‏ مسرعي متمكز .. 


الأضواء ومحط الانتباه ونقطة الترکیز.. ومستعد يعمل آي dole‏ 
في سبیل 03„ 


يعني يتكلم بطريقة خطابية مسرحية» أو تتکلم بطريقة لطيفة 
da‏ وجذابة ddr‏ ومغوية جدا جدا.. 


يهتم أو تهتم مظهرها الخارجي بشكل مبالخ فيه. . ألوان لبس 
مبهرق موضات جديدة. إكسسورات بتلمع وتشد النظر والسمع 
وكل حاجة.. 


الشخصية دي في علاقاتها غريبة Je‏ ولا بتحمل علاقاتها ASÍ‏ 
مما تحتمل, يعني تكون متصورة إنك معاها في علاقة قوية 
dir‏ والحقيقة إنها بالنسبة لك شخص عادي خالص.. 


تعبر عن مشاعرها بصورة ضخمة وكبيرة وغير مبررة أو «Acs Lio‏ 
واو.. ياااااه.. معقول!!! وتتصدم وتتفاجاً من آقل dele‏ أو مش 


سهل تصدق أي حاجة وقثي وراها وتقنع نفسها بيهاء من غير 
عقل ولا تفكير ولا حسابات.. 


۳۳۲ 


رغم المظهر الخارجي الفخم ا مبهر.. الا انیا من جوه فاضية 
وأغلب من الغلب.. وعندها احتیاج نفسي أساسى وبسيط من 
زمان.. هو إنها BLES‏ ويتسقف لها ويتقالها برافو.. إنتتي 
موجودة.. ووجودك مرحب بيه.. 

وعلشان الاحتياج ده ما تمش إشباعه وهي صغيرة. فهي بتحاول 
دلوقت تحصل عليه بأي شكل» وبكل صورة.. زي العطشان اللي 
بيدور على نقطة ميه.. بس هي بتشرب من البحر.. وعمرها 
ما بت بع.. 


مهما حاولت توصلها إنك مهتم Lyn‏ هاتفضل تدور على اهتمام 
آکس وأضواء أكتر. وعلاقات آمتع. . لغاية ما تتعالج.. 


هي في الحقيقة بتکون محتاجة انك توصلها انك بتحبها ومهتم 
بيها مش علشان مظهرها وشكلهاء وإنها تستاهل تتشاف وتتقبل 
من غير ما تدفع أي من.. وان وجودها مبهج ومرحب بيه زي 
Lo‏ هو بدون تجمیل.. 


ساعتها ممکن تتغير.. 


وتتحوّل لبني آدمة تانی.. 


۳۳ 


(w) 
علاقة التقمص‎ 


في العلاقة دي إنت مش انت.. إنت لابس حد.. وبتعمل علاقة 


یعنی حد انت بتحبه وعاوز تبقی زیه. آبوك» «Lolo‏ آستاذك» 
اي حد.. قوم تتقمص.. تتکلم }4< تتصرف Ay}‏ تلبس زيه.. 
كده يعنى.. 


حد انت بتحبه ومش عارف توصله.. ممثل» مغني» برضه 
bs‏ وتبقی نسخة مني.. 


دي حاجة غير التقلید.. التقلید انت بتعمله وانت واعي بيه.. 
عارف إنك معجب بفلان وبتقلده.. إنما التقمص ده بيحصل 
بدون وعي. عقلك الباطن هو اللي بيعمله وإنت مش واخد 
بالك.. 


ساعات بقی- وده الأصعب- بتتقمص حد انت مش بتحبه.. 
بالعكس.: انت تشه وتف دا DS‏ وینوا ده 
(تقمص العتدي).. يعني حد اتظلم «Lito‏ پيجي بعد شوية 
هارس نفس الظلم بالظبط مع حد آضعف منه.. مع إن التوقع 
إنه یتعلم وما یکررش اللي حصل معاه.. طالب جامعة جه في 
لجنة امتحان الشفوي والدكتور بهدله وطلع عينه.. تلف الأيام 
ويكون في نفس مکان الدكتور. وبدل ما يعمل العکس ويكون 
طيب وكويس وعادل.. لأ.. ده يتقمص الدكتور اللي امتحنه زمان 


ا 


ويبقى نسخة منه. ویعمل نفس اللي اتعمل معاه بالظبط.. 


فيه Laub‏ أمثلة أخرى.. تلاقي كتير من الآباء والأمهات بيعملوا 
مع أولادهم وبناتهم نفس اللي اتعمل معاهم بالظبط.. إنت 
ممكن تكتشف ده في نفسك لو عندك آولاد.. في موقف معين 
تكتشف وتقول: ياه ده بالظبط اللي كان أبويا بيعمله معایا.. أو 
تكتشفي إن ده نفس الكلام أو نفس التصرف اللي كانت بتعمله 
والدتك معاي.. نسخة مكررة من نفس السيناريو.. وكأني باتقمص 
آدوار الآخرينء وأعملها في علاقاتی.. 


التقمص ده ساعات بيكون مطلوب كشكل من آشکال التعلم أو 
النمو النفسي.. باتقمص حد. أتعلم منه dele‏ وبعدين خلاص.. 
زي الجاکیت كده اللي ممكن ألبسه في وقت معين وأقلعه 
بعدها بشوية وألبس غيره وهكذا.. لغاية ما تتكوّن شخصيتي, 
ويبقى LY‏ ملامح بتاعتي آنا.. إا لو تحوّل الجاكيت ده لجاكيت 
جبس مش بيتقلع.. يبقى عمی, وعدم وعي» وثبات في ال مكان.. 
وساعات أذى للنفس أو الغير.. 


نا تعمل علاقة مع حد.. glo‏ اسأل نفسك.. هو في العلاقة go‏ 
أو في الموقف ده.. أنا مين؟ 


أنا مين؟ 


۳۳۵ 


دي بقی من آخطر العلاقات بجد.. 


un‏ کده أي مجموعة من البشر هایجتمعوا مع بعض, لو 
ما کانش فيه هدف معين oad‏ أو حاجة معينة هما ناويين 
يعملوها بوعى -إن شالله يخرجوا یتفسحوا- فالجموعة دي 
ممكن تؤذي أصحابها.. 


مستشفی.. اتحاد ملاك 3 عمارة.. فريق رياضى.. أو أي جمع 


فيه pte‏ کامل اسمه سیکولوجية الجموعة Group)‏ 
«(Psychology‏ العلم ده بيدرس بکل تفصیل ودقة إيه اللي 
بیحصل بين الناس لو اتجمعوا مع بعض.. إيه اللي بيحصل على 
المستوى النفسي والعقلي والعاطفي.. لأن وجود مجموعة من 
الناس في مجموعة. زي Lo‏ هو ممكن allas‏ أحسن ما فیهم. 
ممكن كمان يطلّع أسوأ ما فیهم.. 


من الناس.. 


ممكن ال مجموعة- بشكل واعي أو غير واعي- تتعامل مع حد 
کلهم. عنده عقل أو علم أو إحساس أو أي حاجة أكتر منهم, 


۲۳۹ 


وبالتالي هایقدسوه ویلهوه ویخلوا وجود المجموعة وآفرادها 
معتمد على وجوده.. وسلامة ال مجموعة ونجاحها بایده لوحده.. 
خطورة الحكاية دي هي Sol Lyi]‏ هاتخلي كل آفراد المجموعة 
یخلوا مسئولیتهم عن أي dele‏ تحصل.. ما هو اللي يعرف.. هو 
اللي فاهم.. Lio]‏ ماشيين وراه وثانيًا الجموعة هاتحمل الراجل 
ده فوق طاقته. لغاية ما ينهك ویتعب Log‏ یقدرش «Jasa‏ 
ساعتها المجموعة بکل بساطة هاتبدأ تهاجمه وتتکالب عليه 
وتخلص منه.. ویجسوا غبره. يلعبوا معاه نفس اللعبة.. 


کمان ممکن أي مجموعة تتحوصل حوالین نفسهاء وتنفصل عن 
العام الخارجي. ویتصوروا إنهم تحت تهدید مستمر منه.. 
ویعیشوا في وهم الكز والفر.. يعني يبقوافي حالة كراهية 
واستنفار وحرب شرسة مع كل وأي حد غيرهم.. لأنهم متصورين 
إن الكل بيتآمر علیهم. وغيرهم بيكرههم.. وده طبعا بیخلیهم 
ما يعملوش أي dole‏ حقيقية على أرض الواقع» وما يقومش كل 
واحد فيهم مسئوليته تجاه نفسه وتجاه المجموعة, ولا يشوف 
إنه شخصيًا مسئولء زيه زي غيره. 


وساعات اتنين أو أكتر من المجموعة يقرروا يعملوا مع بعض 
علاقة خارج المجموعة وبدون علمهاء وبيكون جزء من العلاقة 
دي الخروج عن القواعد العامة للمجموعة مهما كانت بسيطة.. 
وممكن العلاقة دي في بعض الأوقات تتم تحت سمع وبصر 
وهبارکة المجموعة نفسهاء بس دي قصة كبيرة صعب شرحها 
دلوقت.. 


۳۳۷ 


ممکن کمان ال مجموعة ما تبقاش مجموعتة.. يعني کل واحد 
نساعدش بعض, ما نشیلش هم yas‏ ما نبقاش مسئولین عن 
بعض.. وده بهدد بقاء وحياة ومصلحة وحتی متعة آي مجموعة.. 


الأخطر والأخطر.. هي إن الجموعة تبقی مجموعة بزيادة.. 
بمعنى إن الفوارق بين آفرادها تدوب وما تبقاش واضحة یبقوا 
شبه بعض, وكأنهم شخص واحد.. یتکلم وا بنفس dy al)‏ 
یفکروا بنفس الشکل. وساعات حتی یلبسوا زي بعض. ویبقوا 
نسخ من بعض.. وده بيلغي أي فرص في التلقائية والابداع والتفرد 
والاختلاف بين أعضاء الجموعة دي. 


الحاجة السادسة والأخيرةء هي إن الجموعة زي ما اختارت في 
الأول حد تقدسه وتعتمد «dudo‏ فيي ممکن تختار حد تخلیه 
(كبش فداء) وتبقى عايزة تطرده منها.. وده فيه كلام لوحده.. 


اللي يمنع كل ده.. اللي هنع الست حاجات دول وغيرهم (فيه 
حاجات تانية كتير).. هو أن كل حد فى أى مجموعة من الناس 
يبقى عارف إنه هو شخصيًا مسئول عن نجاح أو فشل الجموعة 
دى.. وإنه مطلوب منه يعمل اللى عليه بكل إخلاص وصدق 
ووعی» علشان ده فيه الفايدة وا مصلحة والنجاة.. ليه.. ولكل 


غير كده.. العواقب ممكن تكون وخيمة.. وخيمة جدًا.. 


۳۳۸ 


(1a) 


علاقة كبش القداء .. 


فيه ظاهرة شهيرة Me‏ بتحصل في كتير من الجموعات.. اسمها 


الناس في المجموعة بیختاروا- DIE‏ بشکل غير واعي- حد منهم 
ویبدآوا يشوفوه على إنه آسواً واحد فیهم.. حدّ يقول عليه 
أناني.. حد تاني يقول عليه خاين.. حد تالت يفتش في نيته 
واللي ورا أفعاله.. 39 الحقيقة کل واحد فيهم بيرمي ابیسقط 
عليه اللي هو مش قابله في نفسه شخصيًا.. 

واحد مش قابل ضعفه ومش عايز يشوفه في نفسه فيسقطه على 
(كبش الفدا) ويقولك ده الضعيف اللي فينا.. واحد مش عاوز 
يعترف قدام نفسه إنه كاره وحقود فيرمي ده على (كبش الفدا) 
ويقول ده الحقود بتاعنا.. واحد مليان نرجسية وشعور مريض 
بالعظمة ينكر ده في نفسه ويشوف (كبش فداء المجموعة) على 
إنه شخص منفوخ ومغرور وغير مبالي بالآخرين.. 

شوية doit‏ تتعامل ال مجموعة مع الشخص ده على انه مصدر 
للمشاكل وسبب للمتاعب وساعتها يكون الحل الوحيد بالنسبة 
لهم هو تطفيشه والتخلص منه خارج الجموعة إلى الأبد. 
بأساليب كتير جدًا.. ودي حكاية معروفة ومشهورة وبتتكرر من 
أول التاريخ لغاية نهايته.. 


۲۳۹ 


الحاجة الأولى هي إن (کبش الفداء)- اللي LIE‏ بیکون شخص 
طيب وساذج وحسن النیة- ساعات بیصدق اللي أسقط عليه 
ویستقبل نفسه فعلا على di)‏ إنسان سيئ وملیان بکل العیوب 
اللي اتیموه بيها بدون وجه حق.. ویلبس اللي اترمی علیه.. 
وساعات ببقاه ویتحول ليه فعلا.. 


الحاجة التانية وهي الأهم.. إنه في آوقات كتير (کبش الفداء) 
نفسه بیکون ليه دور في إنه یکون GES)‏ فداء).. لأنه سكت 
على الأذى» وسمح بالضرر وساب حدوده مفتوحة لكل من 
هب ودب وخلى أرضه مستباحة لكل اللي عايز يرمي فيها 
نفايات نفسه وقاذورات حياته.. 


(كبش الفداء) مش داها ضحية.. بالعكس.. ساعات بيكون أحد 
المشتركين في الجرهة.. وساعات بيكون هو البادئ اللي بيستدعي 
من اللي حواليه الظلم ويغريهم بالأذى.. وبعدين يشتكي.. 
ويفضل يشتي.. 


إذا كنت في يوم (كبش فدا).. فشوف مسئوليتك عن حدوث ده 
أو عن استمراره.. 


وإذا كنت من اللي بيستمتعوا بصنع (كبش فدا) من اللي 
حواليهم.. 


۳۶ 


۲۰( 
علاقة تحقيق النبوءة 


هنا.. حد بیعمل معاك علاقة علشان بحقق نبوءة خاصة Am‏ 


يعني واحدة مصدقة إن كل الرجالة وحشین وكدابين وخاینین» 
تروح تتجوز واحد. وتتعامل معاه بشکل صعب وغریب. وتطلع 
منه آسواً ما فيه»ء لغاية ما يزهق منها ويبدأ يبص لغيرهاء 
وتتحقق في الآخر نبوءة (کلهم خونة زي بعض).. 

واحد مقتنع إنه فاشل وان ما فيش أملء يقوم پشتغل شغلانة 
مش مناسبة ليه ولا مؤهلاته ولا لقدراته.. ویعمل مشاکل في 
علاقانه بزمايله ورؤسائه.. بعد شوية يترفد من الشغلء ویقول 
بينه بين نفسه (أهه.. أنا كنت عارف كده من الأول.. أنا Mol‏ 
فاشل).. 


كتير مننا بيبقى عنده (نبوءة) داخلية. وبيسعى طول الوقت 
فى حياته وعلاقاته إنه يثبتها ويؤكدها.. علشان ده اللى وصله 
3 تجارب وعلاقات قبل كده.. وده اللي اتعلمه عن نقسة وده 
اللي ما یعرفش غبره.. 

آشهر النبوءات دی: (آنا ما استاهلش آنا فاشلء آنا دايا ضحية, 
الناس كلها EIER‏ دول خاینن ما فيش آمان لحد. ما حدش 
بيفهمني. وهک[ذا).. 


مشكلة الحكاية دي إن صاحبها بیقعد Lay Ss‏ عمال على «Js‏ 
وهو مش واخد باله» ولا حتی الناس اللي في علاقة معاه واخدین 


بالهم .. 


Je‏ بالك إنت بقی.. 
ما تخلیش حد يحقق النبوءة بتاعته على إيديك.. 


ما تخلیش Jo‏ پلبسك دور مش بتاعك فى علاقته بيك.. 


شوف اللي معاك عاوز يطلع منك إيه.. 


واللا أسوأ ما فيك.. 
الحكاية دى بنتعلمها بالخبرة وبالتجربة.. فمفیش مشكلة el)‏ 


تکون اتقرصت مرة واللا اتنین.. 


۲: 


)1( 
علاقة البلع 


فى العلاقة دى.. طرف بيحاول يخلي نفسه المصدر الوحید لكل 
dele‏ بالنسبة للطرف GLY)‏ اللى بیعتمد عليه اعتمادًا „lbs‏ 


تصوروا مثلاً أم بتعزل أولادها عن العام, وتومّلهم بكل طريقة 
إنها المصدر الوحيد لكل حاجة» يسمعوا كلامها هي وبسء 
يطمنوا ليها هي aig‏ ما يآمنوش لأي حد في الدنيا غيرها.. 
هي بس اللي بتحمیهم. وتهتم بیهم. وتحبهم.. وا مكان الوحيد 
الآمن ف الكون هو جنبها وبين ايديها.. الناس وحشة.. الأصحاب 
مش كويسين.. ماتخرجوش.. ماتسافروش.. خليكوا هنا معايا.. 
معايا LI‏ لوحدى.. جوه أعمق نقطة فى حضنى..وفي نفس الوقت» 
تزرع فيهم خوف وشك وساعات كتير كره لأي حد تاني يحاول 
يقرب منهم» إن شالله يكون أبوهم شخصيًا.. 


pil‏ دي بيكون Laws‏ شعور رهيب بالوحدة. وعدم الأمان.. 
وبتحاول تستمد شعورها بالأمان والاطمئنان والراحة من خلال 
إحساسها إن أولادها محتاجينها طول الوقت.. فكده يبقى ليها 
لازمة. ووجودها يبقى مهم وليه معنى... منتهى الغلب.. بتكون 
من جواها Lows‏ رغبة دفينة وغير واعية إنها ترجّع الأولاد دول 
جوه بطنها (رحمها) تاني.. ولو طالت تبلعهم علشان تعمل 
كده- من كتر جوعها واحتياجها للأمان- يبقى يا ريت.. الكلام 
ده مش هزار.. 


ممکن کمان زوجة تبلع جوزها.. أو زوج aly‏ مراته.. محدش 
بيحبك غیری.. محدش بيفهمك زيي.. قوللى على کل حاجة 
إوعى حتی ترمش بعينيك.. ماتسیبنیش لوحدی.. وآنا برضه 
مش هاسيبك لوحدك.. 

ممکن آصحاب ببلعوا بعضء وکل واحد فیهم یعمی نفسه عن 
الحياة ومایشوفش Lad‏ غير صاحبه GUI‏ لو بعد عنه.. الدنیا 
تتهد.. وطبعا كتير من علاقات الحب.. مليانة بلع.. 

النوع ده من العلاقات بيؤدى لنتيجة واحدة حتمية مالهاش 
احتمالات آخری.. وهی |نها من ناحية بتوقف النمو.. بتمنع 
الكبران.. بتخلى الطرف الآخر داها ضعيف وصغير وخايف 
وقليل الحيلة.. داها محتاج الحماية واطوافقة والاعتمادية.. عمره 
مايحس بنفسه ولا اختلافه ولا تفرده.. عمره ما يبقى نفسه.. 
لأنه داها هايبقى نسخة ممسوخة مبلوعة مشوهة من کائن 
تانى غيره.. 

ومن الناحية التانية بيتخلق غول بشرى ضخم جعان مش 
بيشبع من بلع البنى آدميينء وجرهم إلى أفخاخه النفسية.. 
ومش بيكون ليه أى حل غير العلاج النفسي. 

با مناسبة.. ساعات ده بيكون ال معنى النفسی (لأمنا الغولة).. 
و(للنداهة) اللى بتنده على ضحاياها فى كل مكان.. علشان 
حافظوا على حدودكم النفسية من الاختراق والاقتحام والاختفاء.. 


قولوا (Y)‏ لأى حد يحاول يمسح وجودكم فى وجوده.. 
ماتسمحوش لحد يبلعكم.. وماتبلعوش حد.. 


Yee 


(vr) 
العلاقة مع شخص انطوائي‎ 


العلاقة دي 2 فيها إنك لوحدك.. علشان الطرف التاني في 
العلاقة Wow‏ طول الوقت انه يكون لوحده.. 


لوحده. ومبسوط إنه لوحده.. بيحب حتى بتحرك لوحده. 
ويسافر لوحده. ويشتغل لوحده.. 


مش بيستمتع آوي بكونه في علاقة مع حد. ومش بيحب وجوده 
3 وسط ناس أو مجموعة أو شلة أصحاب.. هو معندوش شلة 
أصحاب أصلا. 

ما يفرقش معاه رأي حد فيه» ولا بالإيجاب ولا بالسلب. YY‏ أصلا 
وجود الناس معاه مش فارق.. مش بيعبر عن مشاعره أوي 


سيبك بقى من كل الكلام ده.. ده الكلام المكتوب في الكتب.. 


في الحقيقة» مهم تعرف إنه من جوه dir‏ الشخص ده حسّاس 
لأقصى cd yo‏ وبيحس ويتفاعل مع كل حاجة» بس ده مش 
هو كمان عواطفه ومشاعره عميقة وقوية. بس بيعرف يتحكم 
فيها کویس Log‏ يظهرهاش.. 

Yeo 


هو في آعمق آعماقه محتاج lhe‏ لوجود الناس حوالیه.. محتاج 
لوجود أي حد وكل حك.. 


لدس.. 


واللي بعد (بس) هو المشكلة.. 


الث لشخص ده جواه bl‏ نفسي رهي هيب من ناس cd‏ من حد 
في حياته قبل کده AV‏ ده خلاه يقرر ما يقربش من أي حدّ 
أحسن يتجرح ويتام تاني.. الألم ده جواه غالبا من سنين.. 


هو بياخد باله من كل dole‏ وبيحس بكل dole‏ وإحساسه 


die gls‏ ومشاعره أعلى وأقوى.. بس ألمه أكبر ومالهوش 
«DILO‏ 


اعذره.. وقرزب dic‏ بالرّاحة. ما تهجمش عليه وتخترقه. هاتلاقبه 
آول ما بطمنلك. یفتحلك آبواب نفسه.. ویقولك اتفضل.. 


ساعتها drab‏ أكتر. واديله السافة والساحة الناسبةء واقبله كله 
على بعضه من غير شروط ولا حسابات.. 


هاتکسبه. وتکسب العلاقة معاه.. 


ven 


(wr) 
العلاقة مع نسخة قديمة من نفس الشخص‎ 


العلاقة دي بیکون Lyd‏ ظلم شدید QU‏ إنت عامل معاه علاقةء 
أو WU‏ عامل معاك علاقة.. 


إنت هنا بتتعامل مع نسخة قدهة للبني آدم اللي إنت معاه.. 
يعني يكون حصل بينكم موقف زمان. وإنت أخدت صورة 
معينة في ذهنك عن الشخص ده.. أو يكون الشخص ده فعلا 
كانت ليه صفات وتصرفات أو طريقة تفكير قبل OLS‏ واتغيرت.. 
لكن إنت ما زلت مثبته عند الصورة القدهة» ومش راضي 
تغيرها.. ۱ 


مع إن الحركة هي الأصل.. والتغيير هو الطبيعة.. لكن إحنا 
ساعات بنششت نفسنا ونثبّت غيرنا عند موقف.. أو تفاعل.. 
أو كلمة.. أو نظرة.. أو غلطة.. أو لحظة فشل.. أو حتى لحظة 
نجاح.. ونحرم نفسنا ونحرم غيرنا من فرصة جديدة.. ورؤية 


علماء مدرسة الجيشتالت في العلاج النفسي بيقولوا إن الواحد لو 
باصص لشجرة.. عينيه بتاخد ليها أول لقطة وتخزنها في الذاكرة.. 
وتبطل تستقبل منها أي صورة تانية.. لغاية ما يهب شوية رياح 
يحركوا ورقها.. ويهزوا أغصانها.. فعينيك تفوق.. وتبدأ تستقبل 
الصورة والصوت من جديد.. 


Lis}‏ بنحب الراحة.. مدربين على الاستسهال.. مش عاوزین نبذل 
مجهود نشوف بيه أي dele‏ جديدة مُمكن تلخبط تصوراتنا 
القدهة.. أو تهد بُنيان بنیناه على مدار سنين أو حتی آیام.. ov‏ 
ده معناه إني آنا کمان أتغير طاها اللي قدامي بیتغیر.. وأتحرك 
زي اللي قدَّامي ما بیتحرك.. ویبقی عندي استعداد آراجع نفسي 
في كل تصوراتي وأفكاري ومعتقداتي» وأكتشف إني غلط.. وأصحح 
نفسي.. وده صعب وعاوز مجهود ومسئولية.. 


فيبقى الأسهل ان في GLEE‏ أخلي كل واحد زي ما هو يتغير 
ويتشال ويتحط.. وأنا مش شايف تغييره. ومش باتعامل إلا مع 
نسخته القدهة اللي في دماغی.. 


زي ما بیتعمل أب - ديت لبرامج الکمبیوتر.. 


Lo]‏ محتاجین نعمل أب - ديت يومي لنفسنا وللآخرین.. 


YEA 


(ve) 
علاقتك بدورك في الجتمع‎ 


Lio}‏ بنتولد وجوانا برنامج الهي اسمه الفطرة. ببحدد حقيقتنا 
وهویتنا.. 


الآباء والأمهات بعد شوية بیحطوا Lid‏ برنامج GU‏ اسمه التربيةء 
شوية کمان وييجي الجتمع اللي Lio]‏ عایشین فيه یزرع جوانا 
برنامج تالت آخطر.. اسمه (الدور الجتمعي).. وده بتتوارثه 
الأجيال التعاقبة لغاية ما ينسوا آصله وآهدافه ومعناها 
وتوقيتها ومدی مناسبتها لكل زمان ومکان.. 


من آهم الأدوار المجتمعية اللي اتزرعت Lad‏ (ولا زالت (Gb‏ 
دور الرجل ودور ال مرأة- خاصة في مجتمعاتنا الشرقية. 


في العادة.. Li‏ باتكلم عن اللي بتتعرضه الأنثى في مجتمعاتنا 
الشرقية من قهر وظلم وتشويه واختزال.. وعن الرسايل النفسية 
السيئة والمؤذية اللي بتوصلها عن نفسها وعن جسمها وعن 
أنوثتها من البيت والمدرسة والشارع.. وكل حتة.. والاي بتفضل 
تدفع تمنها بعد كده طول عمرها.. الا من رحم ربي. 


المعادلة التاني.. عن الرجل.. اللي يبدو للوهلة gil‏ وبالنظرة 


Lyi‏ الرجل.. لقد ظلمتك أمك.. وظلمك آبوك.. وظلمك هذا 
المجتمع الفصامي.. 

ظلمتك elo)‏ (مع حفظ کل الألقاب والاحترام وکل Lb (dele‏ 
وصلت ليك بقصد أو بدون قصد انك آفضل من اخواتك البنات» 
وانك من حقك تعلي صوتك على آختك» وتؤمرهاء وتتحکم 
Lyd‏ وتراقبهاء وفي بعض الأوقات تمد إيدك علیها. 

ظلمتك يا فضلت هي وغيرها تحمل وتولد وتحمل وتولد لغاية 
ما تخلف ولد.. راجل.. ينادوها باسمه. وتتشرف بوجوده وسط 
آهلها وقرایبها.. 

ظلمتك LE‏ فضلتك على أختك في المعاملة. والتعليم» وحرية 
الحركة. ومنحتك حقوق كتير جذا منعتها عنها.. 

ظلمتك Ü‏ خلت أختك تنضف وراك» وترتب آوضتك» وتغسلك 
هدومك. 

ظلمتك Ús‏ وصلت ليك إن وجودك في البيت هو المصدر الوحيد 
للأمان والحماية والقوة والستر بعد أو بدل وجود أبوك.. 


اللي ظلمك هو كمان.. 


ظلمك.. نا علمك إن الرجولة هي الصوت العالي والخشونة 
والقسوة.. 

ظلمك.. Li‏ كان بيمسك إيدك ويخرج معاك ويوديك كل حتة 
هو بيروحهاء وما بيعملش كده مع إخواتك البنات.. 


YOu 


ظلمك Lb‏ فیّمك إن الراجل مش بیضعف ومش بيبكي ومش 
بیحن ومش بيرق ومش بیعتر عن مشاعره.. 

ظلمك ما وصلك إن الأنوثة ضعفء ومياعة» ودلع.. 

ظلمك UL‏ قالك إن شرفك مکانه خارجك.. وانه يقبع في جسد.. 
وزي ما آبوك وأمك ظلموك.. فایلجتمع كان ظلمه ليك آشد 
Ub‏ خرجت الشارع لقيت ضل راجل ولا ضل حيطة» والراجل ما 
بعیبهوش غير A‏ والکلام الجد يعني - فقط- كلام الرجالة.. 


نا لقيت نفسك بتعمل اللي إنت عاوزه. تعرف دي وتمشي مع 
«go‏ وأصحابك gatas‏ وأهلك يفرحوا بيك» وتبقى واد جدع 
مقطع السمكة ودیلها. 


Ub‏ اتعلمت إن الزوجة الشاطرة الجدعة هي ست البيت المطيعة 
اللي بتغسل وقسح وتنضف وتسحل نفسها كل ليلة وکل يوم 
علشان خاطر سيادة سعادة «¿Lolo‏ 

a‏ لقيت الراجل بيمشي قدَّام مراته وأمه واخواته البنات.. 

Lt‏ وصلك إن السبب في التحرش هو البنت ولبسها وکلامها 
ومشيتها.. 


لما وصلك إن كل وظيفة المرأة عبر التاريخ هي إنها كائن جنسي 
مخلوق لإشباعك ومتعتك. علشان حضرتك تؤدي دورك المقدس 
فى الحياة.. 


Yo) 


tb‏ وصلك 


إن الأنوثة إغواء وإغراء وانحلال» وان y‏ شیطان رجيم 
بيسعى Las‏ لإفسادك وإفساد مجتمعك التدین بطبعه.. 


نا وصلك إن المرأة هي أصل كل الشرور.. 
وحاجات تانية كتير أوي.. أصعبها على الإطلاق هو إن كل ده 


أو معظمه على الأقل وصلك زورا وبهتانا باسم الدينء اللی تم 
تسطيحه واختزاله وسوء فهمه إلى أقصى درجة. 


أنا بقول إنك مظلوم.. لكن مش بقول إنك ضحية.. لأنك 
مسئول عن تصديقك لكل الرسائل «so‏ وعدم مقاومتهاء بل 
وممارستها بكل إصرار ورعونة.. 

إنت صدقت كل ده لغاية ما بقى حتة «llo‏ ومن تفکبرك» 
ومشاعرك» وسلوكك. وبقى أي صوت مختلف معناه هدم 
منظومة هائلة من تکوینك الداخلي» واعادة مراجعة رهيبة 
لكتير من مسلمات «ello‏ ومسئولية إنسانية كبيرة جدًا ناحية 
نفسك وناحية غيرك.. 


عزيزي الرجل.. 
ارفع الغمامة من على عينيك.. 
وشوف الصيبة اللي (إنت).. أقصد اللي (إحنا) فيها.. 


voy 


(vo) 
Abuser مع شخص مستغل‎ Mall 


go Lab‏ الادة الخام للعلاقات الخطرة والمؤذية, OY‏ ممکن أي 
حد من اللي بیعملوا العلاقات الخطرة اللي اتکلمنا علیها قبل 
كده. يتحول في علاقته إلى Lo‏ مستغل.. Abuser‏ يعني.. 


النرجسي بیکون مستغل, السیکوباث Lede‏ مستغل, المدمن.. آه.. 
من غير pS‏ وغیرهم وغیرهم.. 


أي حد من دولء بیقدر بکل آشکال التلاعب ساعات» والفغط 
ساعات» والحبلة ساعات. والرشوة العاطفية ساعات» انه 
يستغلك ويستهلك مشاعرك ووقتك وفلوسك وطاقتك وحياتك 
كلهاء لغاية ما تلاقي نفسك في الآخر.. مش لاقي نفسك أصلاً.. 


أكبر وأغرب مشکلة شوفتها في العلاقات ago‏ مش بتکون في 
الستغل, لا.. بتکون في الشخص التاني.. الشخص الستغل.. اللي 
بیخضع للاستغلال يعني.. وهي انه بیکون اختار العلاقة «go‏ 
والبني pol‏ اللمؤذي ده من بين کل الدنياء علشان پلزق dá‏ 
ویرتبط cds‏ ویقول يا ده.. يا بلاش.. وبيرفض کل وجهات النظر 
والنصایح ومحاولات اللي حوالیه cL yy‏ العلاقة دي.. وبیفضل 
pare‏ إنه یکمل فيها.. بیکونوا عاملین زي الفتاح والقفل.. هجرد 
ما بیلاقوا بعضء بیعرفوا بعض» ومش بیستغنوا عن بعض تاني.. 


voy 


الشخص ده (الستعل).. بیکون جواه إحساس عمیق انه ما 
يستاهلش, إن قيمته قليلة جداء إن وجوده مالهوش لازمة.. إنه 
آخره کده.. وأحسن ما هكن الحصول عليه هو ده.. علشان 
بالظبط العنی ده.. انت قلیل.. انت ما تستاهلش غير الأذى.. 
ده آخرك.. وعلشان OLS‏ برضه بیکمل 3 العلاقة «go‏ وببيرفض 
يقطعهاء لأنه ما صدق لقی اللي يؤذيه بالنيابة عن نفسه.. 
حكاية صعبة ومعقدة وبتتعب کل العالجین وا محللين النفسین.. 
اللي يحميك من العلاقة اللي زي دي ۳ حاجات.. 

الحاجة الأولى هي إن حدودك تبقی واضحة Ladle gig‏ یکون 
فیها أي sl‏ من أي نوع تنهیها فورً.. 

الحاجة التانية هي إنك تعرف تقول (Y)‏ عند اللزوم لأي حد 
مهما کان.. علشان go (Y)‏ هي اللي هاتحمي بیها حدودك من 
أي اختراق.. 

الحاجة التالتة والآهم.. هي إنك تصدق طول الوقت إنك 
تستاهل وتعامل نفسك بکده.. وتؤكده لنفسك كل شوية.. 
تستاهل تتحب» وتستاهل تفرح. وتستاهل تعیش. وتستاهل 
تحترم.. وطول ما إنت مصدّق cos‏ كل اختياراتك هاتکون في 
نفس اتجاهه.. وطول ما آنت مش مصدقه. اختياراتك هاتکون 
دايا في اتجاه الأذى والضرر والانكسار.. 


إحنا بنختار اللى إحنا مصدّقين إننا نستاهله.. 
بنختار.. اللى إحنا مصدّقين.. إننا نستاهله.. 


of 


(ru) 
علاقة التقمص الاسقاطي‎ 
اسمها صعب.. مش کده؟‎ 
مستغرب مشاعرك؟‎ EL] كام مرة حسيت‎ 


كام مرّة سألت نفسك السؤال ده: هو DI‏ حاسس كده ليه مع 
إن ما فيش dole‏ حصلت تستدعی الاحساس Foo‏ 


كام do‏ ظبطت نف نفسك وإنت متأم من غير سبب للأم.. غضبان 
من غير سبب للغضب.. كاره بدون مُبرر للگره.. أو حتى بتحب 
بدون مبرر للحب..؟ 


كتير lie‏ من مشاعرنا هي في الحقيقة مش مشاعرنا.. هي 
مشاعر اتزرعت فينا.. حد تانى رماها من جواه عليك.. يعني 


ساعات بيكون فيه حد جواه مشاعر زهق أو فیق, وهو مش 
قابلها أو مش مستحملهاء أو أصلاً بينكرها.. تقعد سيادتك قدامه 
دقيقتين.. يقولك بص إنت زهقان.. شوف إنت متضايق.. أديك 
مش مستحمل.. عمال تبص في الساعة.. مكشر.. مالك كده 
مكتئب؟ إنت حزين ليه؟ أو حتى من غير ما يتكلم أصلًا.. 


Yoo 


ساعات حد یکون ملیان من جواه خيانة وکدب وخداع.. ويبدأ 
يرمي ده عليك ويحسسك إنك Lglo‏ مشكوك فيك وداهًا موضع 
اتهام.. لغاية ما حضرتك fs‏ تعمل ده فعلا.. 


ممكن Lo‏ يكون مليان غضب» بس مش بيعبر عنه» أو حب 
ومش بيعبر عنه. أو حتى كره وبرضه مش بيعبر عنه.. وبنفس 
طريقة الضغط والإقناع دي يوصلك إنت إنك تعبر عن اللي 
جواه هو.. ولا إنت واخد بالك.. ولا هو كمان واخد باله.. 


الموضوع ده اسمه (التقمص الإسقاطي).. يعني حضرتك 
(بتتقمص) اللي غيرك (بيسقطه) عليك.. وده بيحصل كتير في 
بعض العلاقات.. على مستوى الأفراد وعلى مستوى المجموعات 
أو العانلات.. 


يعني واحد يزرع مشاعره اللي مش عارف يقبلها في نفسه أو 
يحتويهاء جوه واحد تاني.. أو مجموعة (أو (Abe‏ تزرع مشاعر 
مُعينة جوه واحد أو جوه مجموعة تانية.. عيلة تزرع جوه 
واحد انه فاشل.. إنه سيئ.. إنه ما يستاهلش.. وهو يصدّق ده. 
وممكن يعيش حياته كلها بيه.. 


وقعت في الفخ ده قبل كده؟ حسيتي قبل كده بأحاسيس غريبة 
عليكي ومش بتاعتك؟ 


طيب نعمل إيه؟! 


۳۹ 


خلي 3 علاقاتك فلتر.. آیوه فلتر.. واستخدمه کل بوم. وبعد 
شويه هاتتعلم تستخدمه كل ساعة.. وكل دقيقة.. وكل ثانية.. 


أول ما تلاقي فيه مشاعر جواك غريبة عليك وعلى فطرتك 
وطبيعتك.. على طول استرجع إيه اللي حصل قبلها.. قابلت مين؟ 
اتصلت بمين؟ شوفت إيه في التليفزيون.. أو السینما.. أو الشارع.. 
أو الشغل؟ اتعاملت مع مين.. فين.. ليه.. إزاي؟ وابدء استخدم 
الفلتر.. ونفشي نفسك من شوائب الآخرين اللي اتخلصوا منها 
عندك.. وارمي لكل حد حاجته اللي رماها جواك.. وابدء دورة 
جديدة من تنقية نفسك.. كل يوم.. 


دورة جديدة.. من تنقية نفسك.. كل يوم.. 


voy 


(vy) 
علاقة الزواج‎ 
هل الزواج علاقة؟‎ 
علاقة الزواج من أهم العلاقات اللي ممكن نتكلم عنها..‎ Lab 
بس الأول تعالوا نسأل نفسنا.. هو الزواج أصلا علاقة؟ هو‎ 
الزواج في حد ذاته معناه نجاح العلاقة بين اتنين؟ هو الزواج‎ 
ضمان لاستمرارية الحب؟‎ 


الحقيقة إن الزواج في حد ذاته مش علاقة أصلا.. الزواج مجرد 
إطار لعمل علاقة.. 


يعني إيه؟ 


يعني الزواج هو بس فرصة لعمل علاقة.. وسط ملائم لعمل 
علاقة بين اتنين.. 

وكل اللي قبل الزواج (من حب أو استلطاف أو معرفة صالونات 
أو غيره) يستوي ويتشابه في أنه طريق يمهد لوضع الطرفين في 
ال مكان والظروف المناسبة لصنع وإنجاح (أو إفشال) العلاقة دي.. 
وهما وشطارتهم بقى.. 

فيهم یکون نفسه. بکله وبکامله» بدون رتوش ولا مخاوف ولا 
حسابات.. ویکون قابل الطرف GLY!‏ قبول deb‏ بدون شروط 
ولا تعجیزات ولا تهدیدات.. 


vor 


علاقة فيها كل واحد >-< وفي نفس الوقت منتمي للزواج وللأسرة 
وللبيت.. 


علاقة فيها كل واحد عايش وسامح للتاني إنه يعيش.. 
علاقة فيها كل واحد راضي وسامح للتاني إنه يرضى.. 


علاقة كل واحد فيها ليه دوايره وذاتيته واستقلاله. مع كتير من 
خطوط التلاقي والتوازي والاختلاف والتماس مع الطرف الآخر.. 


أو تكون العلاقة دى مش حقيقية.. 


ویداری عنه باقى نفسه.. وأجزائه.. 


أو يخنقوا بعض.. وكل حد فيهم يلف حوالين رقبة التاني حبل 
غليظ من الهموم أو المشاكل أو الشكوك.. 


أو يعجزوا بعض.. وما حدّش فيهم يقنع ولا يرضى ولا يبطل 
مطالب وشروط.. 


أو يتشعبطوا في بعض.. وكل حد فيهم يعلق حياته ووجوده 
وسعادته ورضاه على التاني.. مش على ربنا ولا على العلاقة 


الزواج هو اختبار لكونك حقيقي أو مزيف.. 

الزواج هو انك تختار ما بين إنك تکرر سيناريوهاتك القدهة, 
أو سیناریوهات آسرتك أو قرايبك أو معارفك أو آصحابك.. أو EL)‏ 
تكتب سیناریو جدید LLE‏ ليك ولشربك حياتك بکامل وعيك 
وإرادتك ومسئوليتك.. 


الزواج (ونجاحه أو فشله) قرار.. بيتجدد كل يوم وكل دقيقة وكل 
لحظة.. زي التقس.. وزي نبضات القلب.. 

الزواج.. مش هو نهاية القصة زي الأفلام العري.. 

الزواج بداية.. 

بداية حياة..أو بداية موت.. 

الزواج إما أرض خصبة لزرع الحب.. 

أو أرض وعرة لزرع الكراهية.. 


الزواج.. إما روضة من رياض الجنة.. 
أو حفرة من حفر النار.. 


فيه كلمتين عاوزكم تحفظوهم.. وترددوهم.. وتعتبروهم قسم 
وعهد قذام نفسكم وقذام ربنا Lb‏ تيجوا تتجوزوا.. ممكن حتى 
تقولوهم بعد الصيغة الرسمية للزواج مباشرة.. الكلام ده لكل 
المقبلين على الزواج.. ولكل المتجوزين اللي عاوزين يجددوا قرار 
جوازهم مع بعض.. 


MO 


قول ورایا (واٍنتی $98 بصيغة المؤنث): 

"آشهد الله وآشهدکم... 

إني قابلك كلك على بعضك.. قبول موقف. ما يتغيرش بتغير 
أحوالك.. قبول لحسابك مش لحسايء قبول بدون شروط.. 
lo‏ مش هاخنقك ولا أطبقك ولا أعجزك ولا آختزلك, ولا أسمحلك 
تعملى معايا ده.. 

وإني مش هامارس معاي في يوم من الأيام ولا هاسمحلك تمارسي 
معايا دور الضحية ولا دور الجاني ولا دور المنقذ.. ولا غيرهم.. 
dls‏ أحترمك وأقدرك وأهتم بيكي.. وأحبك وأسامحك وأعذرك 
وأديلك فرص وسماح وبرااااح.. 

وإني ما اتشعبطش فيك ولا آسمحلك تتشعبطي فیا..واننا نکر 
وننضج ونتحمل السئولية من خلال علاقتنا «gas‏ 

وإني آقبل معاي وأساعدك تقبلي معايا ضعفي وضعفك. itis‏ 
وأممك» وموتي وموتك.. 

Lei ls‏ معاي بنفسي الحقيقيةء وأساعدك تحيي معايا بنفسك 
الحقيقية. في وجود الناس وفي وجود ربنا.. من غير ما نلغي أو 
وإني أفضل مصدّق إني أستاهل» وأساعدك تفضاي مصذقة إنك 


GLo dls‏ معاي تكون بداية جديدة في طريق النور.. وخطوة 
جديدة فى سكة الحقيقة.. 


امين.. امين.. 


"5١ 


(YA) 
ASA 


مبدئيًا مهم إننا نعرف إن الجنس حاجة. والعلاقة الجنسية 
حاجة تاني خالص.. 


الجنس هو فعل جسدي ميكانيكي في معظمه. مش لازم يكون 
مرتبط بأي مشاعر أو التزامات نفسية أو معنوية بين الطرفين.. 
يعني في ثقافات مختلفة عنناء ممكن واحد هارس الجنس مع 
واحدة Lo‏ یعرفهاش. ممكن واحدة تمارس الجنس مع واحد مش 
بعض gle‏ ساعات بيحصل الجنس تحت الضغط أو الإكراه 
أو بالقوة أو الاغتصاب.. كل ده اسمه جنس.. وبس.. 


آما العلاقة الجنسية. فهي علاقة بكل تفاصيل ومعاني الكلمة.. 
يعني فیها مشاعر وأفكار, والتزامات أخلاقية ونفسية وجسدية, 
وقبلها Lab‏ - فى مجتمعنا وثقافتنا- دينية» والجنس فيها جزء 
مش كل.. الجنس هنا أداة للقرب وللتواصل وللتعبير.. مش 
هدف أو غاية في حد ذاته.. 

ورغم إن الاتنين من بعيد شكلهم زي بعض.. لكن تفاصيلهم 
ومحتواهم غير بعض Leg‏ 

العلاقة الجنسبة من أدق وأخطر وأعمق العلاقات الإنسانية, 
لأنها ممكن تكون أحد وسائل وطرق السعادة الحياتية بين 
الطرفين» وممكن تكون أحد أسباب التعاسة والبغض والكراهية 
وساعات الانفصال بينهم.. 


۳۹ 


ممکن ترتفع بيهم وبآرواحهم لسابع سماء وممکن تنزل بيهم 
وباجسادهم لسابع ارض.. ممکن تکون جزء من رحلة جسدية 
وروحية diol‏ وممکن کمان تکون خطوات منزلقة de ¡Lucio‏ 


ما ينفعش أقول على علاقة جنسية Lyi!‏ (علاقة) من غير ما 
طرفیها یکونوا بیحترموا احتیاجات بعض, وکل طرف فیهم یکون 
مهتم بتلبية احتیاجاته واحتیاجات الطرف GLU‏ على حد سواء.. 
مش حد منهم يستخدم GLU‏ شوية دقايق» بشکل GLI‏ ذاتوی» 
من غير أى مراعاة أو انتباه أو اهتمام حقيقيء. وبعدین يلف 
وشه الناحية التانية» ويغوص جوه نفسه.. 


مهم كمان إن الطرفين يحترموا جسم بعض, ويتعاملوا معاه 
معاملة آدمية راقية» مش طرف فيهم يتعامل مع جسم التاني 
على إنه مكان متاح لتفريغ رغبة سريعة أو غريزة ملحة.. 
و..خلاص.. 


كمان ضرورى إن الطرفين يكونوا حابين اللي بیعملوه وموافقین 
ملك ليه دون صاحبه/صاحبته الأصلية. يعمل بي هاللى هو 
عاوزه. وقت ماهو عاوز. وزی ماهو عاوز. ¿gus‏ استعداد 


وما ينفعش طبعًا تكون (علاقة) لو أي طرف فیها مش مستعد 
لتحمل مسئولیته الأخلاقية عنهاء وانها تكون هي نفسها جزء 
من علاقة إنسانية وحياتية أكبر بين طرفيها (الزواج)..مش مجرد 
اتصال عابر مافيش قبله ولا بعده أى شكل وأى درجة من 
المسئولية. 


yır 


في (العلاقة الجنسیة) الحقيقية, الجنس مش بیکون ليه dy‏ 
Le‏ العلاقة نفسها هي اللي بیکون ليها الأولوية.. الجنس هنا 
بیکون بس زي اللغة. بیوصل معان الحب والقرب والودة 
والرحمة بأشكال وأدوات مختلفة.. لکنه ¡SÍ‏ مش بیکون هو 
المضمون ولا الحتوی.. YY‏ ده لو حصل.. يبقى العلاقة الجنسية 
اتفرغت من حقيقتهاء واختزلت في فعل حري مُمل.. وبكل 
آسف. ده الواقع فى معظم الأحيان.. 


فى كتير من مجتمعاتناء تم اختزال كل ما هو (علاقة جنسية) 
إلى (جنس).. ومافيش موضوع Gir‏ پومي حصل فيه تشويه 
وتضليل وسوء فهم وسوء تعامل زى ما حصل ف فى الوضوع 
ده.. ولغاية دلوقت. مافيش gi‏ وسيلة طبيعية عادية مقبولة 
لتعليم وتنوير وتوعية العامة بخصوصه. غير بعض الاجتهادات 
الفردية من خلال مواقع انترنت أو محاضرات أو ورش عمل.. 
وطبعاً النتيجة واضحة جداً.. 

Lio]‏ عندنا هوس شديد (بالجنس) على حساب (العلاقة 
الجنسية).. ونهم غريب (لجنسنة) Gi‏ شئ gig‏ فعل, وأى حد.. 
لدرجة إننا بننظر للمرأة مثلاً على Lyi]‏ (كائن جنسى)» وبنتعتبر 
جسمها (آداة مثيرة جنسياً)» وبنتعامل معاها على إنها (موضوع 
جنسى).. وبقى أحد أهم أهداف الارتباط أو الزواج منها (هدف 
جنسی).. 

وق الناحية التانية» كتير من الرجالة بیشوفوا إن رجولتیم 
مستمدة من آداء‌هم الجن‌سي. وآن ده لوحده هو مقیاس 
أهميتهم ونجاحهم وساعات وجودهم کله.. 


“٤ 


وهکن ده یکون آحد آسباب الاستخدام الرهیب للمنشطات 
الجنسية فى مجتمعاتناء و اننا من آکتر الناس اللی بتبحث عن 
كلمة (جنس) على الانترنت.. ده Lisl‏ حتى Li paid)‏ مفیوم 
(الشرف) معنى جنسىء وتجاهلنا تماما باقی معانیه وجوانبه.. 
اختزال (العلاقة الجنسبة) إلى (جنس) جزء لا يتجزأ من اختزالنا 
لکتبر من ال معانى والفاهیم لصورتها البدائية الأولى.. 

لکن یبقی ف الآخر إن (العلاقة الجنسیة) آسمی وأشمل وأبقی 
بكتير من مجرد (الجنس)..وانها علاقة إنسانية ليها مواصفات 
ومراحل ودرجات وتفاصیل ومستویات.. مش مجرد لقاء جسدی 
بين اتنین» أو ILS‏ مراهق بیتحقق على آرض الواقع» أو حبة زرقا 
توصل لبعض Asch)‏ 


اطفتاح فى (العلاقة الجنسیة).. 


مش الفعل.. وبدایته.. ونهایته.. 


الجنس وحده مش علاقة.. 
الجنس فقط لغة.. 

وآداة لتوصیل العنی.. 

بين طرفین.. 


بینهم مودة.. ورحمة.. 


“o 


(a) 
إيه فيك اللي بیعمل علاقة؟‎ 
كل واحد فينا بيتولد وجوّاه احتياجات نفسية بسيطة جدًا..‎ 


إنك تتشاف.. إنك تتحس.. انك تتقذر.. إنك تقول لأ.. وغيرها.. 


وبتكون الوظيفة الأساسية للأم والأب أثناء التربية هي تلبية 
الاحتیاجات دي بشکل مناسب وبقدر کانی.. علشان يحصل النمو 
النفسي السلیم وتکتمل الصحة النفسية السوية.. 


لکن في الحقيقة..مش ده اللي بیحصل Glo‏ 


الطفل عادةً بیکتشف آثناء التربية انه علشان تتم تلبية 
احتياجاته الأساسية لازم یکون فيه مقابل.. يعني (اسمع الکلام 
علشان أحبك).. (اشرب اللبن علشان تبقى شاطر).. Lo)‏ تقولش 
لأعلشان ربنا یحبك).. كل dele‏ بشروط.. كل dele‏ مقابل.. 


يعمل إيه الطفل الغلبان بقی علشان يتحب ویتقبل ويتحسش 
ویهتم بیه؟! 
یضطر یبقی زي ما هُما عاوزین.. 


لأنه.. ببساطة شدیدة.. محتاج.. 


rar 


يقرر الطفل في سن OL BU) gree‏ والأبحاث بتقول حوالي 
خمس سنين) انه يعمل dikes‏ تجمیل لنفسه. of‏ عملية 
تجمیل.. علشان پناسب الوضع الحیط بیه.. يعني يعدّل نفسه 
ويظبطها على مقاس اللي حوالیه.. عاوزینه مقاس ۲۷ يبقى ۳۷ 
dy jgle‏ مقاس ۲٩‏ یبقی ۳۹.. علشان يوصله منهم بعض «Al‏ 
وقلیل من الاهتمام ورا ثيء من الاحترام والتقدیر لانسانیته 
واحتیاجاته. 


يقزر یدفن (نفسه الحقیقیة) الفطرية الخالصة اللي خلقها La)‏ 
علشان یحمیها ویحافظ Lads‏ في مکان سري عمیق.. ویعیش 
ب(نفس مزيفة) مصطنعة. تعرف تتعامل مع اللي حوالیه.. 


اللي يقزر یدفن تلقائيتهء واللي يقزر يدفن صوته العالي ¿lg‏ 
يقرّر یدفن تفكيره وإبداعه. واللي تقزر تدفن آنوثتهاء واللي 
تقرر تدفن علاقتها بجسمهاء واللي تقزر تدفن كلمة (Y)‏ اللي ما 
اتقبلتش واترفضت واتعاقبت عليها.. 


Lab‏ ده بيحصل في أشكال وعلاقات تانية كتير» أشهرها علاقات 
الحب. اللي كل واحد من الطرفين بيقولك -قال إيه- هأتغير 
علشانه/علشانها.. 


ونكبر ونحب ونتجوز ونخلف. ونعمل علاقات مع الناس بنفس 
مزيفة هي أبعد ما تكون عن نفسنا الحقيقة.. علاقات ناقصة 
ومشوهة.. ونعيش وموت.. وإحنا لسه ما بقيناش نفسنا أصلا. 


Yıv 


تفتكر.. إنت فى علاقاتك وحياتك وشغلك وبيتك.. 


واللا نفسك المزيفة؟ 


طيب تفتكر إيه اللي يخلي (التفس الحقيقيّة) اللي اتدفنت 
bs‏ تطمن وتتونس وتقرّر تعود للحياة من جديد؟ إيه اللي يخليني 
آبقی إنسان حقيقي کامل عایش بنفسي الحقيقيّة كلها بدون 
تشویه أو اختزال أو انتقاص.. 

إقرا معايا.. الفصل الجاي.. 


الفصل الأخير.. 


۲۸ 


)۳۰( 
العلاقة الحقيقية 


بعد رحلتنا الطويلة في العلاقات الخطرة.. آن الأوان إننا نتكلم 
عن العلاقة الصحية الحقيقية.. العلاقة اللي تغيّرنا وتكبّرنا 
وتخلينا أحسن.. العلاقة اللي وجودها مهم وأساسي لأي إنسان 
على وجه الأرض.. العلاقة اللي تساعدنا نبقى نفسنا الحقيقية 
مش نفسنا الزيفة.. هو مش اللي بيبوظ في الناس علاقة؟ يبقى 
اللي يصلحهم ويساعدهم ويعالجهم ويغيرهم برضه علاقة.. 
فيه دراسة اتعملت 3 جامعة هارفارد واتنشرت قريب.. الدراسة 
دي استمرت dias VO‏ أجيال من الباحثين وأجيال من البشر.. 
كانوا بیشوفوا هو إيه اللي فرق في حياة الناس بعد السنین 
الطويلة اللي عاشوها هما وأولادهم وأحفادهم.. معظمهم كانوا 
متصورين في الأول إن اللي هايفرق في حياتهم هو الفلوس والشهرة 
وغيرها.. بس اكتشف الباحثون في آخر الدراسة إن أكتر حاجة 
فرقت في صحة الناس النفسية والجسدية, وطول آعمارهم ومدى 
سعادتهم وقدرتهم على مقاومة الأمراض والأحزان والشيخوخة 
وغیرها.. هي وجود علاقات dub‏ في حياتهم.. علاقات فیها 
قرب وحب وتراحم وتفاهم.. علاقات كان الطرف GLY!‏ فیها 
متاح وموجود في عز الأوقات الصعبة.. وعلی العکس.. الناس 
اللي ما کانش عندهم علاقات بالشکل ده في حياتهم.. آعمارهم 
كانت آقصر.. نسبة إصابتهم بالأمراض الختلفة كانت آکتر.. 
قدرتهم على تحمل الألم النفسي والجسدي كانت آقل.. وجالهم 
كمان آلزهاهر في شيخوختهم.. 


۳۳۹۹ 


إيه يا تری مواصفات العلاقة اللى بالشکل Foo‏ 9 )44 تفاصیلها؟ 
وإيه pol‏ ما فیها؟ 


cotas الف‎ dl Last 


آولا.. إن الطرف GLI‏ في العلاقة يحسسك )43 حاضر وموجود 
ومهتم. حتى لو كان مش معاك بجسمه دایٌا.. مهم تکون 
متطمن انك في وعيه وانك بتخطر على باله من وقت GL‏ 
یفتکرك. يسأل علیك.. يدعيلك.. وهکذا.. 


الحاجة التانية.. هي إنه يجيد سماعك والإصغاء ليك وقت ما 
تحتاج ده.. ویبقی متابع ومهتم ومتفاعل» مش ودانه «Jllzo‏ 
ودماغه في ألف حتة تانية, ده يوصلك قد إيه هو حاسس بيك 
وفاهمك ومهتم بوجودك ومقدره. 


الحاجة التالتة.. هي إنه يقبلك ويحترمك بدون شروط. مش 
معنى كده إنه يوافق على كل اللي بتعمله. القبول حاجة 
والموافقة حاجة تانية خالص.. لكنه قابل وجودك وقابل عيوبك 
وأخطاءك ومواطن ضعفك وعجزك وفشلك» وعنده استعداد 
يساعدك علشان ned‏ من غير ما يضغط عليك. ولا يحسسك 
بالذنب» ولا يهددك بالبعد.. ولو ما اتغیرفش. هايقبل ويصير وما 


رابعًا.. مش هايحكم عليك أي حكم ديني أو أخلاقي أو قانوني 
تحت أي ظرف من الظروف.. هو هايشاورلك ببساطة وبالراحة 
على بعض الحاجات» لكنه مش هایتعامل معاك على إنه قاضى 


أو مصلح اجتماعي أو رجل دين. 


۳۷۰ 


خامسًا.. هایحط نفسه مکانك Lele‏ فیحس بيكء ويفهمك. 
ویشوف احتياجاتك. ویرجع مکانه GU‏ علشان یعذرك ویسامحك, 
ویساعدك.. 39 نفس الوقت يسمحلك تعمل کده معاه.. انتوا 
اتنين في علاقة رايحة ile‏ مش واحد في علاقة مع مراية.. 


الحاجة السادسة.. إنكم تكونوا حقيقيين في العلاقة» يعني كل 
واحد فيكم يكون نفسه. ما نمثلش على بعض, مش كل واحد 
فينا لایس قناع قدام التاني یقلعه هجرد بعده عنه.. اللي جوانا 
نقوله لبعض.. اللي نحسه نشاركه مع بعض.. اللي نشوفه في 
نفسنا نوريه لبعض.. من غير تزییف أو تلوين.. 


الحاجة السابعة والأخيرة.. هي إن العلاقة ما تكونش بين اتنين 
وبس.. علاقة مقفولة على اتنين وخلاص, والاتنين دول قرروا 
يعزلوا نفسهم عن العام والناس والعيلة والأصحاب.. وقال !42 
بقوا مكتفيين ببعض عن كل حاجة.. وأنا وإنت ولا حد تالتنا.. 
وإنتي الدنيا وإنت الكون.. وما ليش في الدنيا غيرك.. وأنا من 
غيرك أموت.. علشان النوع ده من العلاقات بيؤذي أصحابه 
وبيخليهم بعد شوية يخنقوا بعض ويعدوا على بعض الأنفاس 
ويوقفوا مو بعض» ومحدش فيهم يسمح GLU‏ بالحياة والحرية 
والحركة.. وده بيصيب أي علاقة في مقتل. 


Labs‏ قبل وبعد كل دول.. مهم ربنا يكون طرف ثابت في أي 
علاقة» نحب بعض Ad‏ ونحس بوجوده معاناء ونتقيه فى بعض.. 


السبع حاجات دول لو موجودين في أي علاقة» فهي هاتكون 
علاقة صحية مغيرة للطرفين إلى الأحسن.. علاقة صداقة. علاقة 
حب» علاقة جوا علاقة «os‏ علاقة علاجية.. أي علاقة.. 


OA 


ساعتها هاتبقی نفسك.. نفسك الحقيقية.. آنت زي ما انت.. 
بكلك وبکاملك.. بدون رتوش.. بدون تجمیل.. بدون حسابات.. 
وبدون تخوفات.. لأنك عارف إن الطرف GLY‏ قابلك زي ما 
إنت.. وبیحبك بدون شروط.. وبیحترمك وبیحترم رحلتك.. وموقفه 
منك مش بيتغير بتغير أحوالك.. 


دي اسمها علاقة حقيقية.. 
تحس فيها إنك موجود.. ومتقدر.. 
ووجودك فارق.. وإنك تستاهل.. 


وانك مش قضطر تدقع آي من» علشان as‏ آي حد.. 
العلاقة دي تطمنء وتفرّح, وتختر.. 
العلاقة دي تقرّبنا من نفسنا ومن الناس ومن ربنا.. 


العلاقة دي فيها الدوا وفيها الشفا.. 


هي الفتاح وهي الباب» 
وهي البيت النفسي الأصيل امنور الدافي.. 


ربنا يوهبها لیکم. ويرزقكم بيها.. 


للتواصل مع د.محمد ab‏ 


QU mohamedtsidik@yahoo.com 


Ei Dr. Mohamed Taha 

